YEYINTNGE(CANADA): Monday, August 22\nနှစ်ပွင့်ဆိုင် တွေ့ ဆုံဆွေးနွေးပွဲမှသည် ငြိမ်းချမ်းရေးမုဒ်ဦးဆီသို့ \nမည်သို့ ပင်ဆိုစေ ရုပ်သေးသမတ ဦးသိန်းစိန်အစိုးရက စစ်အစိုးရထက် လူထုပါးစပ်ဖျား သတင်းတွေ ထွက်လာသည် ။ အဓိကမှာ ဒေါ်အောင်ဆန်းစုကြည်နင့် တွေ့ ဆုံသည့်အခါ ဗိုလ်ချုပ်အောင်ဆန်း ဓါတ်ပုံရှေ့မှာ ရိုက်ပြထားလိုက်ခြင်းကြောင့်ဖြစ်သည်။ ရှေ့တွင် မည်သို့ ဆောင်ရွက်မည်ဟု စောဒကတက်စရာတွေ ရှိလာနိုင်ကောင်းသော်လည်း တခုခုတော့ လုပ်ပြလိုက်ခြင်းက အကျိုးကျေးဇူး ဖြစ်လာခြင်းပင် ။ ဤအခွင့်အရေးကို ရှေ့ဆက်ပြီး ထိမ်းသိမ်းသွားစေချင်သည်။ စီးပွါးရေးအလုပ်ရုံဆွေးနွေးပွဲ အပြီး ယင်းဆွေးနွေးချက်များမှ ပညာရပ်များကို အကောင်အထည် ဖေါ်ဆောင်ခြင်း မဆောင်ခြင်းမှာ သူတို့ အပိုင်းဖြစ်သည်။ ယင်းဆွေးနွေးပွဲ အပြီး နိုင်ငံရေးအလုပ်ရုံ ဆွေးနွေးပွဲကိုလည်း ရှေ့ဆက်ပြုလုပ်သွားစရာရှိသည်ဟု အသံတွေ ကြားလိုက်ရသည်။ ပဋိပက္ခများရှိရာအရပ်မှာ အဖြေရှာ တွေ့ ဆုံဆွေးနွေးခြင်းများကို ထာဝစဉ်ပြုလုပ်နိုင်ခြင်းသည် တန်ဖိုးအရှိဆုံးဖြစ်သည်။ ထို့ ကြောင့် နိုင်ငံရေးဆွေးနွေးပွဲ အလုပ်ရုံကို ပြုလုပ်မည် ဆိုလျှင် ကောင်းသည်ဟု ပထမဦးစွာ လက်ခုပ်လက်ဝါး တီးပေးချင်သည်။ သို့ သော် ချက်ချင်းလတ်တလော ကြိုဆိုခြင်းတော့ မလုပ်ချင် ။ အကြောင်းမှာ ကြိုဆိုပါသည်ဟု ပြော၍မဆုံးမှီ အဖျားရှူးပြီး ပြသနာတွေ တပုံတခေါင်းနှင့် ဖြစ်နေသော အရာတွေက ရှေ့မှာ တသီတတန်းကြီး ရှိနေခဲ့ပြီ ။ မည်သို့ ပင်ဆိုစေ ဤကိစ္စကို ဆွေးနွေးလိုသည်။\nမြန်မာနိုင်ငံ၏ နိုင်ငံရေး ဇတ်ခုံတွင် ဇတ်ကောင်များမှာ အစီအရီ ရှိနေကြသည်။ ရှေးဦးစွာ ပြောရမည်ဆိုလျှ င် သမတဦးသိန်းစိန် အစိုးရသည် ပြည်သူ့ လွှတ်တော်မှ အသိအမှတ် ပြုထားသော အစိုးရတရပ်ဖြစ်သည်။ ဒုတိယအုပ်စုမှာ လက်နက်ကိုင်တပ်မတော်ကို ချုပ်ကိုင်ထားသော ဗိုလ်ချုပ်မှူးကြီး မင်းအောင်လှိုင် အုပ်စုဖြစ်သည်။ တတိယအုပ်စုမှာ ဒေါ်အောင်ဆန်းစုကြည် ဦးဆောင်သော အမျိုးသားဒီမိုကရေစီအဖွဲ့ ချုပ်ဖြစ်သည်။ စတုတ္တအုပ်စုမှာ ပြည်ပမှ ဒီမိုကရေစီ အတိုက်အခံ အုပ်စုအသင်းအပင်းများ ဖြစ်သည်။ ယင်းအုပ်စုလေးမျိုးလေးစားမှာ နိုင်ငံရေးအရ ဆက်စပ်နေ နှီးနှောနေ ရောထွေးယှက်တင်နေ ကြသည်ချည်းဖြစ်သည်။ သို့ သော် ယင်းလေးအုပ်စုစလုံးသည် တချိန်တည်းမှာ တွေ့ဆုံဆွေးနွေး၍ အဖြေရှာခြင်းမျိုးကို ပြုလုပ်၍မရ ။လူများ၍ ပွဲမစည်ဆိုသလို ဖြစ်နေသည်။ စင်စစ်အားဖြင့် လူများ၍ ပွဲမစည်ဆိုသလို ပွဲစည်ရန်လည်း ယခုထက်ထိ မဆောင်ရွက်ခြင်းက ပြသနာဖြစ်နေသည်။ ယခုအချိန်တွင် ရုပ်သေးသမတဦးသိန်းစိန်က ဒေါ်အောင်ဆန်းစုကြည်နှင့် လက်ပွန်းတတီး စကားစမည် ပြောဆိုနိုင် ရီမောနိုင်ခြင်းမှာ ကောင်းသောမြင်ကွင်းတရပ်ဖြစ်သည်။\nသို့ သော် ဒေါ်အောင်ဆန်းစုကြည်၏ မင်္ဂလာခရီးမှာ အမျိုးသားဒီမိုကရေစီအဖွဲ့ ချုပ်၏ အထွေထွေ အတွင်းရေးမှူး အဖြစ်နှင့် သွားရောက်ခြင်းလားဆိုသည်ကို သမတဦးသိန်းစိန်တို့ ၏ အသိအမှတ်ပြုခြင်းကသာ အဆုံးအဖြတ်ပေးနိုင်လိမ့်မည်ဖြစ်သည်။ ထို့ ကြောင့် အဓိပ္ပါယ်ရှိသော မင်္ဂလာခရီးဖြစ်ချင်၍ သမတဦးသိန်းစိန်ကို အကြံပြုချင်လာသည်။ အကြောင်းမှာ မြန်မာနိုင်ငံ၏ နိုင်ငံရေးအကြပ်အတည်း ဖြစ်နေသောပဋိပက္ခများကို ရှိနေသည်ဟု ဦးသိန်းစိန်အစိုးရက လက်ခံထားဖို့ လိုနေသည်။ ဤအကြပ်အတည်းကို မည်သို့ ကုစားမည်နည်း ဆိုခြင်းမှာ အဖြေရှာခြင်းဖြင့် နည်းလမ်းများကို ဆန်းစစ်ကြည့်ရန်လိုသည်။ ကျွန်တော့်အနေဖြင့် တိုက်တွန်းချင်သည်မှာ ပထမဦးစွာ နှစ်ပွင့်ဆိုင် တွေ့ ဆုံဆွေးနွေးရန် ပြုလုပ်သင့်သည်ဟု ထင်သည်။ ဤထင်မြင်ချက်ကို တစိုက်မတ်မတ် ကျွန်တော် ပြောနေ ရေးနေ ဆွေးနေ နေဖြစ်သည်။ လက်ရှိပကတိ အနေအထားအရ ပြည်သူ့ လွှတ်တော်မှ ရွေးချယ်တင်မြှောက်ထား\nသော ဦးသိန်းစိန်အစိုးရမှာ နိုင်ငံတော်တည်ငြိမ်အေးချမ်းရေးကို ဆောင်ရွက်စီမံရမည့် အနေအထား ရှိနေသည်။ တာဝန်ကလည်း ရှိနေသည်။ နိုင်ငံရေးစနစ် အခြေခံမကောင်းသောကြောင့် စီးပွါးရေးချွတ်ချုံကျနေမူကို လောလောလတ်လတ် ဆွေးနွေးပြီးခဲ့ ပြီ ။ စီးပွါးရေးစနစ်ကောင်းမှ တိုင်းပြည်တိုးတက်နေမည် ဖြစ်သည်ကိုလည်း ခန့် မှန်းနိုင်ကြပြီ ။ သည်တော့ နိုင်ငံရေးစနစ် မကောင်းခြင်းကို တိုးတက်ကောင်းမွန်ရန် ဦးသိန်းစိန် ဦးဆောင်သော အစိုးရနှင့် ဒေါ်အောင်ဆန်းစုကြည် ဦးဆောင်သော အမျိုးသားဒီမိုကရေစီအဖွဲ့ ချုပ်တို့ မှာ နှစ်ပွင့်ဆိုင် တွေ့ ဆုံဆွေးနွေးပွဲကို ပထမဦးစွာ ပြုလုပ်ရန်လိုသည်။\nသွားလေသူ ဗိုလ်ချုပ်စောမောင် ပြောသလို စစ်အစိုးရက တဦးတည်း -လူမျိုး-၁၃၅-မျိုးက အများကြီး ဆိုပြီး ပြသနာတွေ ဖြစ်လာနိုင်စရာ အခုအချိန်မှာ ရှိလာမည်မထင် ။ ပြသနာက ဒေါ်အောင်ဆန်းစုကြည်နှင့် ဦးသိန်းစိန် အစိုးရက နှစ်ပွင့်ဆိုင် တွေ့ဆုံဆွေးနွေးခြင်းသည် ပကတိ မျက်မှောက် နိုင်ငံရေးအရ လိုအပ်ချက်ဖြစ်သည်။ ၁၉၉၀- ခုနှစ် ရွေးကောက်ပွဲရလဒ်ကို အသိအမှတ်ပြုခြင်း မပြုခြင်း ၊ အာဏာလွှဲပြောင်းပေးခြင်း မပေးခြင်း တို့ မှာ ယင်းဆွေးနွေးပွဲက အကောင်းဆုံး အဖြေထုတ်ရှာနိုင်ကြမည်ဖြစ်သည်။ ယင်းတွေ့ ဆုံဆွေးနွေးပွဲ အပြီးမှ သဘောတူ ဆုံးဖြတ်ချက်များမှာ အခြားလွှတ်တော်ပြင်ပ နိုင်ငံရေးပါတီများကို အမျိုးသားဒီမိုကရေစီအဖွဲ့ ချုပ်က တွေ့ ဆုံဆွေးနွေးခြင်းဖြင့် ပြီးမြောက်သွားမည်သာဖြစ်သည်။ တခုတော့ ရှိသည် ။ လွပ်လပ်ပွင့်လင်းသော နိုင်ငံရေးရပ်ကွက်တခုကို ဖန်တီးပေးရန် သို့ မဟုတ် နိုင်ငံရေးအခင်းအကျင်းတရပ်ကို ဖန်တီးနိုင်စွမ်းတော့ သတ္တိ ရှိရန် နှစ်ဖက်စလုံးက ပြုလုပ်ပေးမှ ဖြစ်လိမ့်မည်ထင်သည်။ ပြောချင်သည်မှာ ဒီမိုကရေစီစံနုံး ရရှိစေလိုခြင်းဖြစ်သည်။\nနှစ်ပွင့်ဆိုင် တွေ့ ဆုံဆွေးနွေးပြီးမှ အဖြေရရှိခဲ့ ကြပြီဆိုလျှင် အခြားနိုင်ငံတကာရောက် ဒီမိုကရေစီ အတိုက်အခံများနှင့် တွေ့ ဆုံဆွေးနွေးရေးလမ်းစကို ဖန်တီးရန်လိုပါသည်။ သို့ မှသာ တွေ့ ဆုံဆွေးနွေးရေး ဆိုသည်မှာ ခရီးစဉ်များ ချောမွေ့ ပြီး ဖြောင့်ဖြုးသာယာနေပေလိမ့်မည်ဖြစ်သည်။ တဖက်က နိုင်ငံရေးအရ နှစ်ပွင့်ဆိုင် တွေ့ ဆုံဆွေးနွေးပြီးချိန် လက်နက်ကိုင် ပဋိပက္ခပြသနာများကို ဖြေရှင်းနိုင်ရေးအတွက် စစ်ဖက်ဆိုင်ရာ အကြီးအကဲများက ဆွေးနွေး အဖြေရှာထားကြရန်လည်း လိုအပ်နေသည်။ ဗိုလ်ချုပ်မှူးကြီး မင်းအောင်လှိုင် ဦးစီးသော ကာကွယ်ရေးပိုင်းဆိုင်ရာ အုပ်စုနှင့် သမတ ဦးသိန်းစိန် ဦးဆောင်သော အရပ်သားအစိုးရ အပါအ၀င် နှစ်ပွင့်ဆိုင် တွေ့ ဆုံဆွေးနွေးခဲ့ သော ဒေါ်အောင်ဆန်းစုကြည် ဦးဆောင်သည့် အမျိုးသား ဒီမိုကရေစီ အဖွဲ့ ချုပ်တို့ မှာ ဒုတိယအကြိမ်မြောက် တွေ့ ဆုံဆွေးနွေးရမည့် အကြောင်းအရာဖြစ်သည်။ ယင်းမှာ ယခုလက်ရှိ မည်သူက အာဏာလက်ကိုင်ထားသည်ကို မည်သူမျှ ခန့်မှန်း မသိရ၍ဖြစ်သည်။ ၂၀၀၈- ဖွဲ့ စည်းအုပ်ချုပ်ပုံ အခြေခံ ဥပဒေအရ ပြောရလျှင် နိုင်ငံတော်အာဏာကို မည်သည့်အချိန်မဆို စစ်တပ်မှ သိမ်းနိုင်ခွင့် ရှိသည်ဟု ဖေါ်ပြထားရာ ဗိုလ်ချုပ်မှူးကြီး မင်းအောင်လှိုင်မှာလည်း ဤနေရာတွင် မေ့လျော့ထား၍ ရသည့် လူတန်းစားမျိုး မဟုတ်။ မည်သို့ ပင်ဆိုစေ နိုင်ငံရေးအလုပ်ရုံဆွေးနွေးပွဲ မျိုးကို ပြုလုပ်ချင်သည်ဟု ဆိုကတည်းက နိုင်ငံရေးပြသနာ ရှိနေသည်ဆိုခြင်းကို လက်ခံထား၍ ဖြစ်သည်။ နိုင်ငံရေးအကျဉ်းသားများမှာ အကျဉ်းထောင်ထဲ၌-၂၀၀၀- ကျော်ရှိနေသမျှ နိုင်ငံရေးအကြပ်အတည်းပြသနာမှာ မည်သည့်အချိန်မျှ ဖြေရှင်း၍ မရ ။ ယင်းပုဂ္ဂိုလ်တို့ ကို ဆောလျင်စွာ လွှတ်ပေးရန်လိုသည်။ သို့ အတူ တိုင်းရင်းသားနယ်မြေများတွင် ထိုးစစ်ဆင်နေသမျှ သေနတ်သံမစဲသမျှ ငြိမ်းချမ်းရေးလည်း ဘယ်တော့မှ မရ ချေ ။ ထို့ ကြောင့် အမြန်ဆုံး နှစ်ပွင့်ဆိုင် တွေ့ ဆုံဆွေးနွေးပွဲကို ပြုလုပ်သင့်ကြောင်း ထင်မြင်ယူဆသည်။ သို့ မှသာ နှစ်ပွင့်ဆိုင် တွေ့ ဆုံဆွေးနွေးပွဲမှသည် ငြိမ်းချမ်းရေးမုဒ်ဦးဆီသို့လှမ်းတက်လာနိုင်မည်ဖြစ်ကြောင်း ယုံကြည်မိပါသည်။\nBY ရဲရင့်ငယ်(ကနေဒါ) ... 8/22/20110အကြံပြုခြင်း\nအောက်ခြေက ဖားတွေကို အရင်ရိုက်ထုတ်ပစ်\nမြန်မာနိုင်ငံ က သတင်းတွေ ဆိုရင်တော့ ပြောမဆုံးပေါင် တော ၃ တောင် ပေါ့ခင်ဗျ... ကလင်းဂါးဗားမန့်ကြီး ဘယ်လိုနေတယ် မသိပါဘူး အောက်ခြေမှာတော့ ဒုံရင်း က ဒုံရင်းပါပဲ...\n၀န်ကြီးပြောင်းသွားလို့ ဖားနည်း ယားနည်း လေး ပြောင်းသွားတာပဲ အဖတ်တင်တယ် ၊ အရင်ဝန်ကြီးက ဖားနည်း တမျိုး နဲ့ အဆင်ပြေနေရင်းက နောက်ဝန်ကြီး တက်လာတော့ ဖားနည်း အသစ်ရှာရတာနဲ့ ညွှန်မှုးတွေ ၊ ဒုညွှန်တွေ ၊ဦးစီး တွေခဗျာ တော်တော်လေးဗျာများသွားလေရဲ့.. ဂါးဗားမန့်ကြီး စလေတော့ တော်တော်လေး လုပ်ကျကိုင်ကျနဲ့ ဒို့များနိုင်ငံတော့တိုးတက်လေပြီပေါ့...\nဘယ်ဟုတ်မလဲ ဆရာသမားတွေက ၀န်ကြီးသစ်ကို ဘယ်လိုဖားမလဲ အမြန်ဆုံးနည်းနဲ့ လေ့လာသင်ယူနေတာကိုး..ဟော.. ခု ငြိမ်သွားကျပြီ.. အထားနပ်သွားပြီ..\nဒီဝန်ကြီး က ဒါပေးရင် ရတယ်..\nဟိုဝန်ကြီးက ဟိုလိုပြောလိုက်ရင် အေးဆေး၊ ကဲ... စပါပြီ...\nနိုင်ငံကျော် ပရောဂျက်ကြီး တခု လုပ်ကျမယ်ပေါ့ဗျာ.. အမှန်အကန်တွေ ချပြတယ်ခင်ဗျာ... တကယ်ပါ.. နိုင်ငံတကာစကေးနဲ့ကြည့်မလား ၊ ခုံရုံးဖွဲပြီးစစ်မလား.. တကယ်ပါ .... တကယ်ကို့ နိုင်ငံတကာစံချိန်စံညွှန်းအမီ ရေးဆွဲထားတာပါ...သိန်း ၁၀၀၀ ကျသင့်ပါမယ်လို့ စာရင်းပြပါတယ်.. အမှန်ပါ...\n၀န်ကြီးလဲဘယ်နေမလဲ စစ်ပါတယ်ခင်ဗျ... မှန်ပါတယ်.. သိန်း ၁၀၀၀ ကျပါမယ်. အိုကွာ လိုတိုးပိုလျှော့ ရောအင့် သိန်း ၁၁၀၀ ၊\nဟုတ်ကဲ့..တကယ်တော်ပါတယ်ခင်ဗျာ တကယ်ကောင်းတဲ့ ၀န်ကြီးပါ..\nပရောဂျက်ကြီး ပြီးသွားပါတယ်... ခန်းခန်းနားနားကြီးပါ..\nအောက်ခြေမှာတော့ သတင်းတွေကြားနေရပါတယ်.. အစအဆုံး သိန်း ၄၀၀ လောက်နဲ့ လုပ်ထားတာတွေပါတဲ့ခင်ဗျ..မြန်မာတွေ သိပ်တော်ပါတယ်..\nနိုင်ငံတကာမှာ သိန်း ၁၀၀၀ လောက် ကုန်ကျမယ့် ပရော့ဂျက်ကြီး သိန်း ၄၀၀ လောက်နဲ့ အပြီးလုပ်သွားနိုင်ပါတယ်..\nဟုတ်ကဲ့ .. ဘက်ဂျက် စာရင်း တင်တယ်ခင်ဗျ.. သိန်း ၁၁၀၀ ပါတဲ့ခင်ဗျာ... ပရောဂျက် မှာ သုံးလိုက်တာ သိန်း ၄၀၀ ၊ ပြီးသွားတော့ တင်တာ ၁၁၀၀ ၊\nသိန်း ၇၀၀ လောက် ခွေးဆွဲသွားပါတယ်ခင်ဗျာ...ဟုတ်ကဲ့ ခွေး ဘယ်နှစ်ကောင် ပေါင်းဆွဲတယ် မသိပေမယ့် မစားလိုက်ရတဲ့ ခွေးအပေါင်း ၀ိုင်းဟောင်ကျတာပေါ့ခင်ဗျာ..\nဒီမှာတင် ဖြုတ်ထုတ်ရှင်းတွေ စာရင်းတွေ ထွက်လာပြန်တာပေါ့... ဟော နောက်တက်တဲ့သူတွေက ထပ်လုပ်ကျပြန်ရော..\nအကျိုးအကြောင်း ကြည့်လိုက်တော့ ပြီးသွား ပရော့ဂျက်တွေ အဆောက်အဦး ဆို ကွာလတီက မကောင်း ၊ ခဏလေးနဲ့ မိုးတွေယို ၊ အုတ်နံရံတွေ အတ် ၊အမိုးတွေ ပြို ၊ လမ်းတွေဆို ၆ လတောင်မခံ...\nကျင်းတွေ ဂလိုင်တွေနဲ့... ကိုယ်တွေ့ ပရောဂျက် တခု အတွက် စာရင်းတင်တာ ၃၆ သိန်း ၊ တကယ်တမ်း လုပ်လိုက်တာ ၂ သိန်း.. တော်လိုက်တာများခင်ဗျာ..\nသမ္မတကြီးခင်ဗျာ... ဟိုဟာလုပ်မယ် ဒီဟာလုပ်မယ်အော်နေမယ့်အစား အောက်ခြေက ဖားတွေကို အရင်ရိုက်ထုတ်ပစ်တာက တိုင်းပြည်တိုးတက်ဖို့ အလွန်တရာမှ အကောင်မွန်ဆုံး၊ အဖြစ်နိုင်ဆုံး နည်းလမ်းတခုပါ..နိုင်ငံတော်မှာ အုပ်ချုပ်ရေးပြောင်းလဲတယ်ဆိုတာ ၀န်ကြီး တွေလူပြောင်းယုံနဲ့ နှစ် ၂၀ ကျော် ပျက်စီးထားပြီဖြစ်တဲ့ ၀န်ကြီးငှါနက မပြောင်းလဲသွားပါဘူးခင်ဗျာ.. ဒီရေ ဒီလှေ နဲ့ ဒီလူတွေပဲ ရှိနေသရွေ့တော့ တိုင်ပြည်ပြောင်းလဲဖို့ဆိုတာ လုံးလဲ မမြင် ပြားပြားလဲ မတွေ့သေးပါဘူး၊\nပရိုက်ဗိတ်ကျောင်းတခုက ၀န်ကြီးငှါနတခုက ၀န်ထမ်းတွေကို အခမဲ့ သင်တန်းတွေ ပေးသတဲ့ ၊ ဘယ်ဟုတ်မလဲ ငှါနပိုင် မြေလေး သင်တန်းကျောင်းဖွင့်ချင်လို့ ဂွင်ဆင်တာခဗျ၊ အောင်မယ်.. ငှါန အောက်ကလူတွေကလဲ ကြည်ကြည်သာသာပဲ. ဆရာ ဘာလိုလဲ ဆရာမ ထမင်းစားပြီးပြီလား လောကွတ်တွေ လောကွတ်တွေ ...ဘယ်ဟုတ်မလဲ ဆရာ၊ဆရာမတွေ အတွက်ပေးတဲ့ အသုံးစာရိတ်တွေ ဘုန်းထားတာကိုး.. အဟတ်ဟတ်... ဒါတောင်နော်.. ဟိုးအောက်က ၀န်ထမ်းလေးတွေ အသုံးပြုခွင့်ပေးတဲ့ စာရိတ်တွေကို ညွှန်မှုးတွေ က ဘလန့်ချက် မှာ လက်မှတ်ထိုးခိုင်းပြီး ဘုန်းတာတွေ မပြောပြတော့ဘူးနော်... သမ္မတကြီးခင်ဗျာ.. အရင်ဆုံး တိုင်ပြည်အတွက် လုပ်သင့်တာလေးများ ဖြစ်မလားလို့ တင်ပြတာပါခင်ဗျာ...\nအလွန် ၂၀၀ မှ သန့်ရှင်းလှသော ကလင်းဂါးဗားမန့်ကြီးရဲ့လက်ရှိလည်ပါတ်နေပုံလေး တောင်ရောက်မြောက်ရောက်ပေါ့ဗျာ...\nကျွန်တော်ရေးခဲ့သမျှထဲမှ အရှည်ဆုံးသတင်း အဖြစ်မှတ်တမ်းတင်လိုက်ပါတယ်..\nနေပြည်တော်တွင် သြဂုတ်လ (၁၈) ရက်နေ့က သမတ ဦးသိန်းစိန်က တက်ရောက်လာသူများကို အံ့အားသင့်ဖွယ်ရာ မိန်းခွန့်ချွေစကားပြောဆိုခဲ့သည့်အပေါ် လူအများ စိတ်ဝင်စားစွာ ထိုကိစ္စကို ဝေဘန်ပြောကြားနေခဲ့ကြသည်။ မြန်မာလူမျိုးများသည် အကောင်းမြင်တတ်ကြသူများ၊ အပြုသဘောဆောင်မှုကို လိုလားကြသူများဖြစ်သည်။ အများစုသည် ဗုဒ္ဓဘာသာဝင်များ ဖြစ်ကြပြီး ဘာသာရေးအရ ခွင့်လွှတ်မှု၊ သဘောထားကြီးမှုကို လက်ကိုင်ထားကြသူများဖြစ်သည်။ ဦးသိန်းစိန် မိန့်ခွန်းတွင် အရေးပါသော အချက် (၃) ချက်ပါဝင်သည်။\nဒုတိယအချက်မှာ အစိုးရသစ်ဖွဲ့ပြီးမှ လွတ်လပ်စွာ ပြောဆိုခွင့်ကို ပိတ်ပင်သည့် တင်းကြပ်သည့် ဥပဒေထွက်လာခဲ့သည်။ အင်တာနက် အသုံးပြုသူများကို Skype, Gtalk, VZO နှင့် အင်တာနက် စကားပြော ပရိုဂရမ်များကို အသုံးအပြုရဟု အမိန့်ထုတ်ခြင်း၊ လွတ်လပ်စွာ ထုတ်ဝေခွင့်ကို ပိုမိုတင်းကြပ်စွာ ပြုလုပ်လာခြင်း၊ ပြည်သူ ၅၅ သန်းကျော်အတွက် အစိုးရပိုင်သတင်းစာ ၄ စောင်သာ ထားရှိပြီး လွတ်လပ်သော ပုဂ္ဂလိက သတင်းစာများ ထုတ်ဝေခွင့် ယခုထက်တိုင် မရှိခြင်း။ လူထု လူတန်းစား ကိုယ်စားပြုအဖွဲ့အစည်းများ ယနေ့ထက်တိုင်ဖွဲ့စည်းခွင့်မရှိခြင်းတို့သည်ဦးသိန်းစိန်ကပြည်သူလူထုအားလက်တွေ့ လုပ်ကိုင်ပြသရမည့်\nအလုပ်ဖြစ်သည်။ဒီမိုကရေစီစံနှစ်တွင် ရှိသင့်ရှိအပ်သည်ကို လက်တွေ့လုပ်ရပ်များဖြစ်သည်။\nပြည်ပရောက် မြန်မာနိုင်ငံသားများနှင့် ပတ်သက်၍ ပြောကြားရာတွင် ပြစ်မှုကြီးများ ကျူးလွန်ထားသူများအနေအနှင့် အပြစ်ဒါဏ်ခံရမည်ဖြစ်ကြောင်း အပြစ်မှု ကျူးလွန်ခြင်း မရှိသူများ အနေနှင့် ပြန်လာနိုင်ရန် စဉ်းစားနေကြောင်း ပြစ်မှု ကျူးလွန်သူများအနေနှင့် ပြစ်မှုကို ကျခံရန် ပြန်လာလျှင် အထူးသက်ညှာစွာ စဉ်းစားပေးမည်ဖြစ်ကြောင်း ပြောကြားချက်သည် “ဘက်လိုက်မှု ရှိသည်ဟုဟုမြင်သည်”။\nပြစ်မှု ကျူးလွန်သည်ဟု မည်ကဲ့သို့ အချက်အလက် အထောက်အထားများဖြင့် အဓိပ္ပါယ်ဖွင့်မည်နည်း။ တဖက်တွင်လည်း ၂၀၀၈ အခြေခံဥပဒေတွင် ၁၉၈၈ ခုနှစ်ပိုင်းမှစ၍ အစိုးရအဖွဲ့ဝင်များ၊ နိုင်ငံ့ဝန်ထမ်းများ၏ လုပ်ဆောင်မှုများကို လွတ်ငြိမ်းချမ်းသာခွင့် ပေးထားခဲ့သည်။ ထိုစဉ် ဦးသိန်းစိန်သည် အစိုးရအဖွဲ့ဝင် ဗိုလ်ချုပ်တယောက်ဖြစ်သည်။ စစ်အစိုးရ လူများကို လွတ်ငြိမ်းချမ်းသာခွင့်ကို ၂၀၀၈ အခြေခံဥပဒေတွင် ထည့်သွင်းပြီး အကာအကွယ် ပေးထားသော်လည်း ၁၉၈၈ ခုနှစ် နောက်ပိုင်း ပြည်ပသို့ ထွက်ခွာလာကြသူများကိုမူ ချွင်းချက်များဖြင့် ခွဲခြားသတ်မှတ်ထားခြင်းမှာ တရားမျှတမှု မရှိဘဲ တဖက်သတ်ဘက်လိုက်ထားမှု ဖြစ်ကြောင်း တွေ့ရှိရသည်။ ထို့ပြင် ၁၉၈၈ ခုနှစ်တွင် ရန်ကုန်မြို့၌ လူ ၃၀၀၀ ကျော်ကို သတ်ဖြတ်ခဲ့မှု (ကျောင်းသားလူငယ်များ အပါအ၀င်)။ ဒီပဲယင်း လုပ်ကြံသတ်ဖြတ်မှုတွင် လူပေါင်း တရာကျော် သတ်ဖြတ်သည့် တရားခံကို တယာက်မှ အရေးယူမခံရခြင်း၊ ငြိမ်းချမ်းစွာ ဆန္ဒပြခဲ့ကြသော ရဟန်းသံဃာတော်များကို ရက်စက်စွာ သတ်ဖြတ်ထောင်ချခဲ့ခြင်းနှင့် ရာပေါင်းများစွာကို ထောင်သွင်းချထားခြင်းတို့ကို ပြုလုပ်ခဲ့သူများကို ၂၀၀၈ အခြေခံဥပဒေဖြင့် တဖက်သတ် အကာအကွယ်ပေးထားပြီး မိမိယုံကြည်ချက်ဖြင့် ပြည်ပသို့ ထွက်ခွါခဲ့ကြပြီး တိုက်ပွဲင်နေသူများကိုမူ ရာဇ၀တ်ကျူးလွန်ခဲ့ပါက အရေးယူမယ်၊ သတ်ညှာစွာ စဉ်းစားပေးမယ် ဆိုတာက မျှတမှု မရှိချေ။ ဦးသိန်းစိန်အနေနှင့် ဤအချက်ကို အလေးအနက်ထားပြီး မျှတစွာ ဘက်လိုက်မှုမရှိဘဲ စဉ်းစားဘို့လိုသည်။\nတတိယအချက်အနေနှင့် တိုင်းပြည်က ကမ္ဘာ့အလယ်တွင် ချမ်းသာကြွဝသော နိုင်ငံမှ ကမ္ဘာ့ အဆင်းရဲဆုံး နိုင်ငံဘ၀သို့ ကျရောက်သွားခဲ့ရသည်ကို ၀န်ခံခြင်းသည် အမှန်ကို တင်ပြရဲခြင်း ဖြစ်သော်လည်း စစ်အာဏာရှင် စံနစ်ကြောင့်ဖြစ်သည်။ စစ်အာဏာရှင်များ အာဏာအလွဲသုံးစားမှုကြောင့် ဖြစ်သည်ဟု ထုတ်ဖေါ်ပြောကြားခဲ့ခြင်း မရှိချေ။ သူ့အစိုးရသည် မြန်မာပြည်သူများ ဆင်းရဲမွဲတေမှုကို သတိပြုမိသည်။ ထို့အတွက်ကြောင့် ပြည်သူများ စိတ်ချမ်းသာစေရန် ဈေးကွက်စီးပွားရေး စံနစ်ကို ပြုလုပ်ပေးခဲ့ပြီး လွတ်လပ်တဲ့ ယှဉ်ပြိုင်မှုကို ပွင်လင်း မြင်သာအောင် စီမံဆောင်ရွက်နိုင်ခဲ့တယ် ဆိုခဲ့ပါသည်။ ကျေးလက်ကျေးရွာတွေ ဖွံ့ဖြိုးရေးအတွက်လည်း အလုပ်ရုံ ဆွေးနွေးပွဲတွေ လုပ်ပေးခဲ့တယ် ဆိုခဲ့ပါသည်။ သို့ရာတွင် နှစ်ပေါင်း ၂၀ ကျော် အစိုးရနဲ့ ပေါင်းပြီး တိုင်းပြည်ရဲ့ သဘ၀သယံဇာတပစ္စည်းတွေကို ယှဉ်ပြိုင်သူမရှိ လက်ဝါးကြီးအုပ်ပြီး ဗိုလ်ချုပ်များနဲ့ အကျိုးအမြတ်ကို မျှဝေခံစားကြပြီး ခေတ်ပျက်သန်းကြွယ်သူဋ္ဌေး လက်တဆုတ်စာ ကို သာမန်ပြည်သူတွေ အနေနဲ့ ဘယ်လိုမှ ယှဉ်ပြိုင်ပြီး ဈေးကွက်ထဲကို ၀င်လို့မရနိုင်ပါဘူး။ ဒီအတွက် မျှတတဲ့ ဈေးကွက်စီးပွားရေးစံနစ်ကို ပြုလုပ်မယ်ဆိုရင် ချမ်းသာလွန်းနေတဲ့ သူတွေရဲ့ လက်ဝါကြီးအုပ်ထားမှုကို ဥပဒေထုတ် ကန့်သတ်ပြီး သာမန်ပြည်သူတွေအတွက် လုပ်ပိုင်ခွင့်တွေကို ဖွင့်ပေးရမည်ဖြစ်ပါသည်။\nအမေရိကန်နိုင်ငံကို နိုင်ငံရေးခိုလှုံသူ အဖြစ်တောင်းခံခဲ့သော မြန်မာစစ်သံမှူး၊ ဗိုလ်မှူးအောင်လင်းထွဋ်က ယနေ့အခြေအနေကို သုံးသပ်ထားမှုဟာ စိတ်ဝင်စား လက်ခံနိုင်စရာ ကောင်းပါသည်။ ဦးအောင်လင်းထွဋ်က ယ္ခင်စစ်အစိုးရသည် တိုင်းရင်းသား လက်နက်ကိုင်အဖွဲ့ (၁၇) ဖွဲ့နှင့် ငြိမ်းချမ်းရေး ယူနိုင်ခဲ့ခြင်းကို အောင်မြင်မှုကြီး တရပ်အဖြစ် အသားအသား ဖေါ်ပြခဲ့ကြပြီး ၎င်းတို့သည် သည်တိုင်းပြည် ငြိမ်းချမ်းရးကို ဆောင်ကျဉ်းနိုင်သူများအဖြစ်မော်ကြွားခဲ့ကြပါသည်။ ဒေါ်အောင်ဆန်းစုကြည်နှင့် NLD ပါတီကိုမူတိုင်းဖျက် ပြည်ဖျက်များ အဖြစ် အပုပ်ချခဲ့ပြီးယခု ဦးသိန်းစိန်၏ စစ်ဝတ်ချွတ် အစိုးရလက်ထက်တွင်မူ ယခင်နည်းဗူဟာကို ပြောင်းပြန်လှန်ပြီး တိုင်းရင်းသား လက်နက်ကိုင် အဖွဲ့အစည်းများကို တိုင်းပြည်ဖျက်သူများအဖြစ် ပုံဖော်ပြီး ဒေါ်အောင်ဆန်းစုကြည်ကို သူတို့နဲ့ သင့်မြတ်နေပါပြီ ဆိုပြီး ပွဲထုတ်လာခဲ့ပြန်တယ်ဟု ဆိုထားပါသည်။ အဓိက ရည်ရွယ်ချက်မှာ အဖက်သတ် ရေးဆွဲ အတည်ပြုထားသော နာဂစ်အခြေခံဥပဒေကိုမူ အဖြစ်ကိုင်စွဲပြီး ဒေါ်အေင်ဆန်းစုကြည်ကို ၂၀၀၈ ဥပဒေဘောင်အတွင်းသို့ သွတ်သွင်းနေခြင်းဖြစ်သည်ဟု ထောက်ပြထား ခဲ့ပါသည်။\nအစိုးရသစ်မှ ၎င်းတို့နှင့် တိုက်ခိုက်နေကြသော တိုင်းရင်းသားလက်နက်ကိုင် အဖွဲ့အစည်းများကို သားဆိုးများဖြစ်သည်၊ ဖျောင်းဖျယူရမည် ၊ ဖြစ်ကြောင်း ပြောကြားချက်သည် ပဋိပက္ခကို ဖြေရှင်းနိုင်ဘို့ထက် တမင်သက်သက် ပြဿနာကြီးထွားအောင် ဆွပေးသကဲ့သို့ ဖြစ်စေပါသည်။အုပ်ချုပ်သူတို့က ဖခင်နေရာမှနေ၍ တိုင်းရင်းသားများသည် သားဆိုးများနေရာတွင် ထား၍ပြောကြားခြင်းသည် နှိမ့်ချခြင်းသဘောဖြစ်သည်။ ယ္ခုလုပ်ရပ်သည် ဒေါ်အောင်ဆန်းစုကြည်နှင့် တိုင်းရင်းသား လက်နက်ကိုင်အဖွဲ့အစည်းတို့ကြားသပ်လျှို ဖြိုခွဲခြင်းသာဖြစ်သည်။ ဒီမိုကရေစီအင်အားစုများကို စိတ်ဓါတ်စစ်ဆင်ရေး တိုက်ကွက်တခု ဖြစ်နိုင်သဖြင့် သတိထားသင့်သည်ဟု မြင်သည်။\nတိုင်းရင်းသား အဖွဲ့အစည်းကိုလည်းကောင်း၊ မြန်မာပြည်သူများကိုလည်းကောင်း၊ စစ်အာဏာရှင် အဆက်ဆက်သည် ကတိမျိုးစုံ ပေး၍ လိမ်လည်လှည့်ဖျား ထားခဲ့ကြသည့်အတွက် သံသယ ဖြစ်သည်ကို အပြစ်တင်စရာ မရှိပေ။ ပြည်တွင်းပြည်ပရှိ မျိုးချစ်မြန်မာများအနေနှင့် ဒေါ်အောင်ဆန်းစုကြည်ကို ယုံကြည်ပြီးနောက်မှ ယုံယုံကြည်ကြည် လိုက်ကြရန် အထူးလိုအပ်ပေသည်။ ဒေါ်အောင်ဆန်းစုကြည်သည် ဖွင့်ပေးသော တခါးမှန်သမျှကို တိုးဝင်စူစမ်းရင်း ဟန်ဆောင်မှုလား၊ အမှန် ပြောင်းလဲရန် ပြုလုပ်ခြင်းလား ဆိုသည်ကို ထုထ်ဖေါ်ပေးပါလိမ့်မည်။ ဆန္ဒစောပြီး နိုင်ငံရေး ကစားကွက်တွင် ခက်ခက်ခဲခဲပါဝင် ကစားနေကြသည့် ဒေါ်စုကို မပုပ်ခတ်ဘို့ နားလည်မှု ပေး၍ စောင့်ကြည့်ရင်း အားပေးဘို့ အထူးလိုအပ်နေသော အချိန်ဖြစ်သည်။ ကျားကွက် မရွေ့ခင် သူက ဘာထင်သည် ငါက ဘာထင်သည်နှင့် ရန်ဖြစ်နေလျှင် ကျွန်ုပ်တို့ ရည်မှန်းချက် ပန်းတိုင်သို့ မရာက်နိုင်ဘဲ ရှိမည်သာဖြစ်သည်။ ထိ်ု့ကြောင့် ဦးသိန်းစိန်တွင် တကယ်ပြောင်းလဲလို စိတ်ရှိ မရှိ၊ အပေါ်ယံနိုင်ငံရေး အမြတ်ထုတ်လိုမှုဖြင့် ကစားခြင်းလော။ တနှင့်တဦကို ခွဲခြားဆက်ဆံပြီး သွေးကွဲအောင်လုပ်၍ အုပ်ချုပ်ရန် ကြံစည်ခြင်းလော ဆိုသည်တို့ကို ဘက်စုံမှ အကြပ်အတည်းဖြစ်လာတိုင်း ထွက်ပေါ်ရှာသည့် အနေနှင့် ပြုလုပ်တတ်သဖြင့်ဟန်ပြပြောင်းလဲရန် တာစူပြခြင်းလား သိဘို့လိုသည်။\nအကယ်၍ ဦးသိန်းစိန်အနေနှင့် ဗိုလ်သန်းရွှေ အရိပ်အောက်မှ အမှန်တကယ် ရုန်းထွက်ပြီး စစ်မှန်သော ဒီမိုကရေစီစံနစ်ကိုတည်ထောင်လိုလျှင်သူသည်မြန်မာနိုင်ငံ၏ရာမိုစ်(ပြည်သူဘက်ပြောင်းလာသော ဖိလစ်ပိုင်စစ်\nဗိုလ်ချုပ်အမည်) ဖြစ်လာပေလိမ့်မည်။ ဗိုလ်သိန်းစိန် အနေနှင့် ၎င်းပြောခဲ့သော ပျားရည်ဆမ်းစကားများသည် အမှန်တကယ် ပြုပြင်ပြောင်းလဲလိုစိတ်နှင့် ပြောကြားခြင်းကြောင်းကို သက်သေပြသည့်အနေနှင့် ပြုလုပ်ရန် အထူးလိုအပ်လှပေသည်။\nBY ရဲရင့်ငယ်(ကနေဒါ) ... 8/22/2011 1 အကြံပြုခြင်း\n22 August 2011 Yeyintnge's Diary\nမြန်မာကျပ်ငွေလဲလှယ်နူန်းကိစ္စ (ဦးမြင့် )\nပူးပေါင်းဆောင်ရွက်ရေး လုပ်ငန်းစဉ် စတင်ပြီဟု ဒေါ်အောင်ဆန်းစုကြည်ပြောကြား\nPublished on August 22, 2011 by အံ့ဘုန်းမြတ် ·\nနိုင်ငံနဲ့ ပြည်သူလူထုအကျိုးအတွက် လက်ရှိအစိုးရနဲ့ နှစ်ဘက်ပူးပေါင်းဆောင်ရွက်နိုင်မယ့် လုပ်ငန်းစဉ် စတင်ပြီလို့ အမျိုးသားဒီမိုကရေစီအဖွဲ့ချုပ်ခေါင်းဆောင် ဒေါ်အောင်ဆန်းစု ကြည်က ပြောကြားလိုက်ပါတယ်။\nဒီနေ့ကျင်းပတဲ့ အဖွဲ့ချုပ် ဗဟိုအလုပ်အမှုဆောင် အစည်းအဝေးမှာ ခုလိုပြောကြား တာလို့ အဖွဲ့ချုပ် ဗဟိုပြန်ကြားရေးအဖွဲ့ဝင် ဦးအုန်းကြိုင်က ပြောပါတယ်။\n“သူ့မှတ်ချက်က အားရကျေနပ်မှု ရှိပါတယ်။ နိုင်ငံနဲ့ ပြည်သူလူထု အကျိုးအတွက် ဆက်လက်ပြီးတော့ ပူးပေါင်းဆောင်ရွက်နိ်ုင်မယ့် လုပ်ငန်းစဉ်တခု စပြီလို့ သူ့အနေနဲ့ ယုံကြည်တယ်လို့ သူပြောပါတယ်။ အသေးစိတ် ဆွေးနွေးတဲ့အချက်တွေတော့ ခုချိန်မှာ မပြောနိုင်သေးဘူးခင်ဗျ။”\nဒေါ်အောင်ဆန်းစုကြည်ဟာ ပြီးခဲ့ရက်ပိုင်းအတွင်း သမ္မတဦးသိန်းစိန်နဲ့ တွေ့ဆုံဆွေး နွေးခဲ့သလို စီးပွားရေးဖွံ့ဖြိုးတိုးတက်မှု ပြုပြင်ပြောင်းလဲမှုဆိုင်ရာ အမျိုးသားအဆင့် အလုပ် ရုံဆွေးနွေးပွဲ တက်ရောက်ခဲ့ပြီးနောက် ခုလိုထုတ်ဖော်ပြောကြားလာတာဖြစ်ပါတယ်။\nဒေါ်အောင်ဆန်းစုကြည်နဲ့ နိုင်ငံတော်သမ္မတ တွေ့ဆုံဆွေးနွေးမှု၊ စီးပွားရေးအလုပ်ရုံ ဆွေးနွေးပွဲ တက်ရောက်ပြီး ပြည်ထောင်စုဝန်ကြီးတွေ၊ ပညာရှင်တွေနဲ့ တွေ့ဆုံဆွေးနွေး မှုတွေ ပြုလုပ်ခဲ့တာကို ကြိုဆိုထောက်ခံကြောင်း ဒီနေ့ထုတ်ပြန်တဲ့ အဖွဲ့ချုပ် ကြေညာချက် မှာ ဖော်ပြပါတယ်။\nဒေါ်အောင်ဆန်းစုကြည်ဟာ ပြည်ထောင်စု အလုပ်သမားဝန်ကြီး ဦးအောင်ကြည်နဲ့ နှစ်ကြိမ် တွေ့ဆုံခဲ့ဖူးပြီး ပြည်သူတရပ်လုံးရဲ့ လိုအပ်ချက်ဆန္ဒအတိုင်း ဖြည့်ဆည်းပေးတဲ့ အနေနဲ့ တိုင်းပြည် တည်ငြိမ်အေးချမ်း ဖွံ့ဖြိုးတိုးတက်ရေးအတွက် အစိုးရနဲ့ နှစ်ဖက်လက်တွဲ ဆောင်ရွက်သွားဖို့ သဘောတူညီခဲ့ကြပါတယ်။\nMicro ဆိုတာကို “သေးငယ်သော” လို့ အဓိပ္ပာယ်ဖွင့်ဆိုလေ့ရှိကြပြီး၊ ဆင်းရဲနွမ်းပါးမှုလျှော့ချရေးရှူထောင့်ကနေ ရှုမြင် သုံးသပ်တဲ့အခါ သေးငယ်သော စွန့်ဦးတီထွင်စီးပွားရေး လုပ်ငန်းရှင်များ၊ တနိုင်တပိုင်လုပ်ကိုင်သော ကိုယ်ပိုင်စီးပွားရေး သမားများ၊ ၀င်ငွေနည်းပါးသော လူထုလူတန်းစားများ စတာတွေနဲ့ ဆက်စပ်ပါတယ်။ Finance (ဘဏ္ဍာရေး) ဆိုရာမှာလဲ စီးပွားရေးချေးငွေများ၊ ပညာရေးချေးငွေများ၊ စုဆောင်းငွေများနဲ့ အသေးစာအာမခံ လုပ်ငန်းများ စတာတွေနဲ့ ဆက်စပ် ပါတယ်။\nခင်မမမျိုး (၂၁၊ ၈၊ ၂၀၁၁)\nBarnes, Carolyn and Keogh , Eric (March 1999) An Assessment of the Impact of Zambuko’s Microenterprise Program in Zimbabwe: Baseline findings. Working Paper. Management Systems International (MSI).\nDunn, Elizabeth. (June 1999) Microfinance Clients in Lima, Peru: Baseline Report for AIMS Core Impact Assessment. University of Missouri-Columbia.\nKhandker, Shahid. (2001) Does Micro-finance Really Benefit the Poor? Evidence from Bangladesh, Paper delivered at Asia and Pacific Forum on Poverty: Reforming Policies and Institutions for Poverty Reduction held by the Asian Development Bank, Manila.\nMcCulloch, Neil and Bob Baulch. (2000) Simulating the impact of Policy upon Chronic and Transitory Poverty in Rural Pakistan, Journal of Development Studies, 36 (6)\nRobinson, Marguerite. (2001) The Microfinance Revolution: Sustainable Finance for the Poor, World Bank. Washington.\nအရပ်သုံးဝေါဟာရအရ ပြောရရင်တော့ “စစ်အစိုးရ ကတော့ လုပ်ချလိုက်ပြန်ပြီ” လို့ ပြောရပေလိမ့်မယ်။ ရထားတဲ့ သတင်းက နိုင်ငံတော်သမ္မတ ဆိုသူက ပြည်ပရောက် မြန်မာနိုင်ငံရေး လှုပ်ရှား သူတွေကို ပြန်ခေါ်တဲ့ မိန့်ခွန်းလွှင့်မယ် နားထောင် ကြည့်ပါတဲ့။ ကောင်းလိုက်လေ။ ဟုတ်ပါ့မလား၊ ထုံးစံအတိုင်း တွေးမိလိုက်တယ်။ ဘာပဲဖြစ်ဖြစ် နားထောင် ကြည့်သင့်တယ်လို့ ဆုံးဖြတ်ပြီး နားထောင်လိုက်မိတယ်။ ခဏပိုင်းအတွင်းမှာပဲ အော် ဒုက္ခပါပဲ။ ထပ်လိမ်ဖို့ ကြိုးစားနေ ပြန်ပြီလို့ သိလိုက်တယ်။ စကတည်းကလည်းဒီလိုပဲ ဖြစ်မှာပဲလို့ထင်ထားပြီးသားပါ။ အစိုးရသစ်ဟာ စစ်အစိုးရ မဟုတ် တော့ဘဲ အရပ်သားအစိုးရ ဒီမိုကရေနည်းလမ်းတကျ ရွေးချယ်တင်မြှောက်ခံထားရတဲ့အစိုးရ၊ မြန်မာနိုင်ငံကို ဒီမိုကရေ စီလမ်းကြောင်းပေါ်ရောက်အောင် တင်ပေးနေတဲ့ အစိုးရ၊ စေ့စပ်ပါတယ်၊ ညှိနှိုင်းပါတယ်။ ကမ်းလှမ်းပါတယ်။ ပြည်တွင်း ငြိမ်းချမ်းရေး တည်ဆောက်ဖို့ ကြိုးပမ်းနေပါတယ်လို့ အထူးသဖြင့် ကုလသမဂ္ဂအပါအ၀င် နိုင်ငံတကာ လူ့အဖွဲ့အစည်း တွေက မြင်လာအောင်၊ နိုင်ငံရေး အချောင်သမားတွေဆီက ထောက်ခံမှုတွေကိုရပြီး မသိနားမလည်နိုင်သေးတဲ့ အခြေခံပြည်သူလူထုတွေကို လှည့်စားအယုံသွင်းဖို့ ခုလို မိန့်ခွန်းပြောခဲ့တာပါ။\nဘယ်လိုအချိန်ကာလမျိုးနဲ့ တိုက်ဆိုင်နေတယ်ဆိုတာကတော့ နိုင်ငံရေး နည်းနည်းပါးပါး နားလည်သူတွေတောာင် သိနိုင် လောက်ပါတယ်။ ရှင်းနေတဲ့အချက်က လိမ်ဖို့ပါ။\nကျနော် ရှေ့ဆောင်းပါးတွေမှာ ရေးပြီးခဲ့ပါပြီ။ တကယ် ပြည်တွင်းငြိမ်းချမ်းရေး လိုချင်တယ်ဆိုရင် အခုအင်အားအရ အ သာစီးရနေတဲ့ တိုင်းပြည် အာဏာကို လုယူအုပ်ချုပ်နေတဲ့ စစ်အစိုးရက တဘက်သတ် အပစ်အခတ်ရပ်စဲ ပစ်ရမှာပါ။\nနိုင်ငံရေးကို အခြေခံတဲ့ ငြိမ်းချမ်းရေးဆွေးနွေးပွဲ ခေါ်ရမှာပါ။ ငြိမ်းချမ်းရေးဆွေး နွေးပွဲမခေါ်ခင်မှာလည်း အထွေထွေလွတ် ငြိမ်းချမ်းသာခွင့်ဆိုတဲ့အဆင့်ကို အရင်လုပ်ပြီး တိုင်းပြည်တည်ဆောက်ရေးမှာ တကယ်အရေးပါသူတွေနဲ့ အရံအင်အား အခြေခံ အင်အားတွေအားလုံး ပါဝင်ဆောာင်ရွက်နိုင်အောင် လုပ်ပေးရမှာပါ။ ချက်ချင်းလုပ်လို့ ရပါတယ်။\nအမိန့်ကြေငြာချက် ချက်ချင်းထုတ်ပေးလို့ ရပါတယ်။ ဒါပေမယ့် ခုတော့ သူတို့ စစ်အာဏာရှင်စနစ် တည်မြဲရေးအတွက် လှည့်ကွက်ကလေးတခု (လုပ်နေကျလို့တောင် ပြောလို့ရနေပါပြီ) ကို စနစ်တကျ ဆွေးနွေးတိုင်ပင်သဘော တူညီချက် ယူပြီးမှ ဒီမိန့်ခွန်းဆိုတာကို ပြောဆို ထုတ်လွှင့်လိုက်တာပါ။ စစ်အစိုးရလုပ်သမျှ ဘယ်လို အကောင်းပြောရမ လဲလို့ ရှာဖွေနေတဲ့ နိုင်ငံရေး အချောင်သမားတွေ၊ ရွှေပြည်အေးသမားတွေ၊ လက်နက်ချ အညံ့ခံရေးဝါဒီတွေ၊ ပြုပြင်ပြောင်း လဲရေး သက်သက်သမားတွေ အတွက်ကတော့ လှလှပပပြောလို့ ရသွားပါပြီ။\nမြန်မာနိုင်ငံနဲ့ စစ်အစိုးရအကြောင်း ကောင်းကောင်း မသိသူတွေ၊ ဘာမှ ပြောလို့ဆိုလို့မရ ပူးပေါင်းဆောင်ရွက်မှုမရှိတဲ့ စစ်အာဏာရှင်အစိုးရကို ရနိုင်သလောက်ပဲ ချော့ ပြောရမှာပဲလို့ လက်လျှော့ထားလိုက်တဲ့ ကုလသမဂ္ဂနဲ့ အာဆီယံနိုင်ငံ တွေအတွက်လည်း အပြုသဘောဆောင်လာပါပြီ၊ ဒီမိုကရေစီရေးကို ဦးတည် ပြုပြင်ပြောင်းလဲရေး ခြေလှမ်းတွေကိုတွေ့ နေရပါပြီ စသဖြင့် ကောင်းသတင်းဖြန့်ဝေဖို့ မီးစိမ်းပြသွားပါပြီ။ သမ္မတဆိုတဲ့ ဦးသိန်းစိန်က ဒီမိုကရေစီ အရေးတော်ပုံကာ လက ဗိုလ်နေ၀င်းရဲ့ ရုပ်သေးရုပ်တရုပ်ဖြစ်တဲ့ အပျော့ဆွဲ ဒုတိယ ဒေါက်တာမောင်မောင် အဖြစ် ခံယူလိုက်ရပုံပါပဲ။\nအလွန် ရယ်စရာကောင်းတဲ့ အပြောတွေကို ဘာအာမခံချက် ဘာဥပဒေကြောင်းနဲ့မှ ကျောထောက်နောက်ခံ ပြုထားတာ မရှိဘဲ။ လေပိုက်ကွန်တခုကို အမိန့်အရ ပစ်ကြည့်လိုက်တာပါပဲ။\nသူတို့ရဲ့ မီးစင်ကြည့်ကရေး မူဝါဒရဲ့ တစိတ်တပိုင်း၊ ပစ်မှတ်ရှာ ပစ်ခတ်ခြင်း (searching fire) ရဲ့တစိတ်တပိုင်းဖြစ်သလို စစ်အာဏာရှင်စနစ်နဲ့ မြန်မာနိုင်ငံကို ထာာဝရကျွန်ပြုရေး မဟာဗျူဟာကြီးရဲ့ နည်းပရိယာယ်တခု၊ အချိန်ဆွဲ ချေမှုန်းရေး နည်းပရိယာယ်တခု သက်သက်ပဲဖြစ်ပါတယ်။\nအတိုက်အခံ ဒီမိုကရေစီ အင်အားစုထဲက ပညာတတ်ဖောက်ပြန်သူတွေ၊ တတိယလိုင်းလို့ခေါ်တဲ့ နိုင်ငံရေးအချောင် သ မားတွေကို မက်လုံးပေး သွေးခွဲ ထုတ်နေပါပြီ။ ပြုပြင်ပြောင်းလဲရေး သက်သက်သမား အသားမနာ တော်လှန်ရေးလုပ်ပြီး ထင်ပေါ် ကျော်ကြား နေရာယူချင်ကြတဲ့ ပညာတတ်တွေ၊ အနုပညာရှင်တွေကို ဒါ တိုင်းပြည်ကောာင်းအောင် တကယ် လုပ်ဆောင်ချက်တွေ ဖြစ်တယ်လို့ အယုံသွင်း သွေးခွဲစည်းရုံးနေပါပြီ။ ပါလည်းပါနေကြပါပြီ။\nတချို့ဒီမိုကရေစီ ပါတီခေါင်းဆောင်တွေ၊ ၁၉၉၀ ခုနှစ် ရွေးကောက်တင်မြှောက်ခံ လွှတ်တော်ကိုယ်စားလှယ် ဆိုသူတွေ ကတောင် ခုဆို အစိုးရက စစ်အစိုးရမဟုတ်တော့ပဲ အရပ်သားအစိုးရဖြစ်နေပြီ ဆိုတော့ အလားအလာကောင်း ရှိလာ နိုင်ပါတယ်ဆိုတဲ့ စကားမျိုးတွေကို ပြောလာကြတာ တွေ့ရပါတယ်။ အလွန်နိုင်ငံရေးဆင်းရဲကြပုံပါပဲ။ ဟုတ်ကော ဟုတ်ပါ သလား။ တကယ်ပဲမသိလို့၊ ယုံကြည်လို့ ပြောနေကြတာလားလို့ စဉ်းစားနေရပါပြီ။\nစစ်အစိုးရ အခုလုပ်နေတဲ့နည်းကို လွယ်လွယ်ပြောရရင် အောက်ခြေ အုပ်ချုပ်ရေး ယန္တရားကို ဖိစီးနှိပ်ကွပ်ရေးမူဝါဒကို တင်းတင်းကျပ်ကျပ် အကောင် အထည်ဖော် ဆောင်ရွက်ခိုင်းထားပြီး၊ လိုအပ်တဲ့အချိန်မှာ စစ်အာဏာရှင်အစိုးရက လိုက် လျှော သယောင်၊ သဘောထားကြီးသယောင်၊ တကယ့်ဒီမိုကရေစီအသွင် ကူးပြောင်းရေးကို ဦးတည်ပြီး စနစ်တကျ တဆင့်ခြင်း လုပ်နေသယောင် အကျဉ်းသား လွှတ်ပြတာ၊ အပစ်အခတ်ရပ်စဲဖို့ ကိုယ်စားလှယ်လွှတ်ပြတာ၊ သတင်းလွတ် လပ်ခွင့်၊ စီးပွားရေးလွတ်လပ်ခွင့်တချို့ကို အပြောအရ ပေးအပ်လိုက်တာတွေ၊ ပြည်သူလူထု ယုံကြည်ကိုယ်းစားမှုကို ရ ထားတဲ့ နိုင်ငံရေး ပါတီတွေနဲ့ လူထုခေါင်းဆောင်ကို နည်းပရိယာယ် ကြွယ်ကြွယ်၀၀နဲ့ စည်းရုံးသိမ်းသွင်းပြီး နိုင်ငံရေး အဆင့်ကို လျှော့ချပစ်တာနဲ့ လူထုထောက်ခံမှုကို သွယ်ဝိုက်တဲ့နည်းနဲ့ သူတို့ အာဏာတည်မြဲရေးအတွက် ယူသုံးလိုက် တာမျိုးတွေကို လုပ်နေတာတွေပါပဲ။\nအလွန် ကောက်ကျစ်စဉ်းလဲ ယုတ်ညံ့တဲ့ ရည်ရွယ်ချက်တွေ လုပ်ရပ်တွေကို သကြားဖုံးထားတဲ့ အပြောအလုပ်တွေကို စနစ်တကျ လုပ်နေတာတွေ့ရပါတယ်။ တချို့အတိုက်အခံ အင်အားစုတွေဆို စစ်အစိုးရငြိုငြင်မှာစိုးလို့ စကားလုံး အရ တောင်ပြင်း ပြင်းထန်ထန် မသုံးဘဲ အဲဒီလို ရည်ရွယ်ပုံရပါတယ် စသဖြင့် သာသာထိုးထိုးလေး ပြောဆိုရေးသား နေကြ တာ တွေ့ရပါတယ်။\nကျနော်တို့တိုင်းပြည်ရဲ့ အလွန်ထင်ရှားတဲ့ လူထုဒီမိုကရေစီ အရေးတော်ပုံကြီးကိုတောင်မှ တော်လှန်ရေးလို့ နာမည်တပ် မပြောရဲတာ၊ လူထုဒီမိုကရေစီ တော်လှန်ရေးကြီးမှာ ပေါက်ဖွားလာတဲ့ တော်လှန်ရေး အနုပညာ၊ တော်လှန်ရေး တေး သီချင်းကြီးဖြစ်တဲ့ ပြည်တွင်းရော ပြည်ပကပါ တလေးတစား သီဆိုဖွင့်လှစ် ထုတ်လွှင့်နေတဲ့\n“ကမ္ဘာမကြေဘူး…. ငါတို့သွေးနဲ့ ရေးခဲ့ကြတဲ့ မော်ကွန်းတွေ…” လို\nတကယ့်ရဲရဲတောက် အားမာန်သတ္တိပေးနေတဲ့ သီချင်းမျိုးကိုတောင် ကျနော်တို့ ခေါင်းဆောင်က မသုံးစေချင်လို့ “ကမ္ဘာ မကြေဘူး” ဆိုတဲ့ စကားလုံးကို မသုံးခဲ့ပါဘူးလို့ တချို့ပြုပြင်ပြောင်းလဲရေးဝါဒီတွေက ပြောလာကြတာကိုကြား နေရပါ တယ်။ အလွန်အံ့သြ ထိတ်လန့်စရာပါပဲ။ ၁၉၈၈ ခုနှစ် လူထု ဒီမိုကရေစီ အရေးတော်ပုံ ကြီးရဲ့ အခန်းကဏ္ဍနဲ့ ယုံကြည် ချက်တွေ အဓိဋ္ဌာန်တွေ သစ္စာစကားတွေဟာ ပြည်သူလူထုကြီးတရပ်လုံးက ပိုင်ပါတယ်။\nပြည်သူလူထုကြီးတရပ်လုံးရဲ့ ယုံကြည်ချက်ပါ။ သစ္စာပါ။ ဒါတွေကို ဘယ်သူ တဦးတယောက်ရဲ့ ဆန္ဒသဘောနဲ့မှ ပယ် ဖျက်ခွင့် မရှိပါဘူး။ အညံ့ခံ အရှုံးပေးရေး၊ လက်နက်ချရေး၊ စကားလုံးသက်သက် ငြိမ်းချမ်းရေးအတွက် တားဆီး ပိတ်ပင် ခွင့် မရှိပါဘူး။ ဒါဟာ ပြည်သူလူထုရဲ့အလိုဆန္ဒ၊ တောင့်တမှု၊ လိုအပ်မှုတွေကို မထီမဲ့မြင် ပြုတာပဲဖြစ်ပါတယ်။ စစ်အစိုး ရကတော့ အကျေနပ်ကြီး ကျေနပ်သဘောကျနေမှာပါပဲ။\nအပျော့ဆွဲနဲ့ တနိုင်ငံလုံးကို လူမှုပြုပြင်ပြောင်းလဲရေးသမားတွေ ဖြစ်အောင်လုပ်ပြီး နည်းပရိယာယ် ကြွယ်ကြွယ်၀၀နဲ့ စစ် လက်ဝါးကြီးအုပ် အရင်းရှင်စနစ်ကြီးကိုတည်ထောင် ပြည်သူလူထုကို ကျွန်ပြုဖို့ကြိုးစားနေသူ စစ်အာဏာရှင်တွေကို အား ပေးအားမြှောက်ပြုရာရောက်တဲ့ အပြုအမူ အပြောအဆိုတွေကို သတိထား ရှောင်ရှားကြဖို့ တော်လှန်ရေးသတိရှိကြဖို့ လို အပ်မယ်လို့ ယုံကြည်ပါတယ်။\nတော်လှန်ရေးတိုင်းမှာ အကျအဆုံးအခိုက် ရှိစမြဲ ဖြစ်ပါတယ်။ အမှန်တရားပါ။ သင်္ချာဘာသာရပ်မှာ အပေါင်းလက္ခဏာ တွေချည်းနဲ့ တည်ဆောက်ထားတာ မဟုတ်ပါဘူး။ အနှုတ်လက္ခဏာ၊ အမြှောက်လက္ခဏာ၊ အစား လက္ခဏာတွေလည်း ရှိပါတယ်။ အပေါင်းရှိရင် အနှုတ်ရှိသလို အမြှောက်ရှိရင် အစားလည်းရှိပါတယ်။ ပေါင်းသင့်တဲ့နေရာပေါင်း၊ နှုတ်သင့်တဲ့ နေရာ နှုတ်၊ မြှောက်သင့်တဲ့နေရာ မြှောက်၊ စားသင့်တဲ့နေရာစား လုပ်ပြီးမှသာ ပုစ္ဆာတပုဒ်ကို အဖြေမှန်ရအောင် တွက် ထုတ်နိုင်မှာ ဖြစ်ပါတယ်။\nအရေခွံလဲ စစ်အစိုးရကတော့ သုံးနေကျ လိမ်လည်လှည့်ဖြားနည်းတွေ၊ ခြောက်လုံးလှန့်လုံးတွေ၊ ချော့မော့ မက်လုံးပေး မှုတွေကို အခြေအနေ အချိန်အခါအလိုက် ပြောင်းလဲအသုံးပြုပြီး သူတို့ရဲ့စစ်အာဏာရှင်စနစ် တည်တန့်ခိုင်မြဲအောင် လုပ်မြဲ တိုင်းလုပ်နေတာပါပဲ။\nပြည်သူလူထုကို ဘယ်လို စေတနာမျိုးမှ ထားလာတာ မရှိသေးပါဘူး။ ပြည်သူလူထု ခံစားနေရတဲ့ ဒုက္ခတွေကို စာနာ ထောက်ထားပြီး ပြည်သူလူထုရဲ့ အလိုဆန္ဒကို ဖြည့်ဆည်းပေးဖို့ ခုချိန်ထိ ဘာမှလောက်လောက်လားလား လုပ်ဆောင်ပေးတာမျိုးကိုလည်း မတွေ့ရသေးပါဘူး။\nကြံ့ဖွံ့အစိုးရဟာ စစ်အစိုးရပါပဲ၊ စစ်ကောင်စီပါပဲ။ လွှတ်တော်ဆိုတာလည်း ဗိုလ်နေ၀င်းရဲ့ မဆလ လွှတ်တော်ထက် တောင် ဆိုးဝါးတဲ့ စစ်တပ်လွှမ်းမိုး ထိမ်းချုပ်ထားတဲ့ လွှတ်တော်ပါ။\nကျနော်တို့ ပြည်သူလူထုနဲ့ ဒီမိုကရေစီအင်အားစုတွေ အနေနဲ့အရေခွံလဲ စစ်အစိုးရရဲ့ လိမ်လည်လှည့်စားမှု၊ ကလိန်က ညစ် ကျမှုတွေကို သတိလက်လွတ်မဖြစ်ဖို့ သူတို့ခင်းပေးတဲ့လမ်း၊ သူတို့ လွှဲပေးတဲ့လမ်းအတိုင်း မလျှောက်မိကြဖို့၊ မစီး မမျောမိကြဖို့ အရေးကြီးပါတယ်။\nပြည်သူလူထုအားလုံးက လက်မခံရင် ဆန့်ကျင်တွန်းလှန်ကြရင် စစ်အာဏာရှင်စနစ်ဟာ မလွှဲမသွေ ကျဆုံးရမှာပဲ ဖြစ်ပါ တယ်။\nဗိုလ်ချုပ်မှုးကြီး သန်းရွှေ ကို သက်တော် စောင့်များ ထားခွင့်မပြုတော့\nမတ်လ ၃၁ ရက်နေ့ က ရာထူးကနေ အနားယူသွားတဲ့ ဗိုလ်ချုပ်မှုးကြီး သန်းရွှေ ရဲ့အိမ်တော်\nရဲ့လုံခြုံရေး တာဝန်ယူဖို ယခင် တပ် သား ၁၀၀ ကျော် အရာ လေးဦး ပါဝင်တဲ့ လုံခြုံ ရေး တပ်\nခွဲ ကို လက်ရှိ ကာကွယ်ရေး ဦးစီးချုပ် ဗိုလ်ချူပ် မင်းအောင် လှိုင် ရဲ့အမိန့် အရ ဖယ်ရှား လိုက်\nပြီ လို့သတင်း ရရှိ ပါတယ်။\nဒီနေ့ တနင်္လာ နေ့ မနက် အစော ပိုင်းမှာ ဖယ် ရှား တာ ဖြစ်ပြီး ကာကွယ်ရေး ၀န်ကြီး ဌာန က\nစေလွှတ် တဲ့ တပ် သား လေး ဦး ကတော့ ဆက်လက် တာဝန် ယူ နေဆဲ ဖြစ်တယ် လို့ဆိုပါ\nအာဏာလွှဲ ပြောင်း ခြင်း မပြု ခင် ကတည်း က ကျန်းမာ ရေး ချို့ယွင်း နေတဲ့ ဗိုလ်ချုပ်မှုး ကြီး\nသန်းရွှေ ဟာ မြန်မာ နိုင်ငံ ရေး ကို နောက် ကွယ် က နေ လဲ ကြိုး ကိုင် ထား နိုင် ခြင်း မရှိ တော့\nဘူး လို့သူ့ မိသား စု နဲ့ နီးစပ် တဲ့ အသိုင်း အ၀ိုင်း က FNG ကိုပြောပါတယ်။\nဗိုလ်ချုပ်မှုးကြီး သန်းရွှေ ရဲ့ကိုယ်ရံတော် တပ် လို့ခေါ် နိုင်တဲ့ သူ့ ရဲ့လုံခြုံရေး တပ် ကို ဘာ\nကြောင့် ဖယ်ရှား လိုက် ရတာ လဲ ဆိုတာ အသေးစိတ် မသိရ ပေမယ့် ဒီတပ်ကို ယခင် မြန်မာ\nစစ်ခေါင်းဆောင် က အသေအချာ လေ့ကျင့် ပေး ခဲ့တာ ဖြစ်ပြီး ဗိုလ်ချုပ်မှုးကြီး သန်းရွှေ ရဲ့ \nအမိန့် က လွဲ ရင် ဘယ် အမိန့် မှာ မခံ ယူတဲ့ တပ် လည်း ဖြစ်ပါတယ်။\nယခင် သီတင်းပတ်က မြန်မာ စစ်ခေါင်းဆောင် ဗိုလ်ချုပ်မှုးကြီး သန်းရွှေ ၏ အထူးယုံကြည်\nစိတ်ချရသူများတွင် ပါဝင်သူများ ဖြစ် သည့် ဗိုလ်ချုပ် ဝေလွင် နှင့် ဗိုလ်ချုပ် ခင်ဇော်ဦး တို့ကို\n၎င်း တို့၏ ရာထူးများမှ ခေတ္တ အရာ ချထား ကာ အဆိုပါ တာဝန် များ ကို အခြား စစ် အရာ\nရှိ များ နှင့် အစား ထိုး ထား လိုက်သည် ဟု သိရသည်။\nယခု လုံခြုံရေး တပ်ဖွဲ့ များ ကို ဖယ်ရှား ခိုင်းသည် မှာ ဗိုလ်ချုပ်မှုး ကြီး သန်းရွှေ ၏ ဆန္ဒဖြစ်ပုံ မရ\nဟု ခိုင်မာ သော သတင်း ရပ် ကွက် များ က ပြောကြားသည်။\nပွင့်လင်းလွတ်လပ်တဲ့ မီဒီယာ ရှိဖို့လိုအပ်\nတနင်္ဂနွေ, 21 သြဂုတ် 2011\nဒီတပတ် မြန်မာ့ဒီမိုကရေစီရေးရာ ဆွေးနွေးခန်းမှာ မြန်မာနိုင်ငံအတွင်းမှာ မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည် နဲ့ အစိုးရခေါင်းဆောင်များ တွေ့ဆုံလာကြပြိး နိုင်ငံရေး ပြောင်းလဲလာမှု အရိပ်အယောင်များ ရှိလာနေပေမယ့် မြန်မာသတင်း မီဒီယာလွတ်လပ်ခွင့် ဘယ်လိုအခြေအနေရှိသလဲ။ ပြည်တွင်း၊ ပြည်ပ သတင်းမီဒီယာတွေအပေါ် အစိုးရသစ်အနေနဲ့ ဘယ်လိုဆက်ဆံလုပ်ကိုင်သင့်သလဲ စတဲ့ အကြောင်းအရာများကို ပြည်ပအခြေစိုက် မြန်မာသတင်းသမဂ္ဂ ဥက္ကဋ္ဌ ဦးမောင်မောင်မြင့် ကို ဦးသန်းလွင်ထွန်း က ဆက်သွယ်မေးမြန်း ဆွေးနွေးသုံးသပ် တင်ပြထားပါတယ်။\nဦးသန်းလွင်ထွန်း ။ ။ ပြည်ပမီဒီယာတွေကို အစိုးရသတင်းစာ နောက်ကျောဖက်မှာ နေ့စဉ်ကြော်ငြာထည့်ပြီး ဆန့်ကျင်လှုံဆော်နေတာတွေကို ရပ်လိုက်ပေမယ့် မြန်မာအစိုးရအနေနဲ့ ပြည်တွင်း၊ ပြည်ပ သတင်းမီဒီယာတွေနဲ့ ပိုပြီးပွင့်ပွင့်လင်းလင်း ဆက်ဆံဖို့ လိုတယ်လို့ သတင်းမီဒီယာ သုံးသပ်သူတွေက ပြောဆိုပါတယ်။ ပြည်တွင်းမှာ ဖမ်းဆီးထောင်ချခံထားရတဲ့ သတင်းမီဒီယာသမားတွေအားလုံးကို အမြန်ဆုံး ပြန်လွှတ်ပေးဖို့ လိုသလို electronic act ဥပဒေစတဲ့ အင်တာနက် ထိန်းချုပ်ကန့်သတ်မှုတွေကိုလည်း ပြင်ဆင်ရုတ်သိမ်းပေးဖို့ လိုတယ်လို့ ပြည်ပရောက် မြန်မာသတင်းသမဂ္ဂ ဥက္ကဋ္ဌ ဦးမောင်မောင်မြင့် က ဗွီအိုအေ ကို ပြောဆိုပါတယ်။\nဦးမောင်မောင်မြင့် ။ ။ ယေဘုယျအားဖြင့် ပြောမယ်ဆိုရင်တော့ အခုလိုမျိုး နိုင်ငံတော်ပိုင် သတင်းစာတခုကနေ နိုင်ငံခြားမီဒီယာတွေကို မဆဲရုံတမယ်လုပ်တဲ့ကိစ္စတွေ ပျောက်သွားတာကတော့ ကြိုဆိုသင့်တဲ့ကိစ္စတခုဖြစ်တယ်လို့ မြင်ပါတယ်။ တကယ်လို့သာ သူတို့အနေနဲ့ အရင်တုန်းကလိုမျိုး နိုင်ငံခြားမီဒီယာတွေကို ရန်သူလို့ သဘောမထားတော့ဘူးဆိုရင်တော့ ကောင်းပါတယ်။ ဒါပေမဲ့လို့ တကယ်တမ်း ပြန်ကြည့်မယ်ဆိုရင် ပြည်တွင်းမှာဆိုရင် မီဒီယာသမားတွေကို အနည်းဆုံး (၂၀) နဲ့ (၃၀) ပတ်ဝန်းကျင်သမားတွေကို အခုအချိန်အထိ ထောင်ချထားဆဲဖြစ်ပါတယ်။ ဒီလို လူမျိုးတွေကိုလည်း လွတ်ပေးဖို့ လိုပါတယ်။ နောက်တခုက မီဒီယာတွေနဲ့ စကားပြောတဲ့ ပြည်တွင်းကလူတွေကိုလည်း သူတို့အနေနဲ့ ဘာမှအရေးမယူတာမျိုးတွေရှိဖို့ လိုအပ်ပါတယ်။ ဘာကြောင့်လည်းဆိုလို့ရှိရင် ဟိုတုန်းကဆိုလိုရှိရင် နိုင်ငံခြားမီဒီယာတွေနဲ့ နိုင်ငံရေးနဲ့ ပတ်သက်တဲ့ အရေးပါတဲ့ကိစ္စတွေ ပြောဆိုမိတယ်ဆိုရင် အစိုးရအနေနဲ့၊ အထူးသဖြင့် စစ်အစိုးရအနေနဲ့ ပြဿနာရှာတာမျုိုးတွေရှိတယ်။ ဒါမျိုးတွေ နောက်ထပ်မဖြစ်အောင် ထားပေးမှသာလျှင် မီဒီယာတွေအပေါ်ကို အစိုးရက ပုံမှန်အစိုးရတွေမျိုး ပုံမှန်သဘောမျိုး ထားလာပြီလို ပြောလို့ရမှာပါ။\nဦးသန်းလွင်ထွန်း ။ ။ အခု ဗမာပြည်ထဲမှာ ဖြစ်နေတဲ့ အဖြစ်တွေက ပြီးခဲ့တဲ့အပတ်တွေမှာဆိုရင် အတော်လေးကို လျင်လျင်မြန်မြန်တွေ ဖြစ်လာနေတယ်ဆိုတော့ အစောက ဦးမောင်မောင်မြင့် ပြောခဲ့သလို သတင်းစာတွေမှာ နိုင်ငံရပ်ခြား သတင်းစာတွေကို ပုတ်ခတ်နေတာတွေ ရပ်သွားတယ်။ အဲဒါအပြင်ကို ပြည်တွင်းမှာ ဖမ်းဆီးထိန်းသိမ်းခံထားရတဲ့ မီဒီယာနဲ့ ပတ်သက်တဲ့ သတင်းလောကသားတွေ အယောက် (၂၀) ထက်မနည်းဘူး။ သူတို့ကို လွတ်ပေးဖို့ဆိုတာလည်း ဖြစ်လာလိမ့်မယ်လို့ ကျနော်အနေနဲ့ ဆုတောင်းပါတယ်။ ဒါပေမဲ့ နောက်တခု တိုးတက်မှုတခုအနေနဲ့ မြင်တာတခုကတော့ မြန်မာနိုင်ငံအတွင်းမှာ လွှတ်တော်အစည်းအဝေးတွေ ခေါ်တဲ့အခါ သတင်းထောက်တွေအနေနဲ့ သတင်းသွားရောက်ယူခွင့် ပြုတော့မယ်ဆိုတဲ့ သတင်းလည်းရှိတယ်။ အဲဒါနဲ့ ပတ်သက်လို့ မြန်မာနိုင်ငံအတွင်းက နိုင်ငံရေးရာ လုပ်ဆောင်ချက်တွေ၊ ဥပဒေပြု လုပ်ဆောင်ချက်တွေကို ပြည်သူလူထုအနေနဲ့ ထဲထဲဝင်ဝင် သိရှိအောင် ပြုပြင်လာတဲ့ ခြေလှမ်းတရပ်လို့ ယူဆလို့ မရဘူးလား။\nဦးမောင်မောင်မြင့် ။ ။ အဲဒီလိုတော့ ယူဆချင်ပါတယ်။ ဒါပေမဲ့ လက်တွေ့ဖြစ်ရပ်ကတော့ အဲဒီလိုမျိုး ယူဆဖို့ ခဲယဉ်းပါတယ်။ ဘာကြောင့်လည်းဆိုတော့ မှန်ပါတယ် ပထမဦးဆုံးအကြိမ် လွှတ်တော်အစည်းအဝေး လုပ်တဲ့အချိန်တုန်းက မီဒီယာသမားတွေကို တော်တော်လေး ကန့်သတ်ပြီး သူတို့နေရာမှာပဲ ကင်မရာကိုတောင် ရွှေ့ လို့မရတဲ့ အနေအထားမျိုးထားပြီး သတင်းယူခွင့်ပေးခဲ့ပါတယ်။ အခုလည်းပဲ မီဒီယာသမားတွေကို ဖိတ်မယ်လို့ ကြားသိရပေမယ့် ကျနော်တို့ နောက်ထပ်ကြားသိရတဲ့သတင်းကတော့ အဲဒီ မီဒီယာသမားတွေအနေနဲ့ သူတို့ ကန့်သတ်ထားတဲ့ ဧရီယာထဲမှာပဲ နေရမယ်။ အထူးသဖြင့် လွှတ်တော်အဆောက်အဦးထဲမှာပဲ နေရမယ်။ အဲဒီအပြင်ကို ထွက်လို့မရအောင်ဆိုပြီးတော့ မီဒီယာသမားတွေကို စောင့်ကြည့်ဖို့အတွက်ကို လက်နက်မပါတဲ့ ဝန်ထမ်းတွေထားဖို့ ရည်ရွယ်ကြံဆောင်နေတာကို ကြားသိရပါတယ်။ အဲဒီ သတင်းသာမှန်တယ်ဆိုရင် မီဒီယာသမားတွေရဲ့  လွတ်လပ်ခွင့်ကို ခြင်းတောင်းသေးသေးလေးထဲကနေ ခြင်းတောင်းကြီးကြီးထဲကို ရွှေ့ ပေးလိုက်တဲ့ လွတ်လပ်ခွင့်မျိုးလိုပဲ ပြောလိုရပါတယ်။\nဦးသန်းလွင်ထွန်း ။ ။ ဆိုတော့ ပြည်တွင်းမှာ သတင်းထုတ်ပြန်မှုတွေနဲ့ ပတ်သက်လို့ ဒီရက်ပတ်တွေအတွင်း ထူးခြားမှုတခုအနေနဲ့ တွေ့ရတာက အထူးသဖြင့် The Voice ဂျာနယ်လို ပြည်တွင်းမှာ အပတ်စဉ်ထုတ်နေတဲ့ ဂျာနယ်တွေအနေနဲ့ ပုံနှိပ်ထုတ်ဝေတဲ့ ဂျာနယ်တွေမတိုင်ခင် သူတို့ရဲ့  အင်တာနက်စာမျက်နှာတွေကို ကြည့်လိုက်ရင် ပြည်တွင်းမှာရှိနေတဲ့ သတင်းဦး၊ သတင်းထူးတွေကို ဆင်ဆာမတင်ဘဲ ရေးသားထုတ်ပြန်လာတာမျိုးတွေကို ကျနော်တို့ တွေ့ရတယ်။ အထူးသဖြင့် သောကြာနေ့က ဒေါ်အောင်ဆန်းစုကြည် နဲ့ သမ္မတကြီးဦးသိန်းစိန် တွေ့တဲ့အခြေအနေမျိုးလို။ နောက်ပြီးတော့ နိုင်ငံရပ်ခြားကနေ သွားရောက်ပြီး စီးပွားရေးဖွံ့ဖြိုးရေးအစည်းအဝေးကို တက်တဲ့နေရာမှာ အတိုက်အခံထဲက ထင်ရှားတဲ့ ခေါင်းဆောင်တဦးဖြစ်တဲ့ ကိုဇော်ဦး တက်ရောက်စကားပြောတဲ့အကြောင်း၊ စာတမ်းတင်သွင်းတဲ့အကြောင်း ဒီလိုသတင်းမျိုးတွေကို ထူးထူးခြားခြား ဖော်ပြလာတာတွေကို တွေ့ရတယ်။ ဒီလို ဖော်ပြနိုင်ခွင့်၊ ဖော်ပြခွင့်ပြုတာတွေနဲ့ ပတ်သက်လို့။\nဦးမောင်မောင်မြင့် ။ ။ ဒီဟာကတော့ အမှန်ကတော့ အင်မတန်ကောင်းပါတယ်။ အခုလိုမျိုး သူတို့အနေနဲ့ ပုံမှန်သတင်းစာတွေမှာ၊ စာရွက်ပေါ်မှာရိုက်တဲ့ သတင်းစာတွေမှာ တင်ခွင့်မရတာတွေကို အခုလိုမျိုး တနည်းတဖုံ အင်တာနက်ကနေ တင်ခွင့်ရတယ်ဆိုတာ ကောင်းပါတယ်။ သို့သော် တင်ခွင့်ရတယ်ဆိုတဲ့ စကားလုံးမှာပင် အမှန်တကယ် တင်ခွင့်ပေးလို့ တင်ခွင့်ရတာလား။ ဒါမှမဟုတ် မီဒီယာသမားတွေကိုယ်တိုင် မီဒီယာဥပဒေတွေကို အကဲစမ်းတင်ပြီး အခုလိုမျိုး ဖြစ်လာတာလားဆိုတာကို ကျနော်တို့ သိဖို့လိုပါလိမ့်မယ်။ ဘာကြောင့်လည်းဆိုတော့ The Voice အပါအဝင် စောစောပိုင်းမှာ ရွေးကောက်ပွဲကာလတုန်းက တော်တော်လေး သတ္တိရှိတဲ့ သတင်းသမားတွေအနေနဲ့က ရွေးကောက်ပွဲသတင်းတွေ၊ အထူးသဖြင့် မသာမာတဲ့၊ မသာမှုတွေပါတဲ့ ကိစ္စတွေကို အင်တာနက်ပေါ်မှာ တင်ခဲ့တဲ့ သာဓကတွေရှိပါတယ်။ အဲဒီလို တင်ခဲ့တုန်းကလည်း သူတို့အနေနဲ့ တင်ခွင့်ရလို့ တင်ခဲ့တာ မဟုတ်ဘဲနဲ့ အရေးစွန့်ပြီး။ တကယ်ဆို ထောင်နှုတ်ခမ်းနှင်းပြီး တင်ခဲ့တဲ့သဘောဖြစ်တယ်။ အခုလည်းပဲ အမှန်တကယ် တင်ခွင့်ပေးလို့ တင်တယ်ဆိုရင်တော့ ကောင်းပါတယ်။ ဒါပေမဲ့ ကျော့ကွင်းလို့မျိုး ထောင်ထားပြီး မင်းတို့အခုတင်၊ ပြဿနာရှိလို့ရှိရင် နောက်ပိုင်းမှာ ပြဿနာရှာမယ်ဆိုတဲ့ သဘောမျိုးဆိုရင်တော့ မီဒီယာသမားတွေကို ကျော့ကွင်းထောင်တဲ့ သဘောမျိုးလို့ ယူဆရမှာပဲ။\nဦးသန်းလွင်ထွန်း ။ ။ နောက်ဆုံး ဖွဲ့လိုက်တဲ့ သတင်းထုတ်ပြန်ရေးမှာ။ ဒီလို သတင်းထုတ်ပြန်ရေးအဖွဲ့တွေ ထုတ်ပြီးတော့ သတင်းစာရှင်းလင်းပွဲတွေ လုပ်လာတာ အခုမှ မဟုတ်ပါဘူး။ အရင်တုန်းက နဝတ၊ နအဖ လက်ထက်တွေမှာလည်း သတင်းထုတ်ပြန်ရေးအဖွဲ့တွေ လုပ်ပြီး သတင်းစာရှင်းလင်းပွဲတွေ လုပ်ခဲ့တာပါပဲ။ ဒါပေမဲ့ အဆင်မပြေတဲ့အချိန်မှာ ရပ်သွားတာတွေတော့ ရှိခဲ့တယ်။ အခုနောက်ဆုံး လုပ်ခဲ့တဲ့ သတင်းထုတ်ပြန်ရေး လုပ်ငန်းစဉ်တွေအနေနဲ့က ဒီပုံအတိုင်း ဆက်လက်စီးဆင်းသွားမယ်လို့ ယူဆပါသလား။ ဒီ သတင်းထုတ်ပြန်ရေးလုပ်ငန်းစဉ်တွေမှာ ဘာတွေလိုအပ်နေသေးတယ်လို့ ထင်ပါသလဲ။\nဦးမောင်မောင်မြင့် ။ ။ စောစောပိုင်း အစိုးရသစ် တက်လာပြီးနောက်ပိုင်းမှာ သတင်းထုတ်ပြန်ရေးကိစ္စတွေကို အရင်တုန်းကထက် သွက်သွက်လက်လက် လုပ်မယ်လို့ ကျနော်တို့ ယူဆခဲ့ပါတယ်။ ဒါပေမဲ့ လက်တွေ့မှာတော့ အဲဒီလို ဖြစ်မလာခဲ့ဘူး။ ဒါပေမဲ့ အခုနောက်ဆုံးပိုင်းအချိန်အတွင်းမှာတော့ ဒါတွေဖြစ်လာတယ်။ ဒါတွေ ဖြစ်လာတာကလည်း နိုင်ငံတကာ နိုင်ငံရေးနဲ့လည်း ပတ်သက်ခြင်း ပတ်သက်မယ်။ နောက်ပြီးတော့ ဒေသတွင်း နိုင်ငံရေးတွေနဲ့လည်း ပတ်သက်ခြင်း ပတ်သက်မယ်။ ဒါတွေကို ကျနော်တို့ အတိအကျ မသိဘူး။ ဒါပေမဲ့လို့ ဘာပဲပြောပြော ကျနော်တို့ သတိထားမိတာကတော့ မေးတဲ့မေးခွန်းတွေအနေနဲ့ အရင်တုန်းကထက် ပိုပြီးလွတ်လပ်ခွင့်ရလာတာကို သတိထားမိပါတယ်။ အဲဒီလိုမျိုး အစဉ်အလာရှိလာမယ်၊ အစဉ်အလာထိန်းလာမယ်၊ အစဉ်အလာ ဖြစ်လာမယ်ဆိုရင်တော့ အင်မတန်ကောင်းတဲ့အချက်ပါ။\nဦးသန်းလွင်ထွန်း ။ ။ မြန်မာသတင်း - အထူးသဖြင့် ရေဒီယို၊ ရုပ်မြင်သံကြားတွေမှာ ဒီလို ဆွေးနွေးကြတဲ့အကြောင်းတွေ၊ ပြောဆိုကြတဲ့အကြောင်းတွေကို တကယ်တမ်း လူထုကြားအောင် တိုက်ရိုက်ထုတ်လွှင့်ပေးတာမျိုးတွေ မရှိခဲ့တဲ့ အစဉ်အလာကို တွေ့ရပါတယ်။ အခုနောက်ပိုင်းမှာဆိုရင် ဒေါ်အောင်ဆန်းစုကြည် နဲ့ သမ္မတကြီးဦးသိန်းစိန် တွေ့တဲ့ကိစ္စ။ အစိုးရရဲ့  ကိုယ်စားလှယ် ဝန်ကြီးဦးအောင်ကြည်နဲ့ တွေ့တဲ့ကိစ္စ။ ဒီလိုကိစ္စမျိုးတွေမှာ ပြည်သူလူထုအပေါ်ကို ဒီထက်ပိုပြီးတော့ သတင်းထုတ်ပြန်ပေးနိုင်လို့ရှိရင် ဒါမှမဟုတ်လို့ရှိရင် သတင်းထောက်တွေ၊ သတင်းသမားတွေ မေးမြန်းချက်တွေကို ဒီထက်ပိုပြီတော့ ပွင့်ပွင့်လင်းလင်း ဖြေကြားချက်ပေးဖို့ မသင့်ဘူးလား။\nဦးမောင်မောင်မြင့် ။ ။ အခုလောလောဆယ်တော့ မြန်မာအစိုးရပိုင် သတင်းဌာနတွေကနေ သတင်းပေးတဲ့ပုံသဏ္ဍာန်ကို ကျနော်အနေနဲ့ ပြောရမယ်ဆိုရင် ဟိုအရင်ဗဟိုသတင်းစဉ်ကနေ လူထုကိုပေးတဲ့ ပုံသဏ္ဍာန်မျိုး ဖြစ်နေဆဲပါ။ တကယ်တမ်းသာ လူထုနဲ့ အမှန်တကယ် ထိတွေ့မှုရှိတဲ့ မီဒီယာတခုကို လိုက်လျောမယ်၊ ခွင့်ပြုမယ်ဆိုရင်တော့ သတင်းသမားတွေရဲ့  အပြန်အလှန်မေးတဲ့ မေးခွန်းမျိုးတွေ၊ အင်တာဗျူးမျိုးတွေကို ထည့်ပေးရပါလိမ့်မယ်။ နောက်ပြီးတော့လည်း အရေးကြီးဆုံးက ဖြတ်တောက်မှုမရှိဘဲနဲ့ အမှန်ကိုအမှန်အတိုင်း၊ သတင်းကိုသတင်းအတိုင်း ထည့်ခွင့်ပြုမှသာလျှင် မီဒီယာ ဟာ တကယ်တမ်းရှင်သန်တဲ့ မီဒီယာတခု၊ လူထုနဲ့ နီးစပ်တဲ့ မီဒီယာတခု၊ အစိုးရအတွက်လည်း အကျိုးရှိတဲ့ မီဒီယာတခု ဖြစ်လာပါလိမ့်မယ်။\nဦးသန်းလွင်ထွန်း ။ ။ အဲဒီတော့ လောလောဆယ်တော့ မြန်မာနိုင်ငံမှာ နေ့စဉ်သတင်းစာဆိုလို့ အစိုးရက ထိန်းချုပ်ထားတဲ့ နေစဉ်သတင်းစာတွေပဲ ရှိနေသေးတယ်။ ပုဂ္ဂလိကပိုင်ဆိုလို့ အထိန်းအချုပ်နဲ့ အပတ်စဉ် ဂျာနယ်တွေပဲ ရှိနေတော့ လွတ်လပ်တဲ့ နေစဉ်သတင်းစာတခု၊ သတင်းစာတစောင် ထွက်လာဖို့ ဒီအခြေအနေမျိုးမှာ ဘယ်လောက်များ အရေးကြီးနေပြီလဲ။\nဦးမောင်မောင်မြင့် ။ ။ အခုအချိန်မှာတော့ လွတ်လပ်တဲ့ သတင်းစာတခု ပြည်တွင်းမှာ အနည်းဆုံးတခုရှိဖို့ အင်မတန်မှ အရေးကြီးပါတယ်။ တောက်လျှောက်လည်း အရေးကြီးခဲ့ပါတယ်။ ဒါပေမဲ့လို့ အကောင်အထည် မပေါ်ခဲ့ပါဘူး။ သို့သော်လည်း တဖတ်မှာ ပြန်ကြည့်ပြန်ရင်လည်း အခုအခါမှာတော့ ပုံနှိပ်ရိုက်တဲ့ထုတ်တဲ့ သတင်းစာတင် မဟုတ်တော့ဘူး။ မီဒီယာကလည်း ပေါင်းစုံနေတဲ့အတွက်ကြောင့် ဖြစ်နိုင်ရင်တော့ သတင်းစာတင်မကဘဲ တီဗွီ၊ ရေဒီယိုတို့ဟာ လွတ်လပ်တဲ့ မီဒီယာတွေ ပေါ်လာဖို့ အရေးကြီးပါတယ်။\nဦးသန်းလွင်ထွန်း ။ ။ မီဒီယာပေါင်းစုံဆိုလို့ လူတွေအနေနဲ့ အမြန်ဆုံး ချိန်ဆက်ပြီးတော့ သတင်းတွေ ကြည့်ရှုနိုင်တဲ့ သတင်းမီဒီယာက အင်တာနက်ဖြစ်နေတော့ အင်တာနက် ထိန်းချုပ်မှုနဲ့ ပတ်သက်လို့ရော။\nဦးမောင်မောင်မြင့် ။ ။ အင်တာနက် ထိန်းချုပ်မှုနဲ့ ပတ်သက်ပြီး ပြောရရင်တော့ တော်တော်လေး ဇာတ်လမ်းရှည်ပါလိမ့်မယ်။ ဒါပေမဲ့ အတိုချူံပြောရရင်တော့ အင်တာနက်ကို သူတို့ အတိအကျကို တိတိကျကျ ထိန်းချုပ်နေဆဲ ဖြစ်ပါတယ်။ အခုနောက်ပိုင်း ထိန်းချုပ်တဲ့နည်းကတော့ အင်တာနက်အမြန်နှုန်းကို လျှော့ချတဲ့နည်းနဲ့ ထိန်းချုပ်ထားပါတယ်။ တကယ်တမ်း ပြောရမယ်ဆိုရင် အင်တာနက်မှာ ပြောနေဆိုနေကြတာတွေကို ကြားဖြတ်ပြီး ဖမ်းယူနိုင်တဲ့ ကိစ္စတွေကို စီစဉ်ထားတာ ကြာခဲ့ပါပြီ။ အခုနောက်ပိုင်း အမြန်နှုန်း လျှော့ချတဲ့နည်းကို သုံးနေပါတယ်။ ဒါကိုကြည့်လို့ရှိရင် အင်တာနက်ကို ကျနော်တို့ မျှော်လင့်သလောက် လမ်းဖွင့်ပေးတာ မဟုတ်ဘဲနဲ့ အင်တာနက်ကို တကယ်တမ်းပြောမယ်ဆိုရင် နိုင်ငံတကာကို ဗမာပြည်မှာ အင်တာနက်ရှိတယ်ဆိုတာကို သဘောမျိုးလောက် ပေးနေတဲ့ အနေအထားရှိပါတယ်။ ကျနော်တို့ ကြားပါတယ် facebook, g-talk တွေကို သုံးလို့ရပေမယ့် တကယ်တမ်း တိတိကျကျ ပြန်ပြောမယ်ဆိုရင် g-talk, facebook တွေ သုံးတာကိုက electronic ဥပဒေနဲ့ ငြိနေပါတယ်။ ထောင်ကျနိုင်တဲ့ အနေအထားရှိပါတယ်။ လက်ရှိ အစိုးရအနေနဲ့က ဒီကိစ္စကို တကယ်တမ်းသာ အင်တာနက် လွတ်လပ်ခွင့်ပေးတယ်ဆိုလို့ရှိရင် စောစောကပြောတဲ့ electronic ဥပဒေမျိုးတွေကို ဖြုတ်ပယ်ခြင်းတို့ လျှော့ပေါ့တာတွေ လုပ်ဖို့သင့်ပါတယ်။ အဲဒါမျိုး မလုပ်ရင်တော့ အင်တာနက် လွတ်လပ်မှုမရှိဘူးလို့ ပြောရမှာပါ။\nဦးသန်းလွင်ထွန်း ။ ။ ပုဂ္ဂလိကပိုင် ရေဒီယိုတွေနဲ့ ပတ်သက်လို့ရော။ ပုဂ္ဂလိကပိုင် ရေဒီယိုတွေမှာဆိုရင် အခု FM stations တွေ ပြီးခဲ့တဲ့နှစ်တွေအတွင်းမှာပဲ နယ်တွေနဲ့ မြို့ ကြီးတွေမှာ အလျှိုလျှိုပေါ်လာတာကို တွေ့ရတယ်။ ဒါပေမဲ့လည်း သတင်းထုတ်ပြန်မှုအပိုင်းမှာတော့ အားနည်းနေပြီးတော့ အများအားဖြင့် ဖျော်ဖြေရေးအပိုင်းတွေပဲ ဖြစ်နေတယ်ဆိုတော့ ဒီလို ပုဂ္ဂလိကပိုင် ရေဒီယိုတွေအနေနဲ့ နိုင်ငံတကာအဆင့်မီ ဒေသတွင်းသတင်း၊ နိုင်ငံတကာသတင်းတွေ ပေါ်လာအောင် ဘယ်လိုမျိုး ဆက်လက်လုပ်ဆောင်သင့်ပါသလဲ။\nဦးမောင်မောင်မြင့် ။ ။ အဲဒါကလည်း နောက်ဆုံး အရင်းစစ်တော့ အမြစ်ကဆိုသလို သူတို့ရဲ့  စာပေလွတ်လပ်ခွင့်နဲ့ သတင်းလွတ်လပ်ခွင့် ဥပဒေတွေအပေါ်မှာပဲ မူတည်ပါတယ်။ ဒီလိုမျိုး ဥပဒေ၊ တင်းကြပ်တဲ့ ဥပဒေတွေ ရှိနေသမျှတော့ ရေဒီယိုပဲဖြစ်ဖြစ်၊ နောက်တချိန် တီဗွီ ပေါ်လာရင်ပဲဖြစ်ဖြစ်၊ အခုလက်ရှိ သတင်းစာတွေပဲဖြစ်ဖြစ် ဒါတွေက လွတ်လပ်မှာ မဟုတ်ပါဘူး။ သူတို့အနေနဲ့က တကယ့် အခြေခံဖြစ်တဲ့ ဥပဒေတွေကို လျှော့ပေါ့ပေးရပါလိမ့်မယ်။ လွတ်လပ်ခွင့်ရှိအောင် ဖန်တီးပေးရပါလိမ့်မယ်။ အဲဒီလို မလုပ်နိုင်ဘူးဆိုရင် မြန်မာနိုင်ငံအနေနဲ့က မြန်မာ့မီဒီယာလောကဟာ အခုလိုမျိုးပဲ အောက်ကျနောက်ကျ ဖြစ်နေလိမ့်မယ်လို့ ယူဆပါတယ်။\nဦးသန်းလွင်ထွန်း ။ ။ ပြည်ပရောက် မြန်မာသတင်းဥက္ကဋ္ဌ ဦးမောင်မောင်မြင့် ကို ဆက်သွယ်မေးမြန်းခဲ့တာပါ။\nသဲသဲ | တနင်္လာနေ့၊ သြဂုတ်လ ၂၂ ရက် ၂၀၁၁ ခုနှစ် ၂၁ နာရီ ၃၈ မိနစ်\nနယူးဒေလီ(မဇ္ဈိမ) ။ ။ ဒုတိယအကြိမ် လွှတ်တော် ခေါ်ယူသည့်နေ့မှာပင် အမေရိကန် ဒေါ်လာ၏ မြန်မာကျပ်ငွေ လဲလှယ်နှုန်းမှာ တဒေါ်လာလျှင် ၆၈ဝ ကျပ်သို့ ရုတ်တရက် စံချိန်တင် ကျဆင်းသွားခဲ့ကြောင်း နိုင်ငံခြားငွေ\nအစိုးရသစ်မှ နိုင်ငံခြားငွေလဲနှုန်းကို ပြင်ဆင် ပြောင်းလဲ သတ်မှတ်ရန် ကြိုးပမ်းနေဆဲတွင် ကျပ် ၇၅ဝ ဝန်းကျင်\nပေါက်ဈေးရှိနေသည့် ဒေါ်လာဈေးမှာ တနင်္လာနေ့တွင် ကျပ် ၇ဝဝ အောက် ကျဆင်းခဲ့ကာ ဆယ်နှစ်အတွင်း အနိမ့်ဆုံး ဖြစ်သွားခြင်းဟု ငွေလဲလှယ်ဌာနများက ဆိုသည်။ ၂ဝဝ၁ ခုနှစ်က တဒေါ်လာလျှင် ၉ဝဝ ကျပ် ဝန်းကျင် အထိသာ ကျဆင်းခဲ့ဘူးသည်ဟု ရည်ညွှန်းကြသည်။\n“ ဈေးကျနေပေမယ့် ရောင်းတဲ့သူများတယ်” ဟု ရန်ကုန်တိုင်း တာမွေမြို့နယ်ရှိ နိုင်ငံခြားငွေ ရောင်းဝယ်သူတဦး\nထိုသို့ ဒေါ်လာဈေး ကျဆင်းမှုမှာ မည်သည့်အချိန်တွင် ရပ်မည်ကို ခန့်မှန်း၍ မရနိုင်သေးကြောင်းလည်း စီးပွားရေး ပညာရှင် ဦးခင်မောင်ညို (ဘောဂဗေဒ)က သုံးသပ်သည်။\n“အခြေခံတွေ ပြောင်းလဲသွားတယ်လို့ ယူဆတယ်၊ အခုက တယောက်ယောက်က ဈေးကစားတာမဟုတ်ဘဲနဲ့ အခြေခံကိုက ပြောင်းသွားတာပေါ့၊ အဲဒါက ဘယ်မှာ ရပ်မယ်လို့ ပြောလို့မရဘူး” ဟု စီးပွားရေး ပညာရှင် ဦးခင်မောင်ညို(ဘောဂဗေဒ) က ပြောသည်။\n၂ဝဝ၉ နှစ်ကုန်ပိုင်းမှ စတင်ကာ တစစ ကျဆင်းလာခဲ့သည့် ပြည်တွင်း ဒေါ်လာဈေးမှာ ဇွန်လ အတွင်း ကျပ် ၇၅ဝ\nအထိ ထိုးဆင်းသွားခဲ့ပြီး ပို့ကုန်လုပ်ငန်းများ၊ ခရီးသွားလုပ်ငန်းဌာနများ၊ ပြည်ပတွင် အလုပ် လုပ်ကိုင်သူများနှင့်\nပြည်တွင်းရှိ FEC လခစားများ ကမောက်ကမ ဖြစ်ခဲ့ရသည်။\nဒေါ်လာ ငွေလဲနှုန်း ကျဆင်းခြင်းမှုသည် မြန်မာ့စီးပွားရေးကို ရိုက်ခတ်မှုကြောင့် သမ္မတ ဦးသိန်းစိန်က စီးပွားရေး လုပ်ငန်းရှင်များကို သြဂုတ်လ ၁၇ ရက်နေ့ တွေ့ဆုံပွဲတွင် ပြောဆိုခဲ့သည်။\nဒေါ်လာဈေး ကျဆင်းမှုကြောင့် ပို့ကုန်လုပ်ငန်းများ ထိခိုက်မှုမရှိစေရန်နှင့် အလုပ်လက်မဲ့ ပြဿနာများ မဖြစ်ရန်\nပြည်ပပို့ကုန်လုပ်ငန်းများကို ပို့ကုန်ခွန် မကောက်ခံတော့ဘဲ အမြတ်ခွန် ၂ ရာခိုင်နှုန်းသာ ပေးဆောင်ရန် သြဂုတ်လ\n၁၈ ရက်နေ့တွင် ပြောင်းလဲ သတ်မှတ်ခဲ့သည်။\nပြည်တွင်း၊ ပြည်ပမှ မြန်မာနိုင်ငံသားများ ပေးဆောင်ရမည့် ဝင်ငွေခွန်ကို ၁ဝ ရာခိုင်နှုန်းမှ ၂ရာခိုင်နှုန်းသို့ သြဂုတ်လ\n၁၉ ရက်နေ့မှ စတင်ကာ ခြောက်လတာ လျှော့ပေါ့ပေးရန်လည်း ပါဝင်သည်။\nပို့ကုန်ခွန်များကင်းလွတ်သော်လည်း ဒေါ်လာဈေး ကျဆင်းသည့်ဒဏ်ကို ခံနေရဆဲပင်ဖြစ်ကြောင်း အထည်ချုပ် လုပ်ငန်းများ အသင်း ဥက္ကဋ္ဌ ဦးမြင့်စိုးက ပြောသည်။\n“စက်ရုံတွေမှာက အလုပ်တွေလည်း ရှိပါတယ်။ ဒါပေမယ့် အလုပ်သမားတွေကို ရှင်းပေးစရာ ပိုက်ဆံမရှိဘူး\nဖြစ်နေတယ်။ ပိတ်ပစ်လို့ မဖြစ်တော့ ဒီလိုပဲ စခန်းသွားနေကြရတယ်၊ ” ဟု ဦးမြင့်စိုးက ပြောသည်။ ဒေါ်လာဈေး\nနှင့် ချိတ်ဆက်နေသည့် FEC မှာလည်း တယူနစ်လျှင် ကျပ် ၆၂ဝ ပေါက်ဈေးရှိသည်။\nယခုကဲ့သို့ ဒေါ်လာဈေးကျဆင်းခြင်းမှာ ကမ္ဘာ့ရွှေဈေးမြင့်တက်လာခြင်းနှင့်လည်း ဆက်နွယ်သည့် အကြောင်းတရပ်\nဟု ဦးခင်မောင်ညို(ဘောဂဗေဒ) ကဆိုသည်။\n“ကမ္ဘာမှာက ရွှေဈေးတက်ရင် ဒေါ်လာက ကျလာတယ်လေ။ အဲဒီအချက်ကလည်း အတိုင်းအတာတခုထိ ပါတာပေါ့” ဟု ဦးခင်မောင်ညိုက ပြောသည်။\nကမ္ဘာ့ရွှေဈေး တက်နေသော်လည်း ဒေါ်လာပေါက်ဈေး ဆက်တိုက် ကျလာသဖြင့် မြန်မာ့ရွှေဈေး ထင်သလောက်\nဈေးမတက်နိုင်ဟု ရွှေဆိုင်များက ပြောသည်။\nလွန်ခဲ့သည့် ၂ ရက်ခန့်တွင် ကမ္ဘာ့ရွှေဈေး ကမ္ဘာ့ရွှေဈေး တအောင်စ (၁ ဒဿမ ၇၆ ကျပ်သား) လျှင် ဒေါ်လာ\n၁၈၅ဝ ခန့် ပေါက်ဈေး ရှိနေချိန်တွင် ရန်ကုန်ရွှေဈေးကွက်တွင် အခေါက်ရွှေ တကျပ်သားလျှင် ကျပ် ၇ သိန်း အထက်သို့ ရောက်ရှိသွားခဲ့သည်။\nသို့သော် ဒေါ်လာဈေး ဆက်တိုက်ကျဆင်းလာသဖြင့် တနင်္လာနေ့တွင် ကမ္ဘာ့ရွှေဈေး ဒေါ်လာ ၁,၈၇ဝ အထိ မြင့်တက်သွာခဲ့သော်လည်း အခေါက်ရွှေ တကျပ်သားလျှင် ၆၈၈,ဝဝဝ ကျပ်သာ ဈေးဖွင့်ခဲ့သည်။\nသမ္မတ၏ စီးပွားရေး အကြံပေးအဖွဲ့ဝင် ဦးမြင့်က တနင်္ဂနွေနေ့တွင် ပြီးဆုံးသွားခဲ့သည့် ၃ ရက်တာ အမျိုးသား\nအဆင့် စီးပွားရေး ဖွံ့ဖြိုးတိုးမှု အလုပ်ရုံဆွေးနွေးပွဲတွင်လည်း “ မြန်မာငွေလဲနှုန်းကိစ္စ” ခေါင်းစဉ်ဖြင့် စာတမ်း\nတင်သွင်း ဖတ်ကြားခဲ့သေးသည်။ လက်ရှိ တရားဝင် ငွေလဲနှုန်းမှာ အမေရိကန် တဒေါ်လာကို မြန်မာငွေ\nလာမည့် အောက်တိုဘာတွင် မြန်မာနိုင်ငံသို့ အပြည်ပြည်ဆိုင်ရာ ငွေကြေး ရန်ပုံငွေအဖွဲ့မှ ပညာရှင်များ\nလာရောက် ကာ ငွေလဲနှုန်းများကို ပြုပြင်ရန် ဆောင်ရွက်ရန်အတွက် နည်းလမ်းရှာအကူညီပေးမှာဖြစ်သည်။\nဖွဲ့စည်းပုံအခြေခံ ဥပဒေကို လက်မခံတဲ့ ပြည်တွင်း ပြည်ပ အဖွဲ့အစည်းတွေကို ညှိနှိုင်းမယ်လို့ ဦးသိန်းစိန်ပြော\n၂၀၀၈ ခုနှစ် ဖွဲ့စည်းအုပ်ချုပ်ပုံ အခြေခံ ဥပဒေကို လက်မခံတဲ့ ပြည်တွင်း ပြည်ပ အဖွဲ့အစည်းတွေကို ညှိနှိုင်း ဆောင်ရွက်ပေးသွားမယ်လို့ သမ္မတ ဦးသိန်းစိန်က ဒီကနေ့ ပြောကြား လိုက်ပါတယ်။\nနေပြည်တော်မှာ ဒီကနေ့ စတင် ကျင်းပတဲ့ ဒုတိယ အကြိမ်မြောက် ပြည်ထောင်စု လွှတ်တော် အစည်းအဝေး အဖွင့် မိန့်ခွန်းမှာ သမ္မတ ဦးသိန်းစိန်က အခုလို ထည့်သွင်း ပြောကြားခဲ့တာ ဖြစ်တယ်လို့ အမျိုးသားလွှတ်တော် အမတ် ဦးဖုန်းမြင့်အောင် က RFA ကို ပြောပါတယ်။ "ပထမအကြိမ် လွှတ်တော်မှာ ၂၀၀၈ ဖွဲ့စည်းပုံ အခြေခံ ဥပဒေကို လက်မခံတဲ့ ပြည်တွင်း ပြည်ပ အဖွဲ့အစည်းတွေကို လိုအပ်တဲ့ တားဆီးမှုတွေ ပိတ်ပင်မှုတွေလုပ်မယ်လို့ ပြောပါတယ်။ အခုတခါကျတော့ ၂၀၀၈ ဖွဲ့စည်းပုံ အခြေခံ ဥပဒေကို လက်မခံတဲ့ ပြည်တွင်း ပြည်ပ အဖွဲ့အစည်းတွေကို ပဋိပက္ခ နဲအောင် ညှိနှိုင်း ဆောင်ရွက်မယ်ဆိုတဲ့ သဘောမျိုး သူက ပြောပါတယ်။ ၂၀၀၈ ဖွဲ့စည်းပုံ အခြေခံ ဥပဒေကို လက်မခံတဲ့သူတွေအတွက်တော့ ဒီတခါ ညင်သာ ပျော့ပြောင်းတာကို တွေ့ရပါတယ်။" ဖွဲ့စည်း အုပ်ချုပ်ပုံ အခြေခံဥပဒေ ပြင်ဆင်ရေး ကိစ္စဟာ လွှတ်တော်နဲ့သာ သက်ဆိုင်တဲ့ အတွက် သမ္မတရဲ့ ပြောဆိုချက်ဟာ လက်တွေ့မကျ သလို၊ လွှတ်တော် နှစ်ရပ်လုံးမှာ ကြံ့ခိုင် ဖွံ့ဖြိုးရေး ပါတီအမတ် အများစုက လွှမ်းမိုးထားတဲ့ အတွက် ပြင်ဆင်ဖို့ လုံးဝ မဖြစ်နိုင်ဘူးလို့ လွှတ်တော် အမတ် တချို့က ပြောပါတယ်။ ဒီကနေ့ မနက်ပိုင်းက ပြည်သူ့ လွှတ်တော်နဲ့ အမျိုးသား လွှတ်တော် ဆွေးနွေးပွဲတွေကို သီးခြား ကျင်းပခဲ့ကြောင်း၊ အမျိုးသား လွှတ်တော်မှာ လွှတ်တော် ဥက္ကဌက မိန့်ခွန်း ပြောကြားခဲ့ပြီး ရွေးကောက်ပွဲ ကော်မရှင်က ရွေးကောက်ပွဲ ဆိုင်ရာ ဥပဒေကြမ်း တခုကို အဆိုပြု တင်သွင်း ခဲ့ကြောင်း၊ ပြည်သူ့ လွှတ်တော်မှာလည်း လွှတ်တော် ဥက္ကဌက မိန့်ခွန်း ပြောကြားခဲ့ကြောင်း၊ နေ့ခင်း ၁ နာရီမှာ သမ္မတ ဦးသိန်းစိန်က လွှတ်တော် နှစ်ရပ်ပေါင်း ကျင်းပတဲ့ ပြည်ထောင်စု လွှတ်တော်မှာ မိန့်ခွန်း ပြောကြားခဲ့ပြီး၊ ဥပဒေ မူကြမ်း တချို့ တင်သွင်းတာတွေ ရှိခဲ့ကြောင်း သိရပါတယ်။ သမ္မတ ဦးသိန်းစိန်ရဲ့ လွှတ်တော် အဖွင့် မိန့်ခွန်းပါ ပြောကြားချက်တွေ အပါအ၀င် ဒီကနေ့ ကျင်းပခဲ့တဲ့ လွှတ်တော် ဆွေးနွေးပွဲနဲ့ ပတ်သက်လို့ အမျိုးသား လွှတ်တော် အမတ် ဦးဖုန်းမြင့်အောင်ကို RFA အဖွဲ့သား ကိုကျော်ကျော်အောင်က ဆက်သွယ် မေးမြန်းထားပါတယ်။\nဒေါ်အောင်ဆန်းစုကြည်နဲ့ သမ္မတ တွေ့ဆုံဆွေးနွေးချက်တွေကို ပါတီ ထောက်ခံ ကြိုဆို\nသမ္မတ ဦးသိန်းစိန်နဲ့ မြန်မာ့ ဒီမိုကရေစီ ခေါင်းဆောင် ဒေါ်အောင်ဆန်းစုကြည်တို့ နေပြည်တော်မှာ တွေ့ဆုံ ဆွေးနွေး သဘောတူခဲ့တာတွေကို NLD အမျိုးသား ဒီမိုကရေစီ အဖွဲ့ချုပ် ဗဟိုအလုပ် အမှုဆောင်အဖွဲ့က ဒီနေ့သဘောတူ ကြိုဆို ထောက်ခံ လိုက်ပါတယ်။\nသမ္မတနဲ့ တွေ့ဆုံ ဆွေးနွေးခဲ့တာတွေနဲ့ ပတ်သက်ပြီး NLD အလုပ် အမှုဆောင် အဖွဲ့ကို ဒေါ်အောင်ဆန်းစုကြည်က ဒီကနေ့ ပြန်လည် ရှင်းပြ တင်ပြခဲ့တယ်လို့ သိရပါတယ်။\nပါတီပြောခွင့်ရသူ ဦးဥာဏ်ဝင်းကို RFA က ဆက်သွယ်မေးမြန်းရာမှာ ဒေါ်အောင်ဆန်းစုကြည်ဟာ တိုင်းပြည်နဲ့ ပြည်သူလူထု အတွက် လက်တွေ့ အကျိုးရှိတဲ့ ကိစ္စရပ်တွေကို ဆွေးနွေး သဘောတူညီချက်တွေ ရခဲ့ကြောင်း၊ သဘောတူညီချက်တွေ အများကြီး ရှိရာမှာ ထင်ရှားတဲ့ ကိစ္စတွေ ကတော့ တိုင်းရင်းသား ကိစ္စ၊ ငြိမ်းချမ်းရေး ကိစ္စ၊ နိုင်ငံရေး ကိစ္စတွေ ပါဝင်ကြောင်း၊ အသေးစိတ်ကိုတော့ ထုတ်ပြန် ပြောဆိုနိုင်ခြင်း မရှိသေးကြောင်း ဖြေကြားခဲ့ ပါတယ်။\nဒီကနေ့ ကျင်းပတဲ့ အစည်းအဝေးမှာ ဆွေးနွေး ဆုံးဖြတ်ချက် အရ ဆွေးနွေး သဘောတူချက်တွေကို ကြေညာချက် ထုတ်ပြန် ကြိုဆိုတာကို ပြန်ကြားရေး တာဝန်ခံ ဦးအုန်းကြိုင်က ဖတ်ကြားပြပါတယ်။\n"နိုင်ငံတော် သမ္မတနှင့် ဒေါ်အောင်ဆန်းစုကြည်တို့သည် မတူကွဲပြားသော အမြင်များ ဘေးဖယ်ထားပြီး နိုင်ငံနှင့် ပြည်သူလူထုအတွက် အမှန်တကယ် အကျိုးရှိစေမည့် ဗဟိုအကျိုးစီးပွါးများတွင် ပူးပေါင်းဆောင်ရွက်နိုင်မည့် အလားအလာများအား ရင်းနှီး ပွင့်လင်းစွာ ပြုခဲ့ကြောင်း မြန်မာ့ သတင်းစဉ်က ထုတ်ပြန်ခဲ့ပြီး ဖြစ်ပါသည်။ ထိုဆွေးနွေးချက်များကို အမျိုးသား ဒီမိုကရေစီ အဖွဲ့ချုပ် အထွေထွေ အတွင်းရေးမှူးချုပ် ဒေါ်အောင်ဆန်းစုကြည်က ၀မ်းမြောက် အားရမှုရှိကြောင်း ဗဟိုအလုပ်အမှုဆောင် အဖွဲ့သို့ ရှင်းလင်း တင်ပြခဲ့ပါသည်။"\nဆက်လက်ပြီး ဒေါ်အောင်ဆန်းစုကြည်ဟာ နိုင်ငံတော်စီးပွားရေးဖွံ့ဖြိုးတိုးတက်မှုအတွက် ပြုပြင် ပြောင်းလဲမှု ဆိုင်ရာ အမျိုးသားအဆင့် အလုပ်ရုံဆွေးနွေးပွဲကိုလည်း ဒီလ ၂၀ ရက်နေ့က တက်ရောက်ခဲ့တယ်လို့ ကြေညာချက်မှာ ဖော်ပြပါတယ်။ ဒီဆွေးနွေးပွဲမှာ ဖတ်ကြားတဲ့ စာတမ်းတွေကို ဒေါ်အောင်ဆန်းစုကြည်က စိတ်ဝင်စားပြီး ပြည်ထောင်စု အစိုးရ အဖွဲ့ဝင်တွေနဲ့ တွေ့ဆုံ စကားပြောခဲ့ရတာကို ကျေနပ် ၀မ်းသာတယ်လို့ တဆက်တည်း ရေးထားပါတယ်။\nကြေငြာချက် နိဂုံးမှာတော့ မြန်မာ့ သတင်းစဉ်ပါ ထုတ်ပြန်ချက်ကို လည်းကောင်း၊ ဒေါ်အောင်ဆန်း စုကြည်ရဲ့ ရှင်းလင်း တင်ပြချက်ကို လည်းကောင်း၊ အမျိုးသား ဒီမိုကရေစီ အဖွဲ့ချုပ် ဗဟိုအလုပ် အမှုဆောင်အဖွဲ့က သဘောတူ ကြိုဆိုထောက်ခံတဲ့ အကြောင်းလည်း ဖော်ပြထားပါတယ်။\nဒေါ်အောင်ဆန်းစုကြည်ဟာ နေပြည်တော်မှာ ရှိတဲ့ သမ္မတ အိမ်တော်က သမ္မတ ရုံးခန်းမှာ သမ္မတ ဦးသိန်းစိန်နဲ့ ဒီလ ၁၉ ရက် ညနေပိုင်းမှာ ပထမဆုံး အကြိမ် တွေ့ဆုံခဲ့ပါတယ်။\nအကယ်ဒမီ တေမိ ဦးကျော်ဆန်း\nMonday, August 22, 2011 zarny win\nဒေါ်အောင်ဆန်းစုကြည်သည် နေပြည်တော်သို့လာရောက်ပြီး သြဂုတ်လ ၂၀ ရက်နေ့တွင်အမျိုးသား အဆင့်စီးပွားရေးအလုပ်ရုံဆွေးနွေးပွဲတက်ရောက်ခဲ့ရာ အစိုးရ၀န်ကြီးများနှင့် စီးပွားရေး လုပ်ငန်းရှင်များက လှိုက်လှဲဝမ်းသာစွာကြိုဆိုခဲ့သော်လည်း ပြန်ကြာရေးဝန်ကြီးဌာန နှင့်ယဉ်ကျေးမှုဝန်ကြီးဌာန၀န်ကြီးဦးကျော်ဆန်းက နှုတ်ဆက်ခြင်လးဝမပြုသည့်အပြင် မျက်စိမျက်နှာပျက်စွာဖြင့် တဦးတည်း နှုတ်ဆိတ်နေခဲ့ကြောင်း သတင်းရရှိသည်။\nသမ္မတဦးသိန်းစိန်၏ ဖိတ်ကြားချက်အရ မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည် သြဂုတ်လ ၁၉ ရက်နေ့တွင်ရန်ကုန်မြို့မှ နေပြည်တော်သို့ ထွက်ခွာခဲ့ပြီး ယင်းနေ့ ညနေ ၄ နာရီ သမ္မတသစ် ဦးသိန်းစိန်နှင့်သမ္မတရုံးတွင် တွေ့ဆုံခဲ့ကြောင်း၊ ယင်းနောက် သြဂုတ်လ ၂၀ ရက်နေ့ မနက်ပိုင်းတွင် မြန်မာအပြည်ပြည်ဆိုင်ရာကွန်ဗန်းရှင်းစင်တာတွင် ပြုလုပ်သည့်စီးပွားရေး ဖွံ့ဖြိုးမှုဆိုင်ရာ ဆွေးနွေးပွဲသို့တက်ရောက်ခဲ့သည်။\n“ဦးကျော်ဆန်းက လုံးဝ စကားလည်းမပြောဘူး။ နှုတ်လည်းမဆက်ဘူး။ ခပ်တည်တည်။ပြီးတော့ မျက်နှာပျက်နေတယ်။ ဒေါ်အောင်ဆန်းစုကြည် ရှိနေတဲ့ ပတ်ဝန်းကျင်ကို သိပ်ပြီးသဘောမကျသလိုမျိုးဖြစ်နေတယ်။ဦးကျော်ဆန်းလိုဒေါ်အောင်ဆန်းစုကြည်ကို မလိုလားတဲ့ သူတွေ အများကြီးရှိမယ်လို့ထင်ပါတယ်” ဟု အစည်းအဝေးတက်ရောက်ခဲ့သည့် သတင်းဂျာနယ်အယ်ဒီတာတဦးက ပြောသည်။\nဒေါ်အောင်ဆန်းစုကြည်သည် မနက် ၉ နာရီမှ ၁၀ နာရီ ၃၀ မိနစ်ခန့်အထိဆွေးနွေးပွဲတက်ရောက် ခဲ့ပြီးလက်ဖက်ရည်သောက်နားချိန်တွင်အစိုးရ၀န်ကြီးများ၊ စီးပွားရေးပညာရှင်အချို့နှင့်အတူ ရယ်မောစွာဖြင့် ရှိနေခဲ့သော်လည်းဦးကျော်ဆန်းသည်ဒေါ်အောင်ဆန်းစုကြည် နှင့်အတူ လက်ဖက်ရည်ဝိုင်း အတူမထိုင်ဘဲရှောင်ဖယ်ရှောင်ဖယ် နေခဲ့ကြောင်း သိရှိရသည်။\n“ဗိုလ်ချုပ်သိန်းဌေး၊ ဦးစိုးသိန်း၊ ဦးအောင်ကြည်လို ၀န်ကြီးတွေ၊ဦးဇော်ဇော်၊ ဦးဝင်းအောင်တို့လို စီးပွားရေးသမားတွေ၊ ဒေါက်တာဦးမြင့်၊ပါမောက္ခဒေါ်ရီရီမြင့်တို့လို စီးပွားရေးပညာရှင်တွေအားလုံးက ဒေါ်အောင်ဆန်းစုကြည်ကို နှုတ်ဆက်ကြတယ်။ ဦးကျော်ဆန်းက ထူးထူးခြားခြားပဲရှောင်ဖယ်ရှောင်ဖယ်လုပ်တာတွေ့ရ တယ်။ မျက်နှာကလည်း မကောင်းဘူး” ဟုအစည်းအဝေးတက်ရောက်ခဲ့သည့် ပြန်ကြားရေးအရာရှိတဦးက ပြောသည်။\nပြန်ကြားရေးဝန်ကြီးဦးကျော်ဆန်းသည် သြဂုတ်လ ၁၂ ရက်နေ့ သတင်းစာရှင်း လင်းပွဲတွင်သတင်းထောက်တဦး၏ မြစ်ဆုံမေးခွန်းကို ဖြေကြားရင်း မျက်ရည်ကျကာ ငိုကြွေးခဲ့သေးသည်။\n“ဦးကျော်ဆန်းကြည့်ရတာ သမ္မတဦးသိန်းစိန်ကို မလွန်ဆန်နိုင်လို့သာလုပ်နေရတာ။ သူ အတော်ကို မကျေမနပ်ဖြစ်နေပုံရတယ်။ဒေါ်အောင်ဆန်းစုကြည်နဲ့ ပတ်သက်လို့ ဗိုလ်ချုပ်မှူးကြီးသန်းရွှေနဲ့ဒုတိယဗိုလ်ချုပ်မှူးကြီးမောင်အေးတို့ကြားမှာ ဦးသိန်းစိန်နဲ့သီဟသူရဦးတင်အောင်မြင့်ဦးတို့ကြား၊အစိုးရ၀န်ကြီးတွေကြားထဲမှာ သဘောထားအမြင် တွေကွဲလွဲမှုတွေရှိနေပြီလို့ ပြောလို့ရတယ်။ ဦးကျော်ဆန်းသတင်းစာရှင်းလင်းပွဲမှာ ငိုခဲ့တာကလည်း ဒီလိုမတူညီတဲ့အမြင်တွေကြောင့်သူရင်ဆိုင်နေရတဲ့ ဖိအား တွေကို မခံနိုင်တဲ့အဆုံး မျက်ရည်အဖြစ်ပေါက်ကွဲထွက်ပြီးငိုတာလို့ ပြောလို့ရတယ်” ဟုပြည်ထောင်စုမြန်မာနိုင်ငံ ကုန်သည်များနှင့် စက်မှုလက်မှုလုပ်ငန်းရှင်များအသင်းချုပ်မှဗဟိုအလုပ် အမှု ဆောင်တဦးက ပြောသည်။\nဦးကျော်ဆန်းသည် ယခင်စစ်အစိုးရလက်ထက် ပြုလုပ်ခဲ့သောသတင်းစာရှင်းလင်းပွဲများတွင် ဒေါ်အောင်ဆန်းစုကြည်ကို ဒေါ်စုကြည်ဟုရင့်သီးစွာခေါ်ဆိုပီး မဟုတ်မမှန် စွပ်စွဲမှုများကိုပြုလုပ်ခဲ့သူအဖြစ် နာမည်ကျော်ကြားသည်။\nသမ္မတဦးသိန်းစိန်လက်ထက်တွင် ဦးကျော်ဆန်းသည် ပြန်ကြားရေးဝန်ကြီး၊ယာဉ်ကျေးမှုအဖြစ်သာမက နိုင်ငံတော်သတင်းထုတ်ပြန်ရေးနှင့်ပြောရေးဆိုခွင့်အဖွဲ့ ခေါင်းဆာင်အဖြစ်ခန့်အပ် တာဝန်ပေးခြင်းခံထားရသည်။\nဒီနေ့မနက် Monday, August 22,4:45 am တွင်ကနေဒါအတိုက်အခံပါတီခေါင်းဆောင် Jack Layton သည်တိုရန်တို\nရှိသူ၏နေအိမ်တွင် ကင်ဆာရောဂါဖြင့် ၆၁နှစ်အရွယ်တွင် ကွယ်လွန်သွားရှာသည်။ကွယ်လွန်ချိန်တွင်ဇနီးဖြစ်သူ ပါလီမန်အမတ်\nOlivia Chow ၊ သမီး Sarah နှင့်သားဖြစ်သူ Toronto City councillor Michael Layton ကျန်ရစ်ခဲ့သည်။\nNew Democratic Party ခေါင်းဆောင်အဖြစ် ၂၀၀၃ခု မှ ၂၀၁၁ အထိဦးဆောင်ခဲ့ပြီး ဇူလိုင် ၂၅ တွင် ကင်ဆာရောဂါ\nအားခုခံရန် ခေါင်းဆောင်အဖြစ် မှနုတ်ထွက်ခဲ့သည်။ယခင်က New Democratic Party သည်တတိယမဲအများဆုံးရရှိခဲ့\nသော်လည်းပြီးခဲ့သည့်ရွေးကောက်ပွဲတွင်အင်အားကြီးလစ်ဘရယ်ပါတီကိုကျော်ဖြတ်ပြီးလွှတ်တော်တွင်၁၀၃နေရာ(၃၀%)ရယူပြီး ဒုတိယနေရာရရှိအောင်ကြိုးစားခဲ့သူဖြစ်သည်။လက်ရှိဝန်ကြီးချူပ် Stephen Harper က လွန်စွာကြေကွဲရပါကြောင်းပြောဆို\nခဲ့သည်။ခေါင်းဆောင်များစကားစစ်ထိုးရာတွင် Jack Layton သည်အချက်ကျကျတုံပြန်နိုင်သလို ပါလီမန်တွင်လည်း\nဇနီးဖြစ်သူ Olivia Chow ၏ ဒီနေ့ထုတ်ပြန်ချက်မှာ...\n"He passed away peacefully at his home surrounded by family and loved ones. Details of Mr. Layton’s funeral arrangements will be forthcoming."\nလူမှုကွန်ယက် Twitter တွင်နောက်ဆုံးသူရေးခဲ့သောစာကြောင်းမှာ...\n“Your support and well wishes are so appreciated. Thank you,”\n“I will fight this and beat it."\nHull-Aylmer မဲဆန္ဒနယ်မှအမျိုးသမီး MP Nycole Turmel က New Democratic Party ခေါင်းဆောင်အဖြစ်\nပြီးခဲ့သည့်၂ရက်ကအများပြည်သူများသိုနူတ်ဆက်စာတစောင်ရေးပြီး ဇနီးဖြစ်သူ Olivia Chow အားပေးအပ်ထားခဲ့သည်။\nJack Layton's final letter to all Canadians, dated Saturday, Aug. 20, 2011, two days before he died:\nWe will always miss you Jack . " Peace in heaven"\nနှစ်ပွင့်ဆိုင် တွေ့ ဆုံဆွေးနွေးပွဲမှသည် ငြိမ်းချမ်...\nပူးပေါင်းဆောင်ရွက်ရေး လုပ်ငန်းစဉ် စတင်ပြီဟု ...\nဗိုလ်ချုပ်မှုးကြီး သန်းရွှေ ကို သက်တော် စောင့်များ ထ...\nဖွဲ့စည်းပုံအခြေခံ ဥပဒေကို လက်မခံတဲ့ ပြည်တွင်း ပြည်...\nဒေါ်အောင်ဆန်းစုကြည်နဲ့ သမ္မတ တွေ့ဆုံဆွေးနွေးချက်တွေက...


မြစ်ဆုံ: ဂျပန်နိုင်ငံ၏ သဘာဝဘေးဒဏ်ကျရောက်ခံရမှု ဓါတ်ပုံများ\nဂျပန်နိုင်ငံ၏ သဘာဝဘေးဒဏ်ကျရောက်ခံရမှု ဓါတ်ပုံများ\nသံဝေဂ ရစရာတော. တော်တော်ကောင်းတယ်နော်။ သဘာဝဘေး ဆိုတာ ချမ်းသာတဲ. နိုင်ငံ ဆင်းရဲတဲ.နိုင်ငံ မခွဲခြားဘူး။ ခေတ်မှီသော နိုင်ငံ မဖွံဖြိုး သေးသေားနိုင်ငံ သူမသိပါ။ ရက်စက်တယ်လို.ဘဲ ပြောလို.ရမှာလား။ ဘယ်သူတွေက ကြိုးကိုင်ထားတာလည်း ဒီလိုသဘာဝ ဘေးတွေကျရောက်အောင် ။ ဒီလိုလည်း ပြောလို.မရပြန်ဘူး။ အကြမ်းဖက်တိုက်ခိုက်မှုမှ မဟုတ်တာကို။ ဘယ်သူ.ကို အပြစ်တင်ရမှာလည်း။ မုန်းလို.လည်း မဟုတ်ဘူး ချစ်လို.လည်းမဟုတ်တာ ။ လူမျိုးရေးလည်း မဟုတ်ဘူးလေ။ နောက်ဆုံးတော. ကံကြမ္မာကိုဘဲ အပြစ်ပုံချရတော.မှာဘဲ။\nသိုသော် ယနေ.ခေတ်မှီ တိုးတက်နေသောကမ္ဘာကြီးမှာ မနက်ဖြန်ဘာဖြစ်မည်ကို ခန်.မှန်းပေးနိုင်ပြီဖြစ်သည်။ အနည်းနှင်. အများ ဆို ခန်.မှန်းချက်းများက မှန်ကန်သည်သာဖြစ်သည်။ ဖြစ်လာမည်ကို ကြိုသိနိုင်တော. တစ်ခုဘဲ ရှိတယ် ကာကွယ်နိုင်တာပေါ.။ သတိမထား ဂရုမစိုက်သော သူများကတော. အများဆုံးခံရမှာဘဲ။ ဒီနေ. ရေဒီယိုက ကြေငြာထားတယ် ပင်လယ်ထည်း မှာလိုင်းထန်မယ် -- ပင်လယ်ထည်းမထွက်ကြနဲ.. ထွက်ရင်တော. ဖြစ်ရင်ခံရမှာဘဲလေ။ သဘာဝဘေးဒဏ်ကို အပြစ်ပြောလို.မရပေမယ်. ကာကွယ်လို.တော.ရ ပါတယ်။ ကြိုတင်ကာကွယ်ထားတော. အနည်းနဲ.အများ ပျက်စီးမှုတွေ သေကြေမှုတွေ သက်သာမှာဘဲလေ။ ပြန်လည်ထူထောင်တော. လည်း လျှင်မြန်တာပေါ.။ မျက်စိနှလုံး နှားနှစ်ဖက်ကို ဖွင်.ထားဖို.တော.လိုအပ်ပါတယ်။\nယနေ.ကမ္ဘာ.ထိပ်တန်းစက်မှု နိုင်ငံ၊ အခြားသောနိုင်ငံများ သဘာဝဘေးဒဏ်များ ခံရပါက လှူဒါန်းမှုများ နောက်မကျဘဲ ပြုလုပ်သော ဂျပန်နိုင်ငံအပေါ် သဘာဝ ဘေးအန္တရာယ် ကျရောက်ခဲ.တဲ. ရင်သက်အ.ံသြဖွယ် ဓါတ်ပုံများကို ကြည်.ကြရအောင်--\nPosted by မောင်မောင် at 14:59


ဝန်ဆောင်မှု - Ningbo Sine သံလိုက် Co. , Ltd မှ\nဖောက်သည် oriented service ကိုထုတ်ကုန်များ၏တန်ဖိုးကိုတိုးမြှင့်!\nService ကို Sine ရဲ့ဖွံ့ဖြိုးတိုးတက်မှု၏အမြစ်သည်။ ကျွန်ုပ်တို့၏အရောင်းအယူအဆမခွဲခြားဘဲအခြေအနေကကျွန်တော်တို့ရဲ့ဖောက်သည်အတူရပ်နေသည်။ ကျွန်ုပ်တို့၏ဖောက်သည် '' လိုအပ်ချက်များကိုကျေနပ်အောင်နှင့်ကျွန်ုပ်တို့၏ဖောက်သည်နောက်ဆုံးမှာကျွန်တော်ဖွစျလိမျ့မညျကိုဘယ်လိုအောင်မြင်သောဆုံးဖြတ်ရန်တံ့သောယုံကြည်ချက်များကပဲ့ထိန်းရမည်ကိုဘယ်လိုကောင်းကောင်းပေါ်မှာငါတို့စွမ်းဆောင်ရည်စီရင်မည်။\nအဆိုပါအရောင်းပေးပို့ပြီးနောက် 24 နာရီအတွင်းဖောက်သည်အသိပေးတော်မူမည်\nအဆိုပါအရောင်းဖောက်သည် '' လိုအပ်ချက်များကိုနှင့်စျေးကွက်အလားအလာတောင်းဆိုချက်များကိုခွဲခြားစိတ်ဖြာခြင်းနှင့်စုစည်းတင်ပြရန်, အခါအားလျော်စွာဖောက်သည်ကျေနပ်မှုစုံစမ်းစစ်ဆေးမှုကိုစောင့်ရှောက်တော်မူမည်\nအဆိုပါအရောင်းပထမကျမ်းစာ၌ရေးထားပုံစံတခါထုတ်ကုန်အကြောင်းကိုဖောက်သည် '' တိုင်ကြားချက်ကိုလက်ခံရရှိနှင့်အတူအရည်အသွေးဦးစီးဌာနမှတုံ့ပြန်ချက်စေမည်။ ထိုအခါအရည်အသွေးဌာန, ခွဲခြမ်းစိတ်ဖြာစေမှန်ကန်သောလုပ်ရပ်များကို ယူ. , ခြေရာကောက်ခြင်းနှင့်အကျိုးသက်ရောက်မှုများအကောင်အထည်ဖော်ဆောင်ရွက်ရာတွင်စိစစ်ခြင်းနှင့်နောက်ဆုံးတွင်အရောင်းဖို့ရလဒ်များကိုအကြောင်းကြားပါလိမ့်မယ်။ အဆိုပါအရောင်းသူတို့ရဲ့စိတ်ကျေနပ်မှုအတည်ပြုချက်ကိုရယူမှဖောက်သည်များဤ related စာရွက်စာတမ်းများနှင့်ခွဲခြမ်းစိတ်ဖြာပေးပို့လိမ့်မည်\nကျနော်တို့အမျိုးမျိုးသောသယ်ယူပို့ဆောင်ရေးပေးနိုင်ပါသည်: ပင်လယ်ပြင်အားဖြင့်လေတပ်, TNT / DHL / UPS / စသည်တို့ကို Fedex Express ကိုအားဖြင့်\nကျနော်တို့အထူးသဖြင့်အင်ဂျင်နီယာနှင့်ဒီဇိုင်းအတွက်နည်းပညာပိုင်းဆိုင်ရာဖြေရှင်းနည်းအတွက်ခိုင်မာတဲ့နိုင်စွမ်းရှိသည်။ ကျနော်တို့ဝန်ဆောင်မှုများနှင့်စဉ်ဆက်မပြတ်တိုးတက်မှုဒီဇိုင်းနှင့်ဖွံ့ဖြိုးဆဲမှကျူးလွန်နေကြသည်။ ကျွန်ုပ်တို့၏အင်ဂျင်နီယာဝန်ထမ်းသံလိုက်ကုန်ထုတ်လုပ်မှုအတွက်အတွေ့အကြုံ, စမ်းသပ်ခြင်း, အရည်အသွေးအာမခံချက်ပိုနှစ်ပေါင်းရှိပါတယ်။


Search box ခေါ်မရတော့လျှင် ပြန်ဖေါ်နည်း\n1.Start >> Run (Win+R)>>>>> gpedit.msc ကို type >>> OK ပေးလိုက်ရင် Local Group Policy Editor box ကျလာပါလိမ့်မယ်\n2. အဲ့ဒီbox ထဲမှာ User Configuration >>> Administrative templates>>> Start Menu and Task Bar >>> Remove Search menu from Start menu ကိုတွေ့၇င် right click နှိပ်ပြီး Edit ကိုရွေး>>> options3ခုတွေ့ပါမယ်\nPosted by Casino Prince\nNo Delete Virus သတ်နည်း\nNo Delete အမည်ရှိ files များထုတ်ပေးသော virus တစ်မျိုးအား ပြည်တွင်း computer များတွင်တွေ.ရှိလာသည်ဟု ကွန်ပျူတာများ အား အတတ်နိုင်ဆုံး windows ပြန်မတင်ပဲ\nvirus သတ်ပေးနေသော Mr.Htet Virus Lab; မှ သတင်းရရှိခဲ့ သည်..။\n၄င်း worm virus မှာ 53248 bytes ရှိပြီး system 32 folder အောက်တွင် wcynsvc.exe နှင့် wcynsvc.ocx ဟူသော အမည်ဖြင့်နေရာ ယူထားပြီး...အခြားသော virus များ၏လုပ်ဆောင်ချက်များဖြစ်သော file ဝှက်ခြင်း ၊ Task Manager ၊ Folder Options နှင့် Registry editor ကိုပိတ်လိုက်ခြင်းများကိုလုံးဝ မလုပ်ပဲ စက်အတွင်း၌ virus မှရှိသကဲ့ သို.ဟန်ဆောင်နေတတ်သည်..။ထို.အပြင် windows services အတွင်း၌လည်း "Windows Net ware work information setup keep" ဟူ၌ အများမထင်မှတ်နိုင်လောက်သော အမည်ဖြင့် နေရာယူကာ အလုပ်လုပ်တတ်ပြီး အခြားသော Memory Sticks ,Flsah Drives များတတ်ဆင်လိုက်သောအခါတွင်လည်း 'No Delete' ဟူသော Folder ပုံစံပြုလုပ်ကာဝင်ရောက်ပြီး အမှန်မှာ Application file ဖြစ်ကာ user များမှားယွင်းဖွင့်မိစေရန် ရည်ရွယ်၌ ဤကဲ့ သို.ယောင်ဆောင်ထားခြင်းသာဖြစ်သည် ။\nwindow ကိုအလှဆင်ဖို့ sidebar လေးပါ\n၀င်းဒိုးကို အလှဆင်ဖို့ အတွက် ၀င် ပုံလေးကိုသာ ကြည့်ပါ ကြိုက်ရင်တော့ ဒီနေရာလေးမှာသာ ဒေါင်းလိုက်ပါ။\nUSB Memory Stick တကယ်ပျက်.မပျက် စစ်ဆေးပေးမယ့် Software\nတစ်ခါတစ်ရံမှာ အကြောင်းအမျိုးမျိုးကြောင့် Memory Stick တွေ၊ MP3,4 စသဖြင့် USB နဲ့\nဆက်နွယ်တဲ့ Devices တွေမှာ Data တွေထည့်လို့မရတာမျိုး..Format ချမရတာမျိုးတွေ\nဖြစ်တတ်ပါတယ်.သာမန် Format ချမရခြင်း..Format ချလိုက်လျှင် အောက်ခြေက\nTaskBar ပေါ်မှာ Windows was unable to format..စသဖြင့် စာသားများပေါ်နေခြင်း စသည်တို့အတွက် စစ်ဆေးပေးမယ့် Software လေးတစ်ခုနဲ့မိတ်ဆက်ပေးမှာဖြစ်ပါတယ်။\nဒီ Software လေးဟာဆိုရင် အသုံးပြုရလွယ်ကူပြီး..ပျက်ပြီထင်လို့ပစ်ထားလိုက်တဲ့ Stick\nတွေကို စစ်ဆေးပေးလိုက်တဲ့အခါမှာ ပြန်ကောင်းသွားတာမျိုးတွေရှိပါတယ်.။\nSoftware ကိုအရင် Download ချပါ။ ပြီးရင် Install လုပ်ပါ။ ပြီးတာနဲ့ စစ်ဆေးလိုတဲ့Stick ကိုစက်ထဲမှာထိုးထားပါ။ ပြီးရင် Software ကို Run လိုက်ပါ။\nSelect flash drive/card: နေရာမှာ မိမိထိုးထားတဲ့ Stick ရဲ့ Drive letter ကိုရွေးပေးလိုက်ပါ။ ပြီးတာနဲ့ Select test type ဆိုတဲ့နေရာမှာ Read ဆိုတာကိုအရင်ရွေးပြီး\nStart test ကိုကလစ်လိုက်ပါ။ အောက်မှာအရောင်တွေနဲ့စတင်စစ်ဆေးပေးနေမှာဖြစ်ပါတယ်။\nအစိမ်းတွေပဲပေါ်တယ်ဆိုရင်တော့ ကောင်းသေးတယ်.မပျက်သေးဘူးပေါ့..ပြီးဆုံးအောင် စစ်ဆေးပြီး Format ချရင် ကောင်းသွားပါမယ်။ အနီ၊ပန်းရောင်၊အ၀ါ တို့ကများနေမယ်ဆိုရင်\nတော့ သိပ်အခြေအနေမကောင်းတော့ဘူး..တူနဲ့ထုဖို့နီးလာပြီပေါ့..:P စတာပါ..အဲလိုအရောင်တွေများနေပြီဆိုရင်တော့ Select test type နေရာမှာ Write,read and compare ဆိုတာလေးကိုရွေးပြီး..Start test ဆိုတာလေးကို ကလစ်ပေးလိုက်ပါ။\nData တွေပျက်သွားမယ်လို့စာသားပေါ်လာရင် Yes ကိုသာကလစ်ပေးပြီးဆက်စစ်ပေးလိုက်ပါ\nထူးခြားချက်အနေနဲ့ Stick ကောင်းရင်ကောင်းသလို စစ်ဆေးတာ မြန်ဆန်မှာဖြစ်ပါတယ်..\nStick ကိုဖွင့်ခြင်း..Data ထည့်ခြင်း..စက်မှဖြုတ်ခြင်းလုံးဝမပြုလုပ်ပါနှင့်.ပျက်သွားတတ်ပါသည်\nတကယ်လို့ အစ်ကိုအမတို့ရဲ့Stick ဟာ USB Write-Protection Error ပေါ်နေတယ်ဆိုရင်\nတော့ စစ်ဆေးလို့ရမည်မဟုတ်ပါ။အဲဒီအတွက်ဖြေရှင်းနည်းကို သိချင်တယ်ဆိုရင် ဒီမယ် Click\nကျနော်လည်း ကျောင်းက အရမ်းကို နှိပ်စက်နေလို့ စာတောင် မရေးနိုင် ဖြစ်နေရတာပါ။ စာမေးပွဲကလည်း နိုဝင်ဘာ ၁၄ ဆိုစပြီ .. ဒီဇင်ဘာ ၄ ရက်နေ့ မှပြီးမှာ .. ကျောင်းစာမေးပွဲပြီးရင်တော့ အတိုးနဲ့ ကြိုးစားရေးပေးပါ့မယ်။ ရေးဖို့ စုထားတာလည်း အများကြီးပဲ။ တခြို့ဆို upload တောင် တင်ပြီးပြီး share ဖို့ နားလည်ပေးကြပါဦးဗျာ။ အဟောင်းလေးတွေ ရှာဖတ်ရင်းပေါ့ …. ကျေးဇူးပါ.။\nညီလေး ကြေးစားလေး ဆိုဒ်မှ post လေးပါ ပြန်လည် မှတ်တမ်းတင် ပေးလိုက်ပါတယ် တကယ်လို့\nကြိုက်တယ်ဆိုရင်တော့ ကြေးစားလေး ကိုသွားပီး ကျေးဇူးတင် စကားလေး ပြောပေးပါနော်\nနောက်ဆုံးထွက် USB Disk Security 2012 (Full Version)\nUSB Disk Security ဆိုမှတော့ ထွေထွေထူးထူးရှင်းပြပေးဖို့ မလိုအပ်ဖူး\nလို့ထင်ပါတယ်။နောက်ဆုံးထွက်တဲ့ Version အသစ်လေးမို့ သူငယ်ချင်းများသုံးနိုင်အောင် ဦးဦးဖျားဖျားတင်ပေးလိုက်ခြင်းဖြစ်ပါတယ်။ Full Versionလေးတင်ပေးထားပါတယ်။\nအောက်က Link မှာ အလွယ်တစ်ကူဒေါင်းယူနိုင်ပါတယ်။ အားလုံးဘဲအဆင်ပြေ\nကြပါစေဗျာ။ ချစ်ညီလေး ပြည့်ဖြိုး (နည်းပညာ) ဆိုဒ်လေးမှ ပြန်လည်မျှဝေခြင်းဖြစ်ပါသည်\nThis method has two main steps, one is to addacode to the template <Head>...</Head> region, so that you can use this anywhere [in posts, as well as widgets] in the blog.\nThen the second part of the code has to added in the body region (wherever you want to hide text/images in this way).\nLog in to Blogger, go to "Layout", click on "Edit HTML" tab.\nNow find for this code: </Head>\nNow wherever you want to show this type of text, add code like this:\nAs requested by jhevie, here's the method to add this hack two times in your blog !\nOnce you have done the process described above, do this:\nThen immediately BEFORE this code, paste this:\nSimilarly you can add any number of times, by changing the code in red to toggle3(), toggle4() etc.\nBut if you add it many times, then it may slow down your blog !\nRapidshare ကဖိုင်တွေကို ကြိုက်သလောက် Free Download ဆွဲလို့ရတဲ့နည်းလေးပါ\nအသုံးဝင်တဲ့ Keyboard Shortcuts (100)\nshortcuts key လေးတွေသိထားတော့ ဘာပဲပြောပြော သုံးရတယ် လွယ်သလိုအချိန်ကုန်လည်းသက်သာပါတယ် ...မသိသေးတဲ့လူတွေအတွက် ပါ..အောက်မှာရေးပေးထားပါတယ်..\nPosted by ဂျိုကာ\nformat တော်တော် စုံတယ်ဗျာ ကိုယ်တိုင်\nProgram အတော်များများရဲ့ password တွေကိုရှာပေးနိုင်တဲ့ Passware.Kit.Enterprise.v9.7\nPassware.Kit.Enterprise.v9.7.Build.1572 ကို Full Version လေးတွေ့တာနဲ့တင်ပေးလိုက်ပါတယ်.. ဒီဆော့ဝဲက Program အတော်များများရဲ့ Password တွေကိုရှာပေးနိုင်ပါတယ်.. All in One Password Finder လေးပါ..ရှာတာလဲမြန်တယ်.. စုံလည်းစုံတယ်.. ဘာတွေပါလည်းဆိုတာတော့မပြောတော့ဘူးနော်.. တော်တော်စုံလို့ပါ... gtalk , windows administrator password, win zip, win rar , web, အများကြီးပါပဲ....သုံးကြည့်လိုက်ရင်ကြိုက်ကြမှာပါ..\nLatest Upload Myanmar Mp3\nwindows collections (4)\nအား jupitar ကိုရင်မောင် ရေးသားပါသည် http://www.mediafire.com/?ememzwhndzm = Gmail ရဲ့လှုိူ့ ဝှက်ချက်တွေသိချင်ရင် http://www.mediafire.c...\nကျွန်တော်တို့မြန်မာနိုင်ငံမှာတော့ တော်တော်များများဆိုဒ်တွေကိုဝင်လို့မရဘူးဗျား..အဲ့ဒီတော့ ဘန်းကျော်ဆိုဒ်တွေကိုသုံးပြီးကျော်ရခွရတော့တာပေါ့....\nHandyCafe ချစ်သူများအတွက် HandyCafe အသုံးပြုနည်းစာအုပ် (မြန်မာလို)\nCafezee သုံးရတာအဆင်မပြေတော့စိတ်ညစ်နေသူများအတွက် HandyCafe လေးကိုသုံးကြည့်ကြပါ.. free လည်းရတယ်..သုံးရတာလည်းတော်တော်အဆင်ပြေတယ်.. ဘယ်လိုသုံး...\nNo Delete အမည်ရှိ files များထုတ်ပေးသော virus တစ်မျိုးအား ပြည်တွင်း computer များတွင်တွေ.ရှိလာသည်ဟု ကွန်ပျူတာများ အား အတတ်နိုင်ဆုံး windowsြ...\nသင့် E-mail ထားခဲ့ပါ..အသစ်တင်တိုင်းပို့ပေးပါမည်\nBuy Shaving Products Online casino COUNTER WEB Online casinos with paypal Shaving Cream\nVisitors on World


March 8, 2020 - Myitter\nလူတွေ ပြင်ဆင်သင့်နေပါပြီ ။အနယ်နယ် အရပ်ရပ်က ဘုရားပွဲတွေ…အခြား လူစုလူဝေးတွေအားလုံး ရှိုးပွဲဘာပွဲညာပွဲတွေ….ရပ်သင့်နေပါပြီ\nလူတွေ ပြင်ဆင်သင့်နေပါပြီ ။အနယ်နယ် အရပ်ရပ်က ဘုရားပွဲတွေ…အခြား လူစုလူဝေးတွေအားလုံး ရှိုးပွဲဘာပွဲညာပွဲတွေ….ရပ်သင့်နေပါပြီ လူတွေ ပြင်ဆင်သင့်နေပါပြီ ။ အနယ်နယ် အရပ်ရပ်က ဘုရားပွဲတွေ… ရန်ကုန် မြို့ထဲကမြို့နယ်တွေရော …ဆင်ခြေဖုံးဘက်မှာပါလုပ်နေတဲ့ တရားပွဲတွေ .. အခြား လူစုလူဝေးတွေအားလုံး ရှိုးပွဲဘာပွဲညာပွဲတွေ….ရပ်သင့်နေပါပြီ ။ ကျန်းမာရေး ဝန်ကြီးဌာနက ဘယ်လိုပဲစာတွေထုတ်ထုတ်ကျန်တဲ့ဝန်ကြီးဌာနတွေက […]\nနှီးဘုရား ပငျ့ဆောငျလာစဉျ လမျးခုလပျတှငျ တှဲကားနှငျ့ညိသဖွငျ့ လမျးဘေးသို့ ဆှဲခသြျောလဲရှဘေီ့းတဈလုံးသာ ခြိုငျ့ထဲကပြွီး လမျးပျေါသို့ အံဩစှာ ပွနျရောကျလာခဲ့သညျ။ကားကို စဈ ကွညျ့တော့ ဒီလို လကျယာတှနေဲ့ တှနျးတငျပေးခွငျး ခံရသလိုလို နှီးဘုရား ပင့်ဆောင်လာစဉ် လမ်းခုလပ်တွင် တွဲကားနှင့်ညိသဖြင့် လမ်းဘေးသို့ ဆွဲချသော်လဲရှေ့ဘီးတစ်လုံးသာ ချိုင့်ထဲကျပြီး လမ်းပေါ်သို့ အံဩစွာ […]\nယနေ့ တပေါင်းလပြည့်နေ့သည် ကျေးဇူးတော်ရှင် ဆရာတော်ဘုရားကြီးနှစ်ပါးမွေးနေ့ဖြစ်ပါသည်။ ကျေးဇူးတော်ရှင် သီတဂူဆရာတော်ဘုရားကြီးသည် သက်တော်(၈၃)နှစ်ပြည့်၍ ကျေးဇူးတော်ရှင် ပါ‌ချုပ်ဆရာတော်ဘုရားကြီးသည် သက်တော်(၈၀)ပြည့် ဖြစ်ပါသည်။ ကျေးဇူးတော်ရှင် ဆရာတော်ဘုရားကြီးနှစ်ပါး ကျန်းမာချမ်းသာစွာဖြင့် သာသနာတော်အကျိုး ဘာသာအကျိုးတို့ကို ဆောင်ရွက်နိုင်ကြပါစေဘုရား.. ပြန်လည်မျှဝေပူဇော်ပါသည် Unicode ယနေ့ တပေါငျးလပွညျ့နသေ့ညျ ကြေးဇူးတျောရှငျ ဆရာတျောဘုရားကွီးနှဈပါးမှေးနဖွေ့ဈပါသညျ။ ကြေးဇူးတျောရှငျ သီတဂူဆရာတျောဘုရားကွီးသညျ […]\nအိမ်စာ လုပ်နေတဲ့ သမီးငယ်လေးကို သူကိုယ်တိုင် သတ်မိလို့ အရူးတစ်ပိုင်း ဖြစ်သွားတဲ့ မိခင်ရဲ့ အဖြစ် ….\nကလေးတွေကို ရိုက်နှက်ဆုံးမတဲ့အခါမှာ သတိထားရပါမယ်…ကလေးတွေဟာ အလွန်နုနယ်သူတွေ ဖြစ်တာမို့ အန္တရာယ်ရှိတဲ့နေရာတွေကို ရိုက်နှက်မိရင် ကလေးအတွက် အသက်အန္တရာယ်ထိပါ ကြုံရနိုင်တာပါ….. မရိုက်သင့်တဲ့ နေရာ ရိုက်ခံရလို့ အသက်ပေးသွားရတဲ့ ကလေးလေးရဲ့ အကြောင်းလေးကို မိဘတွေ ဆင်ခြင်နိုင်အောင် ဖော်ပြလိုက်ရပါတယ်… တရုတ်နိုင်ငံက Shaanix ပြည်နယ်ရှိ မူလတန်းကျောင်းတစ်ခုမှာ ပညာသင်ကြားနေတဲ့ ရှစ်နှစ်အရွယ် […]\n၁၃ နစ်နဲ့ မိသားစုတာဝန် တစ်ခုလုံးကို ထမ်းရွက်နေရပါလား ညီလေးရာ\nဘဝတွေဆိုတာ တကယ့်ကိုမလွယ်ကူတာပါ သုံးမကုန်အောင်ချမ်းသာတဲ့ သူတွေရှိသလို ကုန်းကောက်စရာမရှိအောင် ဆင်းရဲတဲ့သူတွေလည်း အများကြီးပါ။ တစ်ချို့ဆိုဘဝကို ရွေးချယ်ခွင့်ဘာမှမရှိပဲ ကံဇာတ်ဆရာရဲ့ အလိုကျလိုက်ကနေကြရတာပါ။အလိုကျလိုက်ကနေကြရတာပါ။ အရွယ်နဲ့တောင်မမျှကြပါဘူး အသက်ငယ်ငယ်နဲ့ ကျောင်းနေခွင့်မရတော့ပဲ ရွေးချယ်ခွင့် ငြင်းပယ်ခွင်မရှိတဲ့ လောကပင်လယ်ပြင်ကြီးထဲမှာ ကူးခက်နေကြရတာပါ။ တကယ်တော့ သူဖြသ်ချင်ခဲ့တာက စစ်ဗိုလ်ကြီး ခုလုပ်နေရတာက အသက်၁၃နှစ်နဲ့တောင်မမျှတဲ့ ဆိုက်ကားဆရာ ဘာဓံစေ့ကောက်ပြီးရောင်းရတဲ့သူ… […]\nယောဂီရောင်မြန်မာဝတ်စုံလေးနဲ့ ပွဲသို့ တက်‌ရောက်ခဲ့ပါတယ်။အလှူအတန်းဆို လက်မနှေးတတ်တဲ့ သရုပ်ဆောင် နန္ဒာလှိုင်က ဒီနေ့မှာ နိုင်ငံတော်က ချီးမြှင့်တဲ့ သီရိသုဓမ္မသိင်္ဂီ ဘွဲ့တံဆိပ်ကို ရရှိခဲ့ပါတယ်။ ပရိသတ်တွေရဲ့ အားပေးချစ်ခင်မှုကို အခိုင်အမာရရှိထားတဲ့ မင်းသမီးချောလေး နန္ဒာလှိုင်ကတော့ ဒီနေ့(မတ်လ၈ရက်)မှာ နိုင်ငံတော် အစိုးရက ချီးမြှင့်တဲ့ သီရိသုဓမ္မသိင်္ဂီ ဘွဲ့တံဆိပ်ကို ရရှိခဲ့ပါတယ်။ အလှူအတန်းတွေမှာ […]\nဖားကန့်ပြည်သူ့ဆေးရုံက ကိုရိုနာဗိုင်းရပ်စ် စောင့်ကြည့်လူနာ အမျိုးသမီး ဆေးရုံမှ ထွက်ပြေး ….\nတရုတ်နိုင်ငံ ရွှေလီမြို့ကနေပြန်လာတဲ့ အမျိုးသမီးတဦးကို ဖားကန့်မြို့ ပြည်သူ့ဆေးရုံကြီးမှာ ကိုရိုနာဗိုင်းရပ်စ် စောင့်ကြည့်လူနာအဖြစ် သီးသန့်ထားဖို့ ပြင်ဆင်ရာမှ မတ် ၇ ရက်နေ့ မွန်းလွဲနှစ်နာရီခွဲအချိန်က ထွက်ပြေးသွားခဲ့တယ်လို့ ဖားကန့်မြို့နယ် အထွေထွေအုပ်ချုပ်ရေးရုံးက ပြောပါတယ်။ ထွက်ပြေးသွားသူဟာ ဖားကန့်မြို့နယ် လုံးခင်းကျေးရွာအုပ်စု အပိုင်း ၃ မှာ နေထိုင်သူ ၂၅ […]\nယနေ့ သဲကုန်းကျေးရွာ မီးလောင်မှုဖြစ်ပွားရာ လူနေအိမ် (၁၆) လုံးမီးလောင်သွား ….\nသဲကုန်းကျေးရွာ ဘုန်းကြီးလမ်း မီးလောင်မှုဖြစ်ပွားရာ လူနေအိမ် (၁၆) လုံးမီးလောင်သွား ပေါင်မြို့နယ် သဲကုန်းကျေးရွာ ဘုန်းကြီးလမ်းရှိလူနေအိမ်(၁၆)လုံး ယနေ့ နေ့လည်အချိန်ခန့်က မီးလောင်ခဲ့ပါသည်။ ကိုဖြိုးငယ်+မဘိုမ တို့နေအိမ်မှ စတင် လောင်ကျွမ်းခဲ့သော မီးမှာ ပတ်ဝန်းကျင်နေအိမ် (၁၅)လုံးသို့ကူးစက် လောင်ကျွမ်းသွားပြီး ဒေသခံပြည်သူများ သဲကုန်းမီးသတ်ကားတို့မှ ဝိုင်းဝန်းငြိမ်းသတ်ကြပြီး ပေါင်မြို့နယ်မီးသတ်ဦးစီးမှ မီးသတ်ကားတို့ဖြင့် […]\n” ကိုယ်ဝန်ဆောင်စဉ် သားကောင်းသမီးမြတ် ရရှိစေသော ဂါထာတော် ”\nသားကောင်းသားမြတ် ရစေသော ဂါထာ (ပဋိသန္ဓေတည်နေစဉ် ရွတ်ဆိုရန်) ယော မေ အယံ ဘန္တေ ကု စ္ဆိတော ကုမာရကော ဝါ ကုမာရိကာ ဝါ၊သော ဘဂဝန္တံ သရဏံ ဂစ္ဆတိ ဓမ္မဉ္စ ဘိက္ခု သံဃဉ္စ၊ ဥပါသကံ တံ ဘဂဝါ ဓာရေတု […]


နားဦးတည့်ရာ နှစ်ဆယ့်တစ် (ABBA -The Winner Takes It All) | Myanmar Gazette News Media Forum Network\nMusic » နားဦးတည့်ရာ နှစ်ဆယ့်တစ် (ABBA -The Winner Takes It All)\t22\nနားဦးတည့်ရာ နှစ်ဆယ့်တစ် (ABBA -The Winner Takes It All)\nPosted by မြစပဲရိုး on May 16, 2015 in Music | 22 comments\nနားဦးတည့်ရာ နှစ်ဆယ့်တစ် မှာ ၂၁ ပေါက် ကစား ရတဲ့ ဖဲ အကြောင်း ရေးရမလားဘဲ။ lol:-))\nဂျိုကာ မပါတဲ့ ပွဲမှာ Ace က အကောင်းဆုံး ကဒ် မို့ Ace ကို မျှော်ကြ ရတယ်။\nဘယ်သူမဆို ကိုယ့်လိုချင်တဲ့ ကဒ် သူများ ရ သွားတာ ကို ဘယ်လိုချင်ပါ့မလဲ။\nဒီတော့ ကစားပွဲ ထဲ ထိုင် လိုက်ပြီ ဆိုတာ နဲ့ ဝိုင်း ထဲ က သူတိုင်း ကိုယ့် ပြိုင်ဘက် ဘဲပေါ့။\n. ပြီးခဲ့တဲ့ ရက်ထဲ မှာ ဖဘ ထဲ သူငယ်ချင်း တစ်ယောက် က သူတို့ အိမ်ထောင်ရေး အဆင်ပြေ ရခြင်း ရဲ့ ဇစ်မြစ် အကြောင်းအချက် ကို မျှထားတယ်။\nအိမ်ထောင်မပြုခင်ထဲ က နှစ်ဦးသဘောတူ ပြောထားတာ တွေ / စည်းကမ်းချထား တာ တွေ ရှိ ဆိုဘဲ။\nသိကြတဲ့ အတိုင်း ဘာမလုပ်ရ၊ ညာမလုပ်ရ၊ ဘာလုပ်ပါ၊ ညာလုပ်ပါပေါ့။\nသူများ အတည်ရေးတာ ကို သွားနောက်လိုက် မိသေးတယ်။\n“စက်ရုပ်” တွေ အတွက် လိုက်နာရမဲ့ instruction တွေလား ?\n“ကစားပွဲ” ထဲ လိုက်နာရမဲ့ rule တွေလား? … လို့။ :-))\n. ပြီးခဲ့တဲ့ လ ထဲ မှာ အရမ်းခင်တဲ့ သူငယ်ချင်း စုံတွဲ တရားဝင် ကွဲ ခွင့် ရသွားတယ်။\nခွဲ နေကြတာကတော့ လွန်ခဲ့တဲ့ သုံးနှစ် လောက် ကထဲ ကဘဲ။\nတကယ်တော့ သူတို့ လောက် အတွဲညီ၊ အတွေးညီ တဲ့ စုံတွဲ မရှိဘူး။\nအံ့ဩဖို့ ကောင်းတာက ကွဲ ပြီးလဲ သူတို့ ဟာသူတို့ အဆက်အသွယ် မပြတ်ဘူး။\nဆိုးတိုင်ပင်၊ ကောင်းတိုင်ပင် ရှိနေဆဲဘဲ။\nလင်မယား မဟုတ်တာကလွဲ လို့ သူငယ်ချင်း အရင်း တွေ လို ရှိနေကြဆဲ။ (ဂ)\nဘာရယ်မဟုတ်။ တွေး ကြည့် မိတယ်။\n(၁) Game တစ်ခု ကို ကစားသလို Rule တွေ ရဲ့ ဘောင် ထဲ မှာ နေပြီး အဲဒီ ချထား တဲ့ Rule တွေ ကို မချိုးဖောက် အောင် ထိန်း နေရ တဲ့ သဘောလား?\n(၂) စွန့်စားရတဲ့ လမ်း တစ်ခု ကို သွားနေတဲ့ လူ တွေ လို ဘာမှန်းမသိ ဖြစ်လာမဲ့ အန္တရာယ် တွေ ကို အတူတူ လက်တွဲ ဖြေရှင်း ကြရတဲ့ သဘောလား?\n(၁) အလို အတိုင်း သာ ဆိုရင်တော့ အဲဒီ နှစ်ယောက် ဟာ ကစားပွဲ ထဲ က ပြိုင်ဘက် တွေ ဘဲ။\nတစ်ယောက် က တစ်ယောက် ကို ဘယ်သူ က Rule ကို ဖောက်မလဲ စောင့်ကြည့် ရတော့မှာ။\nအမှား လုပ်မိရင်လဲ စည်းဖောက်သူ အတွက် ပြစ်ဒါဏ် ခတ် နိုင်မယ်။ ကစားပွဲ ထဲ က ထုတ်လိုက်နိုင်တယ်။\n(၂) အလို အတိုင်း ကတော့ တစ်ယောက် က အမှားလုပ်ခဲ့ မိရင် သူ့ကို ထုတ်လိုက်လို့ မရဘူး။ ခရီး ဆုံး အောင် အထိ ဒီ လူ က လိုနေသေး တယ်။\nဒီတော့ သူမှား တာ ကို ကိုယ်က ပြန်ဖေးမ နိုင်သလောက် ဖေးမပြီး နေရမှာဘဲ။\nစိတ်ဆိုးဖို့၊ စိတ်ဓာတ်ကျဖို့၊ စိတ်ပျက်ဖို့ အချိန်မရှိဘူး။\nလင်မယား စုံတွဲ တွေ ကြား ကစားပွဲ လို အိမ်ထောင်ပြု မိရင်\nပွဲပျက်မှာစိုးလို့ စည်းဖောက် နေတာ မြင်လဲ မသိချင်ဟန် ဆောင် ပြီး အတွင်းကြိတ် အနာဖြစ် နေရတဲ့ သူတွေ ရှိနေ မှာလား။\nအဲဒီ ပွဲကို ဖျက် ဖို့ အတွက် စည်းအပြင်မှာ တတိယ လူတွေ က ရှိနေတတ်တာ ကြောင့်လဲ ဖြစ်တာများတတ်တယ်။\nအဲဒီ တတိယလူ တွေ ဆိုတာ က တစ်ချို့လဲ နှစ်ဖက် ဆွေမျိုး တွေ ဖြစ်တတ်သလို တစ်ချို့ လဲ သူငယ်ချင်းတို့ လုပ်ဖော်ကိုင်ဖက် တို့ အီစီကလီ တို့ လဲ ဖြစ်နိုင်ပါတယ်။\nလူတွေ ဆိုတာက တစ်ယောက် နဲ့ တစ်ယောက် ဘဝ ရှင်သန်ချင် ပုံခြင်း မတူတာမို့ အိမ်ထောင်ရေး အဆင်ပြေဖို့ ကို ဘယ်လို ဘယ်ပုံ ဘယ်နည်း တွေ လုပ်ရမယ် ဆိုပြီး တော့ တသမတ်ကြီး ပြောဖို့ မဖြစ်နိုင်ပါဘူး။\nဒါပေမဲ့ သတိလေး ပြုစေချင်တာ က\nလူ နှစ်ယောက်ကြား မှာ ….\n– အားပါတရ ရီ နေနိုင်တဲ့ အကြောင်းတွေ မကြာခဏ ဖန်တီးနိုင်ဖို့\n– ကိုယ့်ကိုယ်ကို ရော တစ်ဖက်လူ ကိုပါ အင်မတန် ပြည့်ဝ ပြီး Perfect ဖြစ်နေသူ လို့ မခံယူဘဲ အမှား လုပ်မိရင်လဲ အမြန် ဝန်ခံတတ်ပြီး အပြင်မနှေး ဘဲ သင်ခန်းစာယူတတ် ဖို့\n– လင်မယား ပေမဲ့ လင်မယားလိုထက် သူငယ်ချင်းဆက်ဆံရေး ကို ပိုပိုပြီး ကြီးထွားအောင် ပျိုးထောင်နိုင်ဖို့\n– တစ်ယောက် နဲ့ တစ်ယောက် ပြိုင်ဖက် လို သဘောမထားဖို့\nအဲဒီလို အချက် တွေ ကိုပါဘဲ။\nအရေးအကြီးဆုံး ကတော့ နှစ်ယောက်ပေါင်း ဘဝ မှာ ကိုယ်ကချည်း တစ်ဖက်သတ် ကောင်းရုံ နဲ့ ခိုင်မြဲ မယ်လို့ မှန်းမရတာမို့ ….\nမစ ခင်ကထဲ က နှလုံးသား နဲ့ ချည်း မကြည့်ဘဲ နဲနဲပါးပါးလဲ ဦးနှောက် လေး လဲ သုံးနိုင်မှ ကိုယ် နဲ့ ကိုက်ညီ မဲ့ သူ ကို တစ်ဆုံး လက်တွဲ သွားနိုင်မယ် ထင်တာပါဘဲ။\nနှလုံးသား နောက် မှာ ဦးဏှောက် ကိုပါ Judge အဖြစ် ထည့်ထား ရဲ့ သား နဲ့ ရင်နာစရာ ကြုံ ခဲ့ ရင်တော့လဲ\nကစားပွဲ ထဲ မှာ အံဇာလှည့် တဲ့ နတ်သိကြား များ က သွေးအေးအေး နဲ့ ကိုယ့်ကို ညစ် လိုက် တယ်လို့ ဘဲ မှတ်လိုက်သင့်သလားပါဘဲ။ (ခ) မှာ ပြောခဲ့တဲ့ သူငယ်ချင်း နှစ်ယောက် လဲ ဒီ လို ဖြစ်သွားတယ် မှတ်ပါတယ်။\nABBA ရဲ့ The Winner Takes It All ဆိုတဲ့ သီချင်း ထဲ က စာသား ပေါ့။\n“The gods may throw the dice … Their minds as cold as ice”\nအဲဒါ ကို ပြန်ကြားလာတာ မို့ ဒီ အပါတ် နားဦးတည့် မိ လိုက်ခဲ့တာပါ။\nဒီ သီချင်း မှာ ရာဇဝင် ရှိပါတယ်။\nABBA အဖွဲ့ က စုံတွဲ တစ်တွဲ Björn Ulvaeus(B) နဲ့ Agnetha Fältskog(A) တို့ ရဲ့ အိမ်ထောင်သက် ၇နှစ် ပြီး အကွဲ မှာ ထွက်လာတဲ့ သီချင်းပါ။\nသီချင်း ကို ရေးတာ Björn Ulvaeus ပါ။\nသူကတော့ ဒီ သီချင်းက သူတို့ နဲ့ မဆိုင်ပါဘူး လို့ငြင်းခဲ့တယ်။\nသူတို့ ကွဲ တာ မှာ နိုင်သူ၊ ရှုံးသူ မရှိခဲ့ပါဘူး တဲ့။\nမြစပဲရိုး says: The winner takes it all\nခင်ဇော် says: Gone Girl ရုပ်ရှင်ကို ကြည့်ပြီးး အိမ်ထောင်ရေးး နဲ့ ပတ်သက်တဲ့ အတွေးးတွေ ရေးးချင်နေတာ…\nဒီ ပို့စ် ကို ပြန်ပြီးး refer မယ်နော်..\nMa Ma says: အနာဂတ်ဆိုတာ ကြိုမမြင်နိုင်တဲ့အရာမို့ တချို့ဆို တစ်ဘ၀လုံးစာ စီမံကိန်းအကြီးကြီးချပြီး ကြိုးစားပေမယ့် ရလဒ်ကောင်းတွေ ဖြစ်မလာတာ၊\nနှစ်ဘက်စလုံးက ကြိုးစားပါလျှက်နဲ့ ကြိုတင်မှန်းဆထားတာနဲ့ တလွဲတွေဖြစ်လာတာလည်း ရှိနိုင်တယ်။\nကံစီမံရာလို့ ပြောရင်လည်း သဂျီးနဲ့တွေ့အုံးမယ်။ Log in to Reply\tWas this answer helpful?LikeDislike 527\nဂျက်စပဲရိုး says: ဆယ်တန်း ဖြေတုန်းက အမေ ပြောဖူးတယ်။\nကံ ဥာဏ် ဝီရိယ ဆိုတာ လိုတယ် တဲ့။\nစာကျက်တာ ကြိုးစားတာ နားလည်အောင် လုပ်တာ တွေက ကိုယ့်ဘက်ကနေ လုပ်နိုင်တဲ့ ဥာဏ် နဲ့ ဝီရိယ\nစာမေးပွဲ ဖြေဖို့ အသွား လမ်းမှာ ကားပျက် ကားပိတ်တာ\nစာစစ်မယ့် ဆရာက ကိုယ့် အဖြေလွှာ စစ်မယ့် နေ့ကျတော့မှ အိမ်နဲ့ အဆင်မပြေဘဲ စိတ်ထဲ ခု နေတာ\nရာသီဥတု ကြောင့် နေထိုင်မကောင်း ဖြစ်ချင်တာ တွေကျတော့ ကံ တဲ့\nမိမိကိုယ်သာ ကိုးကွယ်ရာ ဆိုပေမယ့် အဲ့လို အဖြစ်တွေကျတော့ ကိုယ်လဲ မတတ်နိုင်း)\nမြစပဲရိုး says: မောင်ဂျက် ရေ\nလက်ရှိ “ကံ” ဆိုတာ အလုပ် လို့ ဆိုနိုင်ပါတယ်။\nအတိတ် “ကံ” ကတော့ ကိုယ့်ရဲ့ ထိန်းချုပ်မှု ထဲ မပါဘူး။\nအဲဒီ အတိတ်ကံ ကို ပြောင်းပစ်လို့ ရ မရ တော့ မသိဘူး။\nဗေဒင် ယတြာ တွေ နဲ့တော့ လက်ရှိကံ ကို ပိုကောင်းဖို့ လုပ်တတ်စီမံ တတ်ကြတာကတော့ တို့ရွှေပြည်ကြီး ထဲ မဆန်းတော့ဘူး။\nတစ်ခါတစ်ခါလဲ အင်မတန် ချမ်းသာနေသူများ က ဒါတွေကို ပိုလို့ လုပ်နေတာ တွေ့မိတယ်။\nတစ်ချို့ လက်ရှိမှာ ဘာမှ အရည်အချင်းမရှိပါဘဲ ချမ်းသာနေတာတွေဟာ အတိတ်ကံ ကြောင့်လား ဒီလို ယတြာတွေကြောင့်လား လို့တောင် တွေးမိတာ။\nတကယ်တော့ ဗေဒင် လက္ခဏာ ပညာ က ဆန်းတော့ ဆန်းသား။\nအရီး တို့ ငယ်ငယ် က ဦးလေး သူငယ်ချင်း ဗေဒင်ဆရာ မိတ်ဆွေတစ်ယောက် ရှိတယ်။\nသူဟာတာတွေ မှန်တယ် လို့ ပြောကြတာ။\nသူ့အလုပ်က ရဲမှူး ကို ဝါသနာပါလွန်းလို့ လေ့လာပြီး အသိ တွေ ကို ဟောနေတော့တာ။\nအမေက အရီးတို့ မောင်နှမ တွေရဲ့ ဇာတာတွေ၊ မွေးသက္ကရာဇ်တွေ ပေးပြီး မေးတော့တာ။\nအဲဒီအချိန် အရီးက ၁၀တန်းလောက်ပေါ့။\nအစ်ကို မောင် တွေ နဲ့ နှိုင်းရင် သူတို့ ထက်တော့ စာမှာ အပုံကြီးတော်တယ်ခေါ်မှာပေါ့။\nဒါပေမဲ့ အရီးရဲ့ ပညာရေး က ဆုံးခန်းမတိုင်ဘူး လို့ ပြနေသတဲ့။\nကိုယ်က မယုံတော့ စိတ်ထဲ မှာတောင် မထားပါဘူး။\nအမေ့ ကတော့ အရီး ပညာရေး အတွက် မှန်းပြီး တစ်ပါတ် တစ်ခါ ဆွမ်းလောင်း တော့တာဘဲ။\nအဲဒီက လောင်း နေတာ အခုထိကို မပြတ်ဘူး။\nနောက်ဆုံးတစ်ခါ ဘွဲ့အတွက် အပြီးမှာတော့ စာမေးပွဲ ဆို တော်ပါပြီ လို့ ဆုံးဖြတ်ပေမဲ့ အကြောင်း အမျိုးမျိုး နဲ့ ထပ်ထပ် ဖြေလိုက်ရတဲ့ စာမေးပွဲ။\nအခုလဲ မပြီးသေး တဲ့ ပန်းချီကား တစ်ချပ် အတွက် ဆက်ဖြေ ရဦးမယ်။\nအဲဒါကို မြန်မာပြည်ထဲ သုံးချင်ရင် မြန်မာပြည် က စစ်တဲ့ စာမေးပွဲ တစ်ချို့ ပြန်ဖြေရမတဲ့။\nမြန်မာပြည် က ဘွဲ့ ကို လက်မခံ လို့ သူများဆီမှာ စာမေးပွဲ တစ်ချို့ ဖြေရ။\nသူများ ဆီက ဟာကိုလဲ ပြည်တွင်းမှာ သုံးဖို့ ပြန်ဖြေရ။\nဟိုပင် ဒီပင် ကူးချင်မိတဲ့ ကိုယ့် အဖြစ် လို့ဘဲ ထားပါတော့ မယ်။\nပြောလိုရင်းက ဒီ အိုကြီးအိုမ အသက်အရွယ်ထိ ပညာရေးကို ဆုံးခန်းမသတ်နိုင်သေးတာ ကိုယ့် ဇာတာ ကဘဲ ပါလာတာလား။\nဒါမှမဟုတ် အမေ့ ရဲ့ ယတြာ ကဘဲ စွမ်းသလား။\nအခုချိန်မှာတော့ ကံ ဆိုတာ ကို ငယ်တုန်းကထက် ပိုပိုပြီး မြင်လာတယ်၊ ယုံလာတယ်။\n. နိုင်ငံခြား က Research တွေ အရ ဆို လူတွေ ရဲ့ ဇာတာပေးပြီး သူတို့ အကြောင်း ဟောခိုင်းတာ ယေဘူယျ ၅၀% လောက်ဘဲ မှန်သတဲ့။\nဒါပေမဲ့ ၅၀% ဆိုတာ 50-50 အချိုးနော။ ပြောရခက်သား။\nဒီတော့ ဖြစ်ချင်ရာဖြစ် မောင်ဘချစ် ဘဲ စိတ်ထားလိုက်တော့တယ်။\nမြစပဲရိုး says: . ကျေးဇူးကြီးပါ ဇီကလေးနဲ့ ချစ်မမ။\n. သက်တမ်းရင့်လာ လေလေ ပလန်တွေ နဲ့ လွဲပြီး ဖြစ်ချင်တိုင်း ဖြစ်နေတာ တွေ များလာလေလေ ကံ ဆိုတာ ကို ယုံချင်လိုပိုရှိလာလေ မို့ အစိမ်းချယ်လိုက်ပါတယ် ချစ်မမ။\nပလန် နဲ့ အတိုင်း လိုချင်တဲ့ နံပါတ် တက်မလာ ဘဲ ပိုကောင်းတဲ့ အတွဲ ဖြစ်စေတဲ့ ဖဲကဒ် ကို အတင်းထိုးပေး တဲ့ Gods များ ရှိခဲ့ ရင် ကျေးဇူးကြီးပါလို့။\nပလန် နဲ့ လွဲ ပြီး ပေါက်ကရဖြစ်သွားမဲ့ ကဒ် ပေးမယ် မှန်းရင်တော့ အဲဒီ Gods များ လာမရှုပ်ဘဲ ဝေးဝေး မှာ ပျော်သလို ကွကိုယ် နေကြပါ လို့။ :-))))\npadonmar says: ငယ်တုံးက အဲဒီ ABBA အဖွဲ့ကို သိပ်ကြိုက်ခဲ့တာ။သူတို့ရဲ့ ရှေ့ B ကပြောင်းပြန်လေးလေ။ဘီနှစ်လုံးကျောကပ်လေး။\nI Haveadream, Chiquitita ,Thank you for the music အဲလောက်ပဲ မှတ်မိတော့တယ်။\nဒီသီချင်းပြန်နားထောင်၊စာသားလေးဖတ်ရင်း သီချင်းပိုင်ရှင် ကိုယ်စား ကြေကွဲမိပါတယ်။\nကိုယ့်မှာ အဲလို Rules တွေ ပညတ်တော်ဆယ်ပါးတွေ ထုတ်ရမယ့် အထုတ်ခံရမယ့်သူ မရှိမိတာရော၊\nထပ်ဆင့်ပြီး သူ့အပေါ်ခံစားချက်က ငါ့တုံးကနဲ့ တူတူပဲလားလို့ မေးစရာ မရှိမိတာရော၊\nကိုယ့်ကိုကိုယ် ငါကွ လို့ အော်မိမလိုပါပဲ။\n(သဂျီးကြားရင်တော့ အမကို ရွာထဲက တွန်းထုတ်လိမ့်မယ်၊ကိုယ့်အားကျပြီး အပိုဂျီး လုပ်ကုန်ကြမှာ စိုးလို့။)\nမြစပဲရိုး says: အမှန်ပါဘဲ။ စိတ်လွတ်လက်လွတ် ဂုဏ်ယူလိုက်စမ်းပါ လေ။ :-))\nသများ လဲ တစ်ချက်လေး မှာ အငိုက်မိ သွားခဲ့တာပါ အစ်မ ရာ။ တောက်စ်။ (မူ- ဂဂ)\nမဟုတ်လို့ကတော့ ဒင်း လဲ ဂတုံးကြီး ဖြစ်နေပြီ။\n. ပြောသာပြောရ။ အခုတောင် ခမျာပြောင်စ ပြုရှာပြီ။\nစည်းနဲ့ ကမ်းနဲ့ လစ်ဘရယ် ယောကျာ်း says: လောကမှာဘယ်အရာမှ မမြဲဘူးဒကာကြီး ဘာမှအတည်မယူလေနဲ့\nတပည့်တော်လည်း အတည်မယူဘဲ တျောက်ပီးတျောက်ပဲ တွဲပါတယ်ဖျ\nဦးကြောင်ကြီး says: အိန်ဒေါင်ပြုရာမှာ အဝှာမပါ ဗိုလ်ဖျစ်မဲ ထင်သလဲ အယီးမုတ်ဆိတ်…\nမြစပဲရိုး says: ကိုရွှေမောင်မောင်ဂီ – သူများ တွေ ကို မထိခိုက် အောင် တွဲ ရင်တော့ တွဲပါလေ။ ကိုယ့်ကိုယ်ကို လဲ အသဲမာ စေပေါ့။ မဟုတ်ရင် ငို ရလွန်းလို့ မျက်ရည်ဝယ် နေရဦးမယ်။ ကိုရွှေမောင်မောင်ကြောင် – အဝှါမပါလဲ ဟိုဒင်း ဖြစ်ရင် အလုပ်ဖြစ်မှာပါလေ။ (နှာတွေး မတွေးနှင့်)\nMr. MarGa says: မိသားစု တစ်ခု ဆိုတာ\nနားလည်မှုတွေ၊ ဂရုစိုက်မှုတွေ၊ တန်ဖိုးထားမှုတွေ၊ ယုံကြည်မှုတွေ အချိန်တွေကို အခြေခံအုတ်မြစ်အဖြစ် သုံးခဲ့ရတယ်။\nကွန်ဆာဗေးတစ်လို့ပဲပြောပြော လစ်ဘရယ်ပဲ ဖြစ်ဖြစ်\nမိသားစု ဆိုတဲ့ အသိုက်အမြုံလေးတစ်ခုဖြစ်ဖို့အတွက်တော့ ထိုက်တန်တဲ့ တန်ဖိုးထားမှု၊ နားလည်မှုတွေ ပေးရတာပဲ။\nမတူညီတဲ့ဘဝနှစ်ခုကို တသားတည်းဖြစ်အောင် ပေါင်းစည်းဖို့ဆိုတာ လွယ်တဲ့ကိစ္စမှ မဟုတ်တာကိုး\nအိမ်ထောင်တစ်ခု ခိုင်မြဲဖို့၊ သာယာဖို့မှာ\nအချစ်ထက် ယုံကြည်မှု၊ နားလည်မှုတွေဟာ ပိုအဓိကကျလိမ့်မယ်။\nဆားမပါတဲ့ဟင်းလို ပေါ့ပျက်ပျက် နိုင်တယ် ဆိုနိုင်ပေမင့်\nဟင်းတစ်ခွက်ဖြစ်ဖို့ ဆားကအဓိကနေရာမှာ မပါဘူး။\nအရေးကြုံလာရင် ချစ်ခြင်းမေတ္တာထက် ပို အသုံးဝင်ပါတယ်လေ။\n၀င့်ပြုံးမြင့် says: .လူပျို ကြီးလောင်း ဦးမာဃ မကြာခင် အချစ်ဋီကာ ဖွင့်မည်။\nမြစပဲရိုး says: . ပြုံး ရဲ့ လူပျိုကြီးလောင်း ဆိုတာ ကို သဘောကျလိုက်တာ။\nဒီမှာ “လောင်း” ဆိုတာ ကို ဖြစ်လတ္တံ့ လို့ ဆိုရမှာကနေ\nတည်မြဲ ခြင်း ဘက်ကို များ ရောက်သွားလေမလား။ ဖိုးသိကြား\nအတွေးလေး တွေ ဝင်မျှပေးလို့ ကျေးဇူးပါ။\nဒီကာလ ကြီး ထဲ “လက်ဘက်ကောင်းစားချင် ပလောင်တောင်တက်နှေး ရတယ်” ဆိုတာ ကို မကြားနိုင်တော့ တဲ့ မျိုးဆက် တွေ အတွက်\n“နားလည်မှုတွေ၊ ဂရုစိုက်မှုတွေ၊ တန်ဖိုးထားမှုတွေ၊ ယုံကြည်မှုတွေ အချိန်တွေကို အခြေခံအုတ်မြစ်အဖြစ် သုံးခဲ့ရတယ်။” ဆိုတာ ကို လက်တွေ့ချသုံးနိုင်ဖို့\nဘယ်လို ပညာပေးရမယ် အမြဲစဉ်းစားမိတယ်။\nမဟုတ်လို့ကတော့ အချိန်စောင့်ချင်တဲ့ လူ တွေ ကစားပွဲ ထဲ က ထွက် ကုန် ရင်း တစ်ကိုယ်တည်းဘွမှာ ပျော်ကြရော့မှာ။\nခင်ဇော် says: Credit to Phio Thiha\nကိုယ်လက်ထပ်မဲ့ အိမ်ထောင်ဖက်ဟာ ရုပ်ချောရမယ်၊ အသားဖြူရမယ်၊ ခန္ဓာကိုယ်အချိုးအစား ပြေပြစ်ရမယ်၊ စတိုင်က ခေတ်မီနေရမယ်၊ ပိုက်ဆံကလည်း ချမ်းသာရမယ်၊ မိဘမျိုးရိုးကလည်း အဆင့်မြင့်ရမယ်၊ ပညာလည်း တတ်၊ အလုပ်အကိုင်လည်း အောင်မြင်၊ ကိုယ့်အပေါ်လည်း နားလည်၊ သစ္စာရှိ၊ အလိုလိုက်အလျှော့ပေး၊ ကိုယ်ကျင့်တရားလည်း ကောင်းရမယ်။ ဒီလိုမျိုး ပြီးပြည့်စုံနေတဲ့သူနဲ့မှသာ အိမ်ထောင်ပြုမယ်ဆိုရင်တော့ တစ်သက်လုံး တစ်ကိုယ်တည်းသာ နေကြရဖို့ရှိတယ်။ ကိုယ့်အိမ်ထောင်ဖက်ကိုလည်း ဒီလိုသာ မျှော်လင့်ထားမယ်ဆိုရင် ဘယ်လိုနည်းနဲ့မှ အဲဒီအိမ်ထောင်ဟာ သာယာတဲ့ အိမ်ထောင်တစ်ခု ဖြစ်လာမှာ မဟုတ်ဘူး။\nလူနာရဲ့ရောဂါ တော်တော်ကျွမ်းနေပြီဆိုတော့မှ ဆေးရုံကိုခေါ်လာတယ်။ ဒါပေမဲ့ လူနာရှင်တွေရဲ့ စိတ်ထဲမှာတော့ လုံခြုံမှုတစ်ခုက ရှိနေတယ်၊ အဲဒါကတော့ ဆေးရုံရောက်ပြီး ဆရာဝန်နဲ့ကုသလိုက်ရင် ပျောက်ကင်းသွားမယ် ဆိုတာပါပဲ။ ဆရာဝန်ဆိုတာ လူသားစစ်စစ်ပါ၊ ဥုံ ပျောက်စေ ဆိုပြီး မန်းပေးလို့မရပါဘူး။ ဆရာဝန်တွေမှာလည်း အတိုင်းအတာ ဆိုတာရှိပါတယ်။ ရောဂါတိုင်းကို မကုတတ်သလို၊ ကုခွင့်ရတိုင်းလည်း ဒီလူနာ ရှင်စေရမယ်လို့ အာမမခံနိုင်ကြဘူး။ ဒါကို နားလည်မပေးနိုင်ကြတဲ့အခါ ဆရာဝန်နဲ့လူနာကြားမှာ ပြဿနာတွေ ဖြစ်လာရတယ်။\nဒေါ်အောင်ဆန်းစုကြည်၊ လွတ်လပ်ရေးဖခင် ဗိုလ်ချုပ်အောင်ဆန်းရဲ့သမီး၊ ရှိသမျှစွန့်လွှတ်ခဲ့ပြီး မြန်မာနိုင်ငံအတွက် ပေးဆပ်ခဲ့သူ၊ စစ်အစိုးရခေါင်းဆောင်တွေကို နှစ်ပေါင်းများစွာ အံတုခဲ့သူ၊ မြန်မာနိုင်ငံရဲ့ ရှားရှားပါးပါးပညာတတ်ပုဂ္ဂိုလ်၊ မြန်မာတွေရဲ့ အထိမခံနိုင်ဆုံးသော သူတစ်ဦး။\nသူဘာမှလုပ်ပြခွင့်မရခင် နေအိမ်အကျယ်ချုပ်ဘ၀က လူထုထောက်ခံမှုကို အကြီးအကျယ်ရခဲ့တယ်။ တိုင်းပြည်ကလည်း စုတ်ပြတ်၊ ခေါင်းဆောင်လုပ်နေသူတွေကလည်း စေတနာတစ်စက်မပါ၊ အရည်အချင်းကလည်းမရှိကြ ဆိုတော့ သူသာ ခေါင်းဆောင်ဖြစ်လာလိုက်ရင် ဆိုတဲ့ မျှော်လင့်ချက်ကြီးက မြန်မာတိုင်းမှာ ရှိနေတယ်။ ခု သူ နိုင်ငံ့ခေါင်းဆောင်တောင် မဖြစ်သေးဘူး၊ လွှတ်တော်အမတ် ဖြစ်ရုံ၊ လွတ်လွတ်လပ်လပ် လုပ်ခွင့်ရရုံလေး ရှိသေး၊ ဝေဖန်သံတွေက ထွက်လာပြီ။ ရခိုင်အရေးမှာ၊ နောက် လက်ပံတောင်းတောင်ကိစ္စ၊ ခုနောက်ဆုံး ကျောင်းသားတွေကိစ္စအထိ၊ သူ့အပေါ် လူတွေက မကြိုက်ကြတော့ဘူး။ ဘာဖြစ်လို့လဲ ဆိုတော့ သူ့အပေါ်ထားထားတဲ့ မျှော်လင့်ချက်တွေက အရမ်းမြင့်လွန်းနေခဲ့တာကိုး။ တကယ်တော့ သူ့မှာ သူ ယုံယုံကြည်ကြည် လျှောက်နေတဲ့လမ်းကြောင်း ရှိတယ်၊ သူခိုင်ခိုင်မာမာ ရပ်တည်ထားတဲ့ ခံယူချက်တွေ ရှိတယ်၊ သူ စွဲစွဲမြဲမြဲ ချမှတ်ထားတဲ့ ရည်မှန်းချက်တွေရှိတယ်။ အရာအားလုံးကိုတော့ လိုက်လုပ်ပေးနိုင်မှာ မဟုတ်ဘူး။ ပြဿနာအားလုံးကို လိုက်ရှင်းပေးနေနိုင်မှာ မဟုတ်သလို ဖြစ်သမျှကိစ္စတိုင်းမှာလည်း ထင်မြင်ချက်တွေ လိုက်ပေးနေမှာ မဟုတ်ဘူး။ ဒါကို နားလည်မပေးနိုင်တဲ့အခါ သူတက်လာလည်း ဘာမှထူးမှာမဟုတ်ဘူး ဆိုပြီး မြင်လာကြတယ်။ အဲဒါကပဲ တစ်ဖက်ကနေ သူ့အပေါ် ထောက်ခံမှုတွေ ကျဆင်းလာအောင် ၀ါဒဖြန့်ချင်သူတွေအတွက် အခွင့်အရေးကောင်းတစ်ခု ဖြစ်လာတယ်။ တကယ်တော့ သူ လုပ်နေတာ အများကြိုက် လက်ခုပ်သံဦးစားပေးတဲ့ popular political trend မဟုတ်ပါဘူး။ တိုင်းပြည်အတွက် လက်တွေ့အလုပ်ဖြစ်လာဖို့ ဦးတည်တဲ့ pragmatic political trend ပါ။\nအဲဒီလို “စူပါမင်း”တွေလို့ ထင်ထားကြတဲ့သူတွေက တကယ်တမ်းမှာ ကိုယ်တွေမျှော်လင့်သလို ဖြစ်မလာတဲ့အခါ စိတ်ပျက်လာကြတယ်။ တကယ်တော့ “စူပါမင်း”မဟုတ်တဲ့ သူတို့ရဲ့အပြစ်လား၊ “စူပါမင်း”လို့ထင်ပြီး “စူပါမင်း”ကို မျှော်လင့်နေကြတဲ့ ကိုယ်တွေရဲ့အပြစ်လား ပြန်စဉ်းစားကြဖို့တော့ ကောင်းတယ်။\nအဲဒီလို အမျှော်လင့်ကြီး မျှော်လင့်ထားကြတဲ့အခါမှာ ဘာဖြစ်လာတတ်လဲဆိုတော့ မျှော်လင့်ချက်ပေးတဲ့ သူတွေနောက်ကို ကောက်ကောက်ပါအောင် လိုက်မိတတ်ကြတယ်။\nအပေါ်ယံမြင်သာတဲ့၊ ဟန်ဆောင်လို့ရတဲ့ ရုပ်ရည်၊ ပိုင်ဆိုင်မှုတွေ၊ စကားလုံးလှလှလေးတွေရဲ့နောက်ကို လိုက်ရင်း၊ ဘ၀အတွက် အရေးကြီးလှတဲ့ ကိုယ်ကျင့်သိက္ခာတွေ၊ တစ်ယောက်နဲ့တစ်ယောက် နားလည်မှုတွေ၊ သစ္စာတရားတွေကို ဆုံးရှုံးကြရတယ်။\nရောဂါတစ်ခုကို ဘယ်လိုကာကွယ်ရမယ်ဆိုတဲ့ အသိပညာတွေထက် ဖြစ်တာနဲ့ ပြင်းပြင်းကု မြန်မြန်ပျောက် ဆိုတာမျိုးကိုမှ ပိုလိုချင်ကြတဲ့အခါ ဖြစ်သမျှရောဂါ အကုန်ပျောက်စေရမယ် ဆိုတဲ့ စူပါမင်း အပ်ပုန်းတွေ၊ စူပါမင်း တရားမ၀င်ဆေးခန်းတွေရဲ့ လက်ချက်နဲ့ လူတွေမသေသင့်ဘဲ သေကုန်ကြတယ်၊ ဒုက္ခတွေရောက်ကုန်ကြတယ်။ ဆေးရုံအရောက် နောက်ကျပြီး မဖြစ်သင့်တာတွေ ဖြစ်ကုန်ရတယ်။\nအဲဒီလိုပဲ၊ ခင်ဗျားတို့အတွက် တံတားဆောက်ပေးမယ်၊ လမ်းဖေါက်ပေးမယ်ဆိုတဲ့ မက်လုံးတွေ၊ ကုလားကုလားချင်း မိုးမွှန်အောင် ပြောပြီး အမျိုးဘာသာ သာသနာကို သူတို့ကပဲ စောင့်ရှောက်နေသယောင်ယောင် ပြောနေကြတဲ့ လေလုံးတွေကြားထဲမှာ မျောပါပြီး ဘယ်သူဟာ တိုင်းပြည်အနာဂတ်အတွက် အသင့်တော်ဆုံးခေါင်းဆောင်လဲ ဆိုတာကို မေ့သွားတတ်ကြတယ်။\nဒါကြောင့်လည်း ဒီမိုကရေစီစနစ် ခိုင်မာဖို့အတွက် ပြည်သူတွေ အသိပညာရှိဖို့၊ ဆင်ခြင်တုံတရား အားကောင်းဖို့လိုတယ် လို့ ပြောကြတာပဲ ဖြစ်ပါတယ်။\nဆရာဦးကျော်ဝင်းက အင်တာဗျူးတစ်ခုမှာ ဖြေဖူးတယ်။\nမြန်မာ့ဒီမိုကရေစီကို ဓမ္မစေတီခေါင်းလောင်းကြီးလို မဖြစ်စေချင်သလို၊ ဘယ်သူ့ကိုမှလည်း ဦးစံလင်း မဖြစ်စေချင်ဘူး တဲ့။\nဘယ်မှာမှန်းတောင် ရေရေရာရာမသိတဲ့ ခေါင်းလောင်းကြီးကို မြန်မာ့နည်းမြန်မာ့ဟန် ရေငုတ်ပြီး တွေ့အောင်ရှာမယ်ဆိုတဲ့ ဦးစံလင်းရဲ့အပြောနောက်ကို ကောက်ကောက်ပါအောင် လိုက်ခဲ့ကြတာ၊ ယုံခဲ့ကြတာကိုကြည့်ရင် မြန်မာနိုင်ငံမှာ ဒီမိုကရေစီ အောင်မြင်ဖို့ လွယ်မလွယ်ကို ရှင်းရှင်းလေး သိနိုင်ပါတယ်။\nဘယ်သူ့ကိုမှ “ဦးစံလင်း”မဖြစ်စေချင်ပေမဲ့ “ဦးစံလင်း”တွေများလှတဲ့ ဒီနေ့ခေတ်မှာ ဘယ်ပြည်သူတစ်ဦးတစ်ယောက်ကိုမှ “ဦးစံလင်း”တွေနောက် မလိုက်စေချင်ပါဘူး။\nကျွန်တော်တို့ပြည်သူတွေ ဘယ်သူတက်လာရင်တော့ ငါတို့တိုင်းပြည်ကြီး ကောင်းသွားမှာပဲ ဆိုပြီး “စူပါမင်း”ကို မျှော်လင့်နေတာမျိုးထက် ကိုယ့်တိုင်းပြည်တိုးတက်ဖို့ ကိုယ့်တာဝန်ကိုယ်ကျေကြ၊ ကိုယ့်အားကိုယ်ကိုးကြမယ်၊ ဆင်ခြင်တုံတရားအပြည့်နဲ့ ဆုံးဖြတ်နိုင်ကြမယ်ဆိုရင်ပဲ အဲဒါဟာ ကျွန်တော်တို့နိုင်ငံအပြောင်းအလဲအတွက် ကြီးမားတဲ့အရွေ့တစ်ခု ဖြစ်လာတာလို့ မှတ်ယူရပါလိမ့်မယ်။\nမြစပဲရိုး says: မှတ်ချက်လေး အတွက် ကျေးဇူးပါ ဇီကလေး နဲ့ မမ ရေ။\nMa Ma says: (မြန်မာ့ဒီမိုကရေစီကို ဓမ္မစေတီခေါင်းလောင်းကြီးလို မဖြစ်စေချင်သလို၊ ဘယ်သူ့ကိုမှလည်း ဦးစံလင်း မဖြစ်စေချင်ဘူး တဲ့။)\nဥပမာပေးတာ ထိရောက်လွန်းလို့ သဘောကျတယ်။ Log in to Reply\tWas this answer helpful?LikeDislike 1684\nအောင် မိုးသူ says: အရင်တုန်းက အင်္ဂလိပ်သီချင်းတွေ နားထောင်ဖြစ်ပေမယ့် ခုတော့ သီချင်းတွေနဲ့ နည်းနည်းဝေးလား\nMike says: .ABBA သီချင်းတွေတော်တော်များများနားယဉ်နေပါပြီ\n.မြန်မာမှုပြု ကြတာလည်း သီချင်းအကုန်နီးပါး….\n.ကျုပ်တို့ကတော့ သူငယ်ချင်းတွေလိုဖြစ်နေပါပြီ…ချစ်တယ်..ချစ်တယ်လို့ အပြန်အလှန်မပြောကြတော့ပေမဲ့\n.အဲ့တာကတော့“၀န်တိုခြင်း” ဆိုတဲ့ဟာပဲ.ခိခိ Log in to Reply\tWas this answer helpful?LikeDislike 12177\nAlinsett @ Maung Thura says: နှလုံးသား နောက် မှာ ဦးဏှောက် ကိုပါ Judge အဖြစ် ထည့်ထား ရဲ့ သား နဲ့ ရင်နာစရာ ကြုံ ခဲ့ ရင်တော့လဲ\nကစားပွဲ ထဲ မှာ အံဇာလှည့် တဲ့ နတ်သိကြား များ က သွေးအေးအေး နဲ့ ကိုယ့်ကို ညစ် လိုက် တယ်လို့ ဘဲ မှတ်လိုက်သင့်သလား….\nအဲဒီ စကားလေးက …အကြောင်းပြလို့ ကောင်းလိုက်တာ… Log in to Reply\tWas this answer helpful?LikeDislike 14462\nkai says: အိမ်ထောင်ပြုတယ်ဆိုတာ.. လူ၂ယောက်က.. သဘောတူညီသတ်မှတ်ချက်တခုကို.. စာချုပ်စာတန်းနဲ့..ဒါမှမဟုတ်…. ဘေးလူတွေအသိအမှတ်ပြုချက်နဲ့ထားတာပါပဲ..။\nသဘောတူညီမျှမှုကို ..တယောက်ယောက်က ဖောက်ရင်လည်း.. ညှိလို့ရ,ရမှာပေါ့…\nတောင်းပန်..ကျေအေးလို့မှမရတော့လည်း.. စာချုပ်ပါအချက်အလက်အတိုင်း..စဖေါက်ဖျက်သူက.. ညှိလို့ရတဲ့ လျှော်ကြေးပေး.. လမ်းဆက်လျှောက်ကြပေါ့…။\nမြန်မာတွေမှာ.. အိမ်ထောင်ရေးကို.. သိပ်ပြီး.. အလေးအနက်ထားလွန်းနေကြတာကိုက.. လူသားမဆန်.. လူယဉ်ကျေးမှုထဲနောက်ကျကျန်နေတယ်… လို့…. ထင်..။ Log in to Reply\tWas this answer helpful?LikeDislike 3924\nweiwei says: ကိုယ်တို့နှစ်ယောက်က အကြွေးရှိပုံမရဘူးလို့ ပြောခဲ့တဲ့သူတစ်ယောက်ကို တစ်ခါတစ်လေ သတိရမိတိုင်း ကျေးဇူးတင်စိတ် ဖြစ်မိတယ် …


မဗေဒါရဲ့ ဗေဒါလမ်း: 04/01/2016 - 05/01/2016\n၁၁ရက် မေလ ၂၀၁၅ (တနင်္လာနေ့)\nငလျင်ဒဏ်ကြောင့် ပျက်စီးခဲ့တာတွေကို ပြင်နေကြလို့ ဆောက်လုပ်ရေးတွေ နေရာတကာမှာ တွေ့နေရတယ်\nအားလုံးကို Day9မှာပြောခဲ့တဲ့အတိုင်းပဲ Christchurch က ငလျင်ဒဏ်ခံထားရတော့ အဲ့ဒိမြို့မှာ ခရီးတစ်ထောက်နားဖို့ ၁ညပဲ အိပ်ပြီး နောက်နေ့ မနက်စောစော Queenstown မြို့ ကို ခရီးဆက်ဖို့ မနက် ၆နာရီခွဲကတည်းက ၂ယောက်သားအိပ်ယာထခဲ့ပါတယ်။ ထဆို ကားက မနက် ၈နာရီခွဲထွက်မှာလေ။ ကားဂိတ်က Christchurch botanical garden နားက isite နားမှာစီးရမှာ ကျွန်မတို့ ဟော်တယ်နဲ့ သိပ်မဝေးလှပေမဲ့ ၂ ဘလောက်လောက် အပေါ်ပြန်တက်ရတာပေါ့။ မနက်စာကို လမ်းမှာတွေ့တဲ့ အိမ်ကော်ဖီဆိုင် “Robert Harris” မှာပဲ ကော်ဖီနဲ့ အသားညှပ် Pie လိုမျိုး စား ၊ Mr.Right ကတော့ ရိုးရိုးပေါင်မုန့် ဂျင်သုတ်ပဲ စားတယ်။ ကော်ဖီ ၁ ခွက်နဲ့ မုန့် ၂ခု စားတာ NZD 18.70 ကျတယ်။ Pie က ပူလို့ မနည်း မှုတ်ပြီး အမြန်စားရတယ်။ ကားဂိတ်ရောက်တာ နောက်ကျမှာစိုးလို့။ တကယ်တော့ နောက်မကျပါဘူး။ စောတောင် စောနေပါသေးတယ်။ ကားဂိတ်ရောက်တော့ ခရီးသွားကားတစ်စီးရပ်ထားတာတွေ့လို့ ကိုယ့်ကားမှတ်လို့ အူးယားဖားယားသွားမေးရသေးတယ်။ မဟုတ်ဘူးဆိုမှ သက်ပြင်းချနိုင်တယ်။ ဒါတောင် ကားသမားကြီးက နောက် နေလို့ ဇဝေဇဝါဖြစ်ရသေးတယ်။ သိတဲ့အတိုင်းပဲ မဗေဒါရဲ့ ပြဿနာက အဲ့ဒိ အနောက်တိုင်းသားတွေနောက်တာကို သဘောမပေါက်တာ။ သူတို့က ရုပ်တည်ကြီးတွေနဲ့ကိုး။\nMr.Right က ရှေ့ကလျှောက် ကိုယ်က နောက်ကနေ အမိအရ selfie ဆွဲနေတာ နံရံပေါ်က ပုံတွေကို\nဒီမှာလဲ Construction တွေ\nကိုယ်တို့ စားခဲ့တဲ့ မနက်စာ\nMr.Right စားတဲ့ မနက်စာ\nကားဂိတ်ရောက်တော့မယ်... သူရှေ့ကလျှောက်နေတုန်း ကိုယ်ကလဲ နောက်က ရိုက်\nအဲ့ဒိနေ့မှာ တစ်နေ့လုံးနီးပါးက ကားစီးလိုက် ရှုခင်းတွေကြည့်လိုက်နဲ့ပဲ အချိန်ကုန်သွားတာ။ Christchurch ကနေ Queenstown မြို့ကို ၈နာရီကြာ ကားမောင်းရတယ်လေ။ မနက် ၈ခွဲကားက ကွင်းစတောင်းမြို့ကို ညနေ ၄နာရီခွဲရောက်တယ်။ ကားပေါ်မှာပေမဲ့ မပျင်းရပါဘူး။ ကားမောင်းတဲ့ လူကြီးနဲ့ သူ့ခုံနောက်တစ်ဖက်တစ်ချက်စီမှာ တစ်ယောက်တည်းထိုင်နေတဲ့ အဖွားကြီး ၂ယောက်လေပေါလိုက် အဖွားကြီး ၂ယောက်ရဲ့ အဖိုးကြီး attention အပြိုင်အဆိုင်ယူ စကားပြောနေကြတာနဲ့ ဖျော်ဖြေရေးဖြစ်နေတယ်။ ဒါပေမဲ့ အဖွားကြီးတွေကလဲ သူတို့ ရည်ရွယ်ချက်နဲ့ သူတို့ရှိတယ်။ ကားသမား အိပ်ငိုက်မှာစိုးလို့ ပြောနေကြတာ။\nဒုတိယလိုင်းခုံမှာ ထိုင်တယ်။ သူ့မေ့စေ့က ဒဏ်ရာလဲ တော်တော် သက်သာလာပြီ\nကားသမားအဖိုးကြီးကလဲ သူတစ်ယောက်ထဲဆိုရင် အရင် ကားသမားတွေလိုပဲ လမ်းတစ်လျှောက်ကအကြောင်းတွေကို မိုက်ကြီးနဲ့ရှင်းပြနေတတ်ပါတယ်။ သူပြောတဲ့အထဲမှာ မှတ်မိနေတာလေးတွေကတော့ နယူးဇီလန် အစိုးရက ခုလို အဝေးပြေးလမ်းတွေကောင်းနေအောင် ရတဲ့ အခွန်ငွေထဲက ဒေါ်လာ ၅သန်းလား (၅သိန်းလားတော့ မသေချာဘူး) သီးသန့်ထားပြီး လမ်းကို ထိန်းသိမ်းထားတယ်ဆိုတာ။ သူအဲ့လိုပြောတော့ ကိုယ့်မြန်မာပြည်က ပေးနေရတဲ့ ဝင်ငွေခွန်တွေအပြင်၊ လမ်းတစ်လျှောက် ပေးလိုက်ရတဲ့ တံတားကြေး၊ လမ်းကြေး၊ ဘီးခွန်၊ မြို့ဝင်ကြေး၊ မြို့ထွက်ကြေး ဝါးလုံးကြီးတွေ တားတောင်းနေကြပြီး စုတ်ပြတ်သတ်နေတဲ့ လမ်းတွေကို ပြေးသတိရမိတယ်။ (ခု ပြည်သူ့ အစိုးရသစ်က အဲ့ဒါတွေကို အနည်းနဲ့အများရှင်းထုတ်လိုက်တယ်ဆိုတာ သိရတော့ ဝမ်းသာတယ်။ ဒါက ပို့စ်ရေးတဲ့အချိန် ပြောင်းလဲနေလို့ ထည့်တဲ့ စာကြွင်း)\nနေ့လည် ၁၂နာရီမှာ ထမင်းစားဖို့ Lake Tekapo မှာ ၃၅ မိနစ် break ပေးတယ်။ အဲ့ဒိနေရာလေးက အရမ်းသာယာတာပဲ ဘယ်မြို့နဲ့မှ မနီးပေမဲ့ သူက မြို့ငယ်လေးတစ်ခုလို ဆိုင်လေးတွေရှိတယ်။ Resort Hotel တစ်ခုတော့ တွေ့ခဲ့တယ်။ အဲ့ဒိ ရေကန်က tourist attraction လားတော့မသိဘူး အရမ်းတော့ လှတယ်။ အနောက်ဘက်က တောင်တန်းကြီးတွေ ခြံရံပြီး မြက်ခင်းစိမ်းကြီးတွေနဲ့ ကန်ရေပြင် ပြာလဲ့လဲ့က အရမ်း ပနာရနေတယ်။ ကားပေါ်ကဆင်းလိုက်တာနဲ့ ရေကန်ဘက်ကနေ အဆောက်အဦးတွေကြားဖြတ်တိုက်လာတဲ့ လေအေးကြောင့် ချမ်းစိမ့်တက်သွားလို့ ခုန်နေရတယ်။ ကားသမားဝင်တဲ့ ဆိုင်လေးထဲပဲ ဝင်လိုက်ပြီး ဘာစားရမှန်းမသိဖြစ်နေတယ်။ နောက်တော့ Mr.Right က Double Beef Burger နဲ့ အာလူးကြော်မှာလိုက်တယ်။ တစ်ပွဲကို NZD 20.50 ကျတယ်။ စိတ်ထဲမှာ အနောက်တိုင်းက သူတို့ စားနေကျ ခပ်အီအီ ဘာဂါပုံစံမျိုးပဲ မှန်းထားတော့ ၁ပွဲပဲ မှာလိုက်တယ်။ ပြီးတော့ သူတို့က ပေးတာလဲ များတော့ ၂ယောက် တစ်ပွဲ လောက်လောက်တယ်လို့ ယူဆပြီး ၁ပွဲပဲ မှာလိုက်တယ်။ စားသောက်ဆိုင်ကနေ ရေကန်ဘက်ကို ထွက်လို့ရတယ်။ ရာသီဥတုက အေးအေးနဲ့ လေကလဲ တအားကောင်းတယ်။ နေရောင်လေး ပြပြထိုးနေတဲ့ တည့်တည့်မှာ ထိုင်နေမှပဲ အချမ်းနည်းနည်းသက်သာတယ်။ အရင်က အရှေ့တောင်အာရှနိုင်ငံနဲ့ ကိုယ်နေတဲ့ နိုင်ငံတွေမှာဆို နေပူလို့ နေကို ကွယ်အောင် လိုက်ပုန်းနေတဲ့သူ။ ခုတော့ အနောက်တိုင်းသားတွေ နေပူစာလှုံ နေကြိုက်ရခြင်းအကြောင်းရင်းကို နည်းနည်း နားလည်လာတယ်။ ဒါပေမဲ့ ကိုယ်တွေကတော့ ရာသီဥတု အေးလို့ နေပူစာလှုံတာ။ သူတို့ကတော့ ဒီလောက်ပူတဲ့ ဖူးခက်တို့ ဘာလီတို့မှာလဲ ကမ်းစပ် နေပူခံပြီး ဘာကောင်းလဲ တော့ မသိ။\nသဘာဝအတိုင်း ပြာလဲနေတဲ့ Lake Tekapo ကို စမြင်ရပြီ\nCar Park ထဲမှာ ကားထဲက ဆင်းဆင်းချင်း ရိုက်ဖြစ်တာ\nအပြင်မှာ အေးလို့ ဆိုင်ထဲကနေ လှမလားလို့ စမ်းကြည့်တာ မလှပါဘူး...\nကားဆရာကြီးနဲ့ အဖွားကြီး ထဲက တစ်ယောက်\nအဲ့ ရှုခင်းတွေ အဲ့အရောင်တွေက မသိ လူလုပ်ထားတာ ထင်မယ် Perfect ဖြစ်လွန်းလို့\nဆိုင်ထဲမှာလဲ စားပွဲ ၃ဝိုင်းလောက်ပဲ ရှိပေမဲ့ မှာထားတဲ့ ဘာဂါကလဲ အတော်လေးကို စောင့်လိုက်ရတယ်။ ဒါပေမဲ့ ဘာဂါလာတော့ ပူပူလေးနဲ့ အတော်လေးကို စားကောင်းတယ်။ ဆိုဒ်ကလဲ အကြီးကြီးမဟုတ်ဘူး။ နောက်တစ်ပွဲမှာချင်ပေမဲ့ သူတို့လုပ်တာ နှေးတော့ အချိန်မလောက်မှာစိုးလို့ မမှာခဲ့တော့ဘူး။ ဒီလိုနဲ့ ၂ယောက်သား စားကောင်းတဲ့ ဘာဂါတစ်လုံးကို မဝတဝ မျှစားခဲ့ရတယ်။ (စာကြွင်း Queenstown မှာ အရမ်းနာမည်ကြီးတဲ့ FergBurger ဆိုတာရှိတယ်။ ဒါပေမဲ့ ခုစားခဲ့တဲ့ Lake Tekapo က ဘာဂါလဲ သူ့ဟာလေးနဲ့ သူကောင်းတယ်။)\nစားကောင်းတဲ့ ဘာဂါပူပူလေး လာပြီ\n၁၂နာရီ၃၅အတိမှာ အဲ့ဒိ ရေကန်နားက စားသောက်ဆိုင်ကနေ ထွက်တယ်။ Mr.Right ကတော့ ခုထက်ထိ အဲ့နေရာလေးကို ကြိုက်လို့ နောက်တစ်ခေါက်လာဖြစ်ရင် ဒီမှာ ညအိပ်မယ်ဆိုပြီး တဖွဖွပြောနေလေရဲ့။\nဒီလိုနဲ့ လမ်းတစ်လျှောက်မောင်းလာလိုက်၊ ရှုခင်းတွေတဝကြီး ကြည့်လိုက်၊ အိပ်ငိုက်လိုက်နဲ့ပေါ့။ တောင်ထိပ်တွေမှာ ရေခဲ့ဖုံးနေတဲ့ ရေခဲတောင်တွေကို စတွေ့လာရတယ်။ ရာသီဥတုကလဲ တဖြည်းဖြည်းပိုအေးလာမှာပေါ့။ ကိုယ်က ကားထဲဆိုတော့ သိပ်သတိမထားမိဘူး။ အဲ့ဒိဘက်ပိုင်းလမ်းတွေကတော့ ထိမ်းတော့ မောင်းရမယ်။ စလစ်ဖြစ်တတ်ပုံတော့ ရတယ်။ ပြီးတော့ တချို့နေရာတွေမှာ ဘေးနံရံတောင်ပေါ်ကနေ ကျောက်တုံးကျတတ်တယ်ဆိုတဲ့ သတိပေးဆိုင်းဘုတ်တွေလဲ မကြာခဏတွေ့ရတယ်။ နှင်းတောင်အရည်ပျော်ပြီး စီးဆင်းနေတဲ့ တောင်ကျရေတွေကြောင့် တောင်ကြားက ချောင်းလေးတွေကိုလဲ ကားလမ်းနဲ့ အပြိုင်တွေ့လာရတယ်။ ရှုခင်းက အရင်ရက်တွေကနဲ့ မတူတော့ပြန်တော့ ကိုယ့်အတွက် မရိုးရဘူးဖြစ်နေတာ။\nကိုယ့်အတွက် ပထမဆုံး ရေခဲတောင် အစစ်ကို မြင်ဖူးတာပဲ\nမောင်းနေရင်း တောင်ကြီးတွေက တဖြည်းဖြည်း နီးလာလိုက် ပျောက်သွားလိုက်\nဒါပေမဲ့ အဲ့ဒိ တောင်ကြီးတွေ ဘက်ကို ဦးတည်မောင်းနေတာတော့ သေချာတယ်။\nတဖြည်းဖြည်း ရေခဲတွေ ပိုများလာတဲ့ တောင်တွေ တွေ့ရတယ်\nညနေ ၃နာရီခွဲလောက်မှာ တစ်ခါ အိမ်သာအတွက်ရပ်ပေးရင်း အဲ့ဒိက မိသားစု သစ်သီးခြံထိပ်က သစ်သီးအရောင်းဆိုင်လေးကို ဝင်ကြည့်လို့ရပြန်ရော… ပေးတဲ့ အချိန်ကလဲ ၁၀မိနစ် ၁၅ မိနစ်လောက်ပဲ အိမ်သာလဲပြေးရ၊ အသီးဆိုင်လဲ ပြေးကြည့်ရနဲ့ပေါ့။ မဗေဒါလဲ ဟိုအသီးလိုချင် ဒီအသီးလိုချင်ပေါ့။ အမှန်တော့ အိမ်ပြန်လက်ဆောင်ဝယ်ချင်တာ အသီးဆိုတော့ လေးလဲလေးတယ် မခံလဲ မခံဘူးလေ။ အသီးတွေအလိုက်လဲ သူတို့က လှီးထားပြီး အမြီးတွေကျွေးတယ်။ ဒါပေမဲ့ တစ်ခြားကားပေါ်က ပြည်ကြီးတရုတ် တစ်သိုက်ပါလာတော့ အမြည်းကို လှီးပြီး ပန်းကန်ထဲရောက်တာနဲ့ အလုအယက်စားနေကြလို့ ဆိုင်သမားက အော်ထုတ်ပြီး ထပ်မလှီးတော့ဘူး။ (သူတို့ ရောက်လာတာနဲ့ ဘာမှကို မအေးချမ်းတော့တာ)။ အဲ့ တရုတ်တွေ အဲ့လိုတွေကျပ်ကျပ်လုပ် အနောက်တိုင်းကလူတွေက အမြင်ကပ်တော့ အာရှသားတွေဆိုပြီး သိမ်းကြုံးပြောခံရတာ။\nနယူးဇီလန်လို English စကားပြောနိုင်ငံမှာ အိမ်သာထဲက ဆိုင်းဘုတ်က တရုတ်လိုရေးထားတာ ဘာလို့လဲ စဉ်းစားသာကြည့်တော့\nဝယ်ချင်စရာ မိသားစု အသီးဆိုင်လေး\nသူတို့လုပ်တာနဲ့ ကိုယ်တောင် Golden Kiwi ဆိုတာ တစ်ခုတည်းကိုပဲ မြည်းကြည့်ပြီး အဲ့ဒါပဲ ဝယ်ခဲ့လိုက်တယ်။ NZD 7.45 ကျတယ်။ ကောင်းမှကောင်း ချိုမှချို။ အဲ့ဒိ ဆိုင်ကနေ အထွက်ပြီးတော့ ကားပေါ်မှာ ပရုတ်ဆီနံ့တွေ ထောင်းထောင်းထလာတယ်။ အဲ့ဒိမှာပဲ ရှေ့က အလွန်မှ စကားများတဲ့ အဖွားကြီး ၂ယောက်က ထပြီး ကွန်ပလိန်းပါလေရော။ တော်တော်လေးလဲ စိတ်ဆိုးကြပုံရတယ်။ အများသုံး အဝေးပြေးကားပေါ်မှာ ခုလို လူတိုင်းမခံနိုင်တဲ့ အနံ့ပြင်းလိမ်းဆေးမျိုးလိမ်းရလားဆိုပြီးတော့။ ကားဆရာကိုလဲ မိုက်ကြီးနဲ့ အော်ခိုင်းတာပေါ့။ အနံ့ကလဲ ကျွန်မတို့ ကားအရှေ့ပိုင်းမှာ ပိုပြင်းနေတယ်။ အဲ့ဒိအဖွားကြီးတွေက ကားဆရာပြီးနောက်ခုံဆိုရင် ကျွန်မတို့က ဒုတိယလိုင်းမှာထိုင်တာပေါ့။ ပြီးတော့ အဲ့လို ပုဆိမ်တံဆိပ် လိမ်းဆေးနံ့ကလဲ ကြည့်ရတာ သူတို့ အဖြူတွေ မသုံးဘူးထင်တယ်။ အာရှသားတွ ပဲ သုံးတယ်ထင်ပါတယ်။ အဖွားကြီးက ကျွန်မတို့ကို ဂျိုကြည့်နဲ့ လှည့်ကြည့်ပါလေရော။ ကျွန်မတို့လဲ ကျွန်မတို့ မဟုတ်ကြောင်း ချက်ချင်းတော့ ရှင်းပြရတာပေါ့။ တရားခံက ကျွန်မတို့ နောက်ခုံ တတိယလိုင်းက မလေးရှားက မလေး အဖွားကြီး ၂ယောက်။ အဲ့ဒါမျိုးက အာရှမှာပဲ တစ်ဦးနဲ့တစ်ဦးနားလည်ပေးထားလို့ လုပ်လို့ရချင်ရမယ်။ အမှန်တော့ အများနဲ့သက်ဆိုင်တဲ့နေရာတွေမှာ အရမ်းသတိထားသင့်တယ်။ ကားပေါ်မှာ မုန့်အစိုတောင် စားခွင့်မပေးဘူး၊ အာလူးကျော်တို့ ဘာလို့ လောက်ပဲ စားခွင့်ပေးထားတာ။ ကိုယ်တွေ အာရှသားတွေကလဲ သိတဲ့အတိုင်း တစ်ခုမဟုတ် တစ်ခု လုပ်လိုက်ရမှ။ ကိုယ်တွေကတော့ အဲ့ ပရုတ်ဆီနံ့ကို ခံနိုင်ပေမဲ့ ဘိုမကြီးတွေကတော့ မျက်စိ မျက်လုံးတွေတောင် အတော်စပ်သွားပုံရတယ်။ ဒါတောင် သူတို့က တစ်ခုံကျော်မှာ ထိုင်နေပေလို့။ တကယ်လုပ်တဲ့ မလေးရှားက မလေးမိန်းမကြီး ၂ယောက်ကတော့ ငြိမ်နေလေရဲ့။ သူတို့လဲ ပြောခံရတော့ ဆက်မလိမ်းတော့ပါဘူး။ အနံ့လဲ ခဏနေတော့ လျော့သွားတယ်။\nကားဓာတ်ဆီထည့်နေတုန်း အညောင်းပြေ ဓာတ်ပုံ ဆင်းရိုက်တာပဲ... စိတ်ကြီးတယ်။\nနောက်ကျတော့ လမ်းတွေနဲ့ ဘေးက တောင်ကျချောင်းလိုတွေက လှလို့ ကိုယ်တွေက ဝယ်လာတဲ့ Samsung camera အသစ်ဆက်ဆက်လေးနဲ့ ဓာတ်ပုံရိုက်တော့ သူတို့က နောက်ကနေ screen ကို မြင်ရတယ်လေ။ အဲ့ဒါနဲ့ နောက်ကနေ သူတို့ရဲ့ ဖုန်းအဟောင်းလေး (smart phone မဟုတ်ဘူး) ထုတ်ပေးပြီး Mr.Right ကို ရှေ့ကလမ်းတွေကို ရိုက်ပေးဖို့ ပြောပါလေရော။ Mr.Right လဲ ကြိုးစားပြီး ရိုက်ပေးတာပါပဲ။ ဒါပေမဲ့ သူတို့ ဖုန်းနဲ့ ကိုယ့် ကင်မရာရဲ့ ရလဒ်ချင်းတော့ ဘယ်တူမလဲနော်။ ရိုက်ပေးပြီး သူတို့ကို ပြန်ပေးပြီး ရှင်းပြရသေးတယ်။ ဒါပေမဲ့ ရပါတယ်တဲ့။\nဒီကျောက်တုန်းကြီး က အရင်က မရှိဘူး။ နောက်မှ တောင်ပေါ်ကနေ ပြုတ်ကျလာတာတဲ့\nQueenstown နား နီးလာလေး အဲ့ စမ်းချောင်းလေးတွေ တွေ့လာလေ။\nဒီလိုနဲ့ ညနေ ၄နာရီခွဲမှာ Queenstown မြို့ထဲကို ရောက်ပါတယ်။ ကျွန်မတို့ရောက်တော့ မိုးတွေဖွဲဖွဲရွာနေလို့ နည်းနည်းတော့ ဒုက္ခရောက်တယ်။ ဆင်းဆင်းချင်း စိုရွဲမသွားပေမဲ့ ၅မိနစ်လောက်နေတာနဲ့ ရွဲဖို့ရာ မြင်တယ်။ ကားသမားက ကျွန်မတို့တည်းမဲ့ ဟော်တယ် Heartland ကို ဆင်းမဲ့သူရှိလား မေးပြီးသား။ Heartland က Tripadvisor မှာကြည့်တုန်းကတော့ အတော်လေး အကောင်းရေးကြသလို၊ တခြားနဲ့ယှဉ်ရင် ဈေးလဲကြီးပါတယ်။ ပြီးတော့ သူက နာမည်လဲရထားတဲ့ ဟော်တယ်ထင်ပါတယ်။ ကျွန်မတို့ ၂ယောက်အပြင် အနောက်က မလေးရှား အဖွားကြီး ၂ယောက်လဲ ဆင်းတယ်။ သူတို့က လူကြီးဆိုတော့ ကြောက်တယ်။ ကျွန်မတို့ကို အကူအညီတောင်းတာပေါ့။ ပျောက်သွားမှာစိုးလို့။ တူတူပဲ ကျွန်မတို့လဲ Heartland hotel သွားမှာ လိုက်ခဲ့ဆိုပြီး ပြောလိုက်တယ်။ ကားဆရာက ဟော်တယ်နောက်ပေါက်ကို ချပေးသွားတာ။ ဟော်တယ်ထဲရောက်တော့ ကျွန်မတို့ ချက်အင်ဝင် အခန်းရတော့ မြေညီထပ်မှာပဲ ဘာရှုခင်းမှ မမြင်ရဘူး။ ရှုခင်းမြင်ရတဲ့ အခန်းတွေကျတော့ တော်တော်လေး ဈေးကြီးပုံရတယ်။ အခန်းတွင်း အပြင်အဆင်ကလဲ ကျွန်မတို့ကို ဒီလောက်ကြီး အထင်မကြီးစေခဲ့ဘူး။ ပြောရမယ်ဆိုရင် နာမည်ကြီးဟော်တယ်ဖြစ်ပြီး Christchurch မှာ တည်းခဲ့တဲ့ ဟော်တယ်လေးလောက်တောင် အတွင်းပိုင်းက မသားနားဘူး။ ကျွန်မတို့ရတဲ့အခန်းကလဲ ဟိုဘက်အခန်းနဲ့ တံခါးပေါက်တစ်ခု အတွင်းဘက်မှာ ဆက်နေတယ်။ Mr.Right ကတော့ အဲ့ဒါကို စိတ်မလုံလို့ ခုံတွေနဲ့ကာထားလိုက်တယ်။ အပြင်ဘက်မှာလဲ ဝရံတာလိုလေးရှိတယ်။ မြေညီထပ်တင်ဆိုတော့ အရှေ့ကလေ လူခုံဝင်လာမှာစိုးရသေးတယ်။ မဖြစ်တော့ မဖြစ်ပေမဲ့ သတိဆိုတာ ပိုတယ်မရှိလေ။ အဲ့ဒါနဲ့ အစကတည်းက အဲ့ဒိ ဟော်တယ်ကို ပထမတစ်ရက် Book မယ်။ Queenstown ရောက်မှ ဆက်ရှာမယ်ဆိုတဲ့ အတွေးက ပိုခိုင်လာတယ်။ နောက်ရက်ဆက်မနေချင်တော့ဘူး။ ဈေးဒီလောက်ပေးထားပြီး မတန်ဘူးထင်လို့။\nဗိုလ်လုပ်ချင်တဲ့ ကောင်းဆိုတာ ခုလို ပေါရဲရတယ်\nဒီလိုနဲ့ ညနေ ၆ နာရီလောက်ကျတော့ မြို့ထဲဘက် ညစာစားဖို့ရယ်၊ နောက်နေ့ Milford Sound သွားဖို့ အစီအစဉ်အတွက် စုံစမ်းဖို့ရယ်နဲ့ တခြားနေလို့ကောင်းမဲ့ ဈေးချိုချို Backpacker နေရာလေးတွေရှာဖို့ ထွက်ခဲ့ကြတယ်။ ဟော်တယ်ကနေ မြို့ထဲကို လမ်းလျှောက်သွားလို့ရတယ်။ မြို့ထဲမှာ တိုးရစ်တွေကို ကူညီတဲ့ isite က အလွယ်တကူရှာလို့ရပါတယ်။ isite ထဲဝင်ပြီးတော့ပဲ သူတို့ကို Milford sound နဲ့ နောက်နေ့ Gondola မှာ zipline စီးဖို့ တစ်ခါတည်း စုံစမ်းလိုက်တယ်။ သူတို့ဆီကဝယ်တာ ဈေးလဲ စိတ်ချရသလို Service လဲ မစိုးရိမ်ရဘူး။ သူတို့က အစိုးရအဖွဲ့လေ၊ တိုးအေဂျင့်တွေက သူတို့ဆီလာပြီး စာရင်းပေးထားရတာ။ လိမ်လို့မရဘူး။ အချဉ်မဖမ်းဘူးကိုး။ ပြီးတော့ ကိုယ့်အတွက် ဈေးအချိုဆုံးရှာပေးတယ်။\nမဗေဒါတို့က zipline လုပ်မယ်ဆိုတာရော၊ Cable car နဲ့ Gondola ပေါ်အတက်အဆင်းလုပ်ဖို့ လက်မှတ်ဝယ်တဲ့အတွက် အဲ့ဒိတောင်ပေါ်က အင်တာနေရှင်နယ် ဘူဖေးကို နောက်ထပ် NZD ၂၆ ထပ်ထည့်ရင် စားလို့ရတယ်ပြောလို့ အဲ့ဒိ ဘူဖေးပါ ဝယ်လိုက်တယ်။ ခရီးစဉ်ရဲ့ နောက်ဆုံးမြို့လဲရောက်နေပြီ၊ ပြီးတော့ အဆင်မပြေမှုတွေ၊ ထိခိုက်ဒဏ်ရာတွေနဲ့ စခဲ့တဲ့ ပျားရည်ဆန်းခရီးလေးကို Luxury romantic scenic Lunch လေးနဲ့ အဆုံးမှာ ခံစားသင့်တယ်ထင်တယ်လေ။\nMilford Sound အသွားအပြန်ကားနဲ့ ကြို၊ သင်္ဘောစားရိတ်ရောအပါအဝင်၊ Gondola Cable Car နဲ့ အတက်အဆင်း၊ Ziplining4routes နဲ့ တောင်ပေါ် နေ့လည်စာ ဘူဖေးစုစုပေါင်း အားလုံး NZD 598 ကျတယ်။ တစ်ယောက်ကို အနီးစပ်ဆုံးယူရင် NZD 300 လောက်သွားကျတာပေါ့။\nအဲ့ဒါဝယ်ပြီးတော့မှ အနားက Mall တစ်ခုရဲ့ Food court မှာ အာရှဆိုင်တွေ အများကြီးတွေ့တာနဲ့ ပျော်ပျော်ကြီး သွားစားကြတယ်။ ကိုရီးယား၊ တရုတ်၊ ဂျပန်စာတွေ ရိုးလာတော့ ဒီတစ်ခါတော့ အိန္ဒိယစာလေး စားဖြစ်တယ်။ ဆိတ်သားဟင်းနဲ့ ထမင်း ပါပရာကြော်လေးတစ်ချပ်ပါတဲ့ Set ကို NZD 10.5 စီပေးရတယ်။ Mr.Right က ထမင်းလေး ပိုထည့်ဖို့တောင်လိုက်တာ NZD 10.5 အပြင် အပိုထမင်းခ NZD 3.5 ပေးလိုက်ရတယ်။ ဘုရား… ဘုရား ထမင်းလေး တစ်ကော်ကို ဒေါ်လာ ၃ကျပ်ခွဲ ပေးလိုက်ရတော့ မဗေဒါကတော့ Mr.Right ကို သိပ်မကြည်ချင်တော့ဘူပေါ့။ ဒါပေမဲ့ သူလဲ မသိလို့ပဲလေဆိုပြီး မပြောသေးဘူးပေါ့နော်။\n(မဗေဒါတို့ ၂ယောက် ခရီးသွားရင် သိပ်တည့်တာပဲလို့ လာဖတ်နေကျ Wine က ရှေ့ပိုစ့် ကွန်မန့်မှာ ပြောလို့… Queenstown မှာ သဘောထားကွဲလွဲမှုတွေ အတော်များတာ လာမယ်။ ခိခိ…)\nAsia food court က Indian ဆိုင်မှာ ထမင်းမှာနေတာ\nဟင်းကတော့ များပါတယ်။ ထမင်းပေးတာတော နည်းတယ်။ ဒါပေမဲ့ ကျွန်မအတွက်တော့ လောက်ပါတယ်။\nထမင်းစားပြီးထွက်လာတော့ ကားပေါ်က အဖွားကြီး ၂ယောက်နဲ့ လမ်းပေါ်မှာတွေ့တယ်။ အဲ့ဒိကျမှ သူတို့ ဘယ်နိုင်ငံကလဲ သိတာ။ ကိုယ်တွေကို ဘယ်နိုင်ငံကလဲဆိုတော့ စင်္ကာပူကလို့ ပြောလိုက်တာ။ Mr. Right ကို မလေးလူမျိုးထင်ပြီး အဖွားကြီးတွေက အားပါးတရ မလေးရှားစကားတွေပြောပါလေရော။ နောက်မှ မဟုတ်ဘူး ငါတို့က စလုံးမှာနေတဲ့ မြန်မာတွေလို့ ပြန်ရှင်းရတယ်။ အဖွားကြီးတွေကလဲ ဒီလာပြီး သူတို့နဲ့ နိုင်ငံနီးတဲ့ အာရှသားတွေ တွေ့တော့ အားကိုးသလို ပျော်တဲ့ပုံပေါ့။ ဒါနဲ့ သနားလို့ နင်တို့ချည်းပဲ လာတာလား။ ထမင်းစားချင်ရင် ရှေ့က Mall ထဲမှာ အာရှအစားအစာတွေရှိတယ်လို့ပြောလိုက်တယ်။ သူတို့က တိုးဂရုနဲ့ လာတာတဲ့။ ကျန်တဲ့အဖွဲ့တွေက ရောက်နေပြီတဲ့။ သူတို့က နောက်ကျနေလို့တဲ့။ မနက်ဖြန်ကစပြီး တိုးအဖွဲ့နဲ့ပဲ သွားတော့မှာတဲ့။ သူတို့ ပရုတ်ဆီလိမ်းလို့ ကိုယ့်အထင်လွဲခံရပေမဲ့လဲ ကိုယ့်အာရှသားချင်းတွေ့ရတာ ဝမ်းသာတဲ့သူဆိုတော့ ပစ်မထားရက်တော့လဲ မေးရတာပေါ့။ ခုတော့ အဖွဲ့လိုက်လာတာဆိုတော့ စိတ်ပူစရာမလိုတော့ပါဘူးလေ။\nသူတို့ကို နှုတ်ဆက်ပြီးတော့ isite က ယူလာတဲ့ ကြော်ငြာစာရွက်လေးတွေထဲက ကိုယ်စိတ်ဝင်စားတဲ့ တည်းခိုခန်းအသေးလေးတွေကို လိုက်စုံစမ်းတာပေါ့။ အဲ့ဒိထဲမှာ ကျွန်မစိတ်အဝင်စားဆုံးက Blacksheep Backpaker ဆိုတာလေးကိုပေါ့။ သူ့ထဲမှာ ရေးထားတာရော၊ ဓာတ်ပုံအရရောက ရှုခင်းလဲ ကောင်းတယ်၊ ဈေးကလဲ တန်တယ်လေ။ တစ်ညမှ NZD 50 ပဲ ဆိုလား။ Mr.Right ကတော့ သွေးကြီးတဲ့သူလို့ပဲ ပြောရမလား။ သိပ် အပေါစားတွေဆိုပြီး နှာခေါင်းရှုံ့ချင်တာ။ ကိုယ်ကတော့ နေဖူးတယ်ရှိအောင် နေကြည့်ချင်တယ်။ သူကတော့ ဟိုဟာဖြစ်သလေး ဒီဟာဖြစ်သလေး ပွစိပွစိလုပ်နေလို့၊ ဒါဆို နင်နေချင်တဲ့ နေရာရှိလား၊ရှိရင်ပြောဆိုတော့ သူက မပြောနိုင်ဘူးလေ။ ကိုယ်က ရှေ့ကိုကြိုမြင်လို့ isite မှာ ကတည်းက အဲ့ဒိ တည်းခိုခန်းအတွက်ပါ ကြိုကြည့်လာတာ။ အဓိက အဆွဲဆောင်ဆုံး အချက်ကတော့ Free wifi ရှိတာပဲ။ နယူးဇီလန်က ဟော်တယ်ကြီးတွေက အင်တာနက် အလွန်ကပ်စေးနဲတာလေ၊ အင်တာနက်သုံးချင် သက်သက်ဝယ်ရပြီး ဈေးကကြီးသေးတယ်။\nနောက်ဆုံးတော့ Blacksheep ကိုရောက်သွားရော။ မနက်ဖြန် Check in ကို နောက်ကျမှ ဝင်မယ်ရလားဆိုတော့ ရတယ်တဲ့။ NZD 50 တန်းအခန်းက သူများတွေနဲ့ ရောနေရမှာမို့ Upgrade လုပ်လိုက်ပြီး သူတို့ဆီမှာ ရှိတဲ့ အကောင်းဆုံ အခန်း ကိုယ်ချည်းပဲ သီးသန့်နဲ့ အကျယ်ဆုံးအခန်းကို ယူလိုက်တယ်။ အခန်းကိုတော့ တက်မစစ်ဖြစ်လိုက်ဘူး။ တစ်ညကို NZD 80 ကျတယ်။ ခုနေနေတဲ့ Heartland hotel ထက် တစ်ညကို NZD 50 လောက် သက်သာသွားတယ်။ ရှုခင်းကြည့်လို့ရမယ်။ ၄ညအိပ်ရင် ဒေါ်လာ ၂၀၀ သက်သာမယ်။ ဒါဆို တခြားနေရာတွေမှာ သုံးဖို့ ထွက်လာမယ်။ မကောင်းဘူးလား။ ကိုယ်ကတော့ ဒီလိုပဲ တွေးပြီး ပျော်နေပေမဲ့ Mr. Right ကတော့ အောက်သက်သက်ကြီးနဲ့ ဘာကို စိတ်တိုင်းမကျမှန်းမသိ မှုံကုတ်နေတော့ ကိုယ်လဲ ဘယ်စိတ်ထဲ ကောင်းမလဲ။ ဒါပေမဲ့ မပြောသေးဘူး ကြည့်နေတယ်ပေါ့လေ။\nQueenstown from Bob's Peak (photo from wiki)\nဒီနေ့မှာ ဘာမှ သိပ်မလုပ်ဖြစ်လိုက်ဘူးဆိုတော့ Queenstown မြို့အကြောင်းလေး အကျဉ်းချုပ်နဲ့ ကိုယ့်ခံစားချက်လေးကို ပြောပြမယ်နော်။\nQueenstown မြို့က နယူးဇီလန်ရဲ့ တောင်ဘက်ကျတဲ့ မြို့တစ်မြို့ဖြစ်တယ်။ သူက Wakatipu ရေကန်ကို ဝန်းရံထားတဲ့ တောင်တွေရဲ့ ခြေရင်းမှာ ရှိတဲ့ မြို့လေးဆိုတော့။ ရှုခင်းက ရေကန်ရယ် တောင်တန်းတွေရယ်နဲ့ အရမ်းလှတယ်။ နယူးဇီလန်ကို လာလည်ချင်တယ် ဒါပေမဲ့ အချိန်သိပ်မရလို့ ဘယ်မြို့ကို လည်ရမလဲဆိုရင် တော်တော်များများက Queenstown ကို လည်ဖို့ အကြံပေးကြလိမ့်မယ်။ အဲ့လိုအကြံပေးတာလဲ ပေးချင်စရာပဲလေ။ Queenstown မြို့လေးက ခရီးသွားတွေ လိုချင်တဲ့ အချက်တွေအကုန်လုံးနဲ့ ပြည့်စုံနေတာကိုး။\nလှပတဲ့ မြို့လေးထဲမှာပဲ အပန်းဖြေခရီးထွက်ချင်လား၊ ဒါမှ မဟုတ် စွန့်စွန့်စားစား တွေ လုပ်ချင်ရင်လဲ ဖြစ်တယ်။ ကမ္ဘာ့အဆင့်မှီ စိတ်လှုပ်ရှားဖွယ် ကစားနည်း အစီအစဉ်တွေလဲ အပြည့်ပဲ။ Shopping ထွက်ချင်တဲ့သူတွေအတွက်လဲ Shopping ထွက်လို့ရမဲ့ ဆိုင်လေးတွေရှိတယ်။ bar တွေ၊ မုန့်ဆိုင်လေးတွေကလဲ တခြား နယူးဇီလန်မြို့တွေလို အစောကြီးမပိတ်ပဲ ညထိဖွင့်တယ်။ ည ၉နာရီခွဲလောက်အထိ Starbuck ဖွင့်နေတာတွေ့ခဲ့တယ်။\nလုပ်လို့ရတဲ့ Activities တွေများလွန်းလို့ ဘာလုပ်ရမှန်းမသိဖြစ်သွားမယ်။\_\nဥပမာ White water rafting (တောင်ကျချောင်းတစ်လျှောက် ရေစီးသန်သန်မှာ လှေလှော်တာ), ziplining (ကြိုးလေးနဲ့ ချိတ်ပြီး ဟိုဘက်ဒီဘက် ခြေလွတ်လက်လွတ်လိုက်စီးတာ), 4x4 off-roading, snowsports, paragliding and skydiving.\nအပေါ်ကလို ရင်ထိပ်စရာတွေ သိပ်မကြိုက်ဘူးဆိုရင်လဲ တောင်တက်မလား။ တောလမ်း စက်ဘီးစီးမလား။ မိသားစုလိုက် ဂိုက်နဲ့ တောလမ်းလျှောက်ချင်လား၊ ဇိမ်ခံ မော်တော်ဘုတ် လိုက်စီးချင်လား၊ ရှုခင်းတွေကြည့်ဖို့ လေယဉ်လေးတွေစီးမလား၊ ဟတ်လီကော်ပတာစီးပြီး နှင်းတောင်ပေါ် တက်ချင်လား၊ spa မှာပဲ ဇိမ်ခံချင်သလား ရသေးတယ်။\nအပေါ်က ပြောခဲ့တာအပြင် အနီးအနား နေ့ချင်းပြန်ခရီးစဉ် Milford Sound တောင်ကျရေတွေနဲ့ စီးဆင်းနေတဲ့ အရမ်းလှတဲ့ ပင်လယ်ဝဆီသွားမလား။ စမ်းချောင်းလေးဘေးမှာ မေပါယ်ပင်တွေ ထင်းရှုးပင်တွေအများကြီးနဲ့ အေးချမ်းပြီး အရောင်သွေးစုံလှတဲ့ Arrow Town ကို နေ့ဝက်ခရီးသွားမလား ရသေးတယ်လေ။\nပြီးတော့ မြို့တွင်းနဲ့ အနီးတဝိုက်ကို ဆွဲတဲ့ ဘတ်စ်ကားလေးတွေကလဲ သူ့ဟာနဲ့သူ အချိန်မှန် Reliable ဖြစ်တယ်။ Arrow Town ကိုဆိုရင် မြို့ချင်းဆွဲ ဘတ်စ်ကားလေးနဲ့ပဲ သွားလိုက်တာ။ အပြန်လဲ ဘတ်စ်ကားစီးပြန်လာလို့ရတယ်။ (နောက်မှ Arrow town သွားလည်တာကို ရေးပေးမယ်နော်)။\nပြီးတော့ Queenstown မှာပဲ ရှိတဲ့ နာမည်ကြီး ဘာဂါဆိုင် FergBurger ကိုလဲ စားဖြစ်အောင် စားခဲ့ဖို့ မမေ့ကြနဲ့အုံး။ အစားအသောက်၊ အသွားအလာ၊ ဆိုင်ဖွင့်ချိန်နဲ့ ပိုက်ဆံသာ အကုန်ခံနိုင်ရင် လုပ်စရာတွေ အများကြီးရှိတဲ့ Queenstown မြို့လေးဟာ နယူးဇီလန်မှာ ဦးစားပေးသွားသင့်တဲ့ မြို့လေးဆိုတာကို မဗေဒါလဲ လက်ခံပါတယ်။\nPosted by mabaydar at 3:15 PM4comments :